
नेदानल पब्लिशिग हाउस 
(स्वत्वाधिकारी : Ho एल० मलिक ऐंड संस To लि०) 
२३, दरियागंज, नयी दिल्ली-११०००२ 
शाखा : चौड़ा रास्ता, जयपुर 


यह पाठ्य-पुस्तक भारत सरकार से प्राप्त 
रियायती दर के कागज पर छापी गयी है । 


मूल्य : ५.०० (पाठ्य-संस्करण) 


SN 


है za t ४5 है ~ . 

स्वत्वाधिकारी के० एल० म ३) ऐंड संस प्राईवेट लि० के लिए नेशनल 
पब्लिशिंग / हाउस दारा प्रकीशित | प्रथम पाठ्य संस्करण १६७६ / 
सर्वाधिकार : श्री जगदीशचन्द्र माथुर / ईगल ऑफसेट प्रेस, नयी दिल्ली में मद्रित । 


CC-0. Gurukul Kangri Collection, Haridwar 


rr क. 


Digitized by Arya Samaj Foundation Chennai and eGangotri 


Slo राम स्वरूप आर्य बिजनोर 
WIG में सादर भेंट ह 

क देवी, यन्द्रप्रकाश आर्य निवेदन 
कुमारी, रवि प्रकाश आर्य 


इस नाटक को लिखते समय मेरा प्रधान उद्देश्य यह रहा है कि मैं 
गोस्वामी तुलसीदास के “रामचरितमानस” की मुख्य कथा एवं उसके चुने 


, हुए शब्दों, पदों, विचारों और दर्शन को वर्तमान समाज तक इस रूप में 


पहुँचा सक कि मानस को आसानी से समझा जा सके और साथ ही मूल 


mer के रस एवं भक्ति-तत्त्व का भी आनन्द उठाया जा सके । उत्तर 


भारत के ग्रामीण समाज के उन प्रोढ़ों और वयोवृद्ध व्यक्तियों के लिए 
यह नाटक गैर-जरूरी है मानस की वानी जिनके दैनिक जीवन को 
सुवासित करती है, उनके सामान्य वार्तालाप को सहज ही अलंकृत करती 


रहती है। नगरों में भी श्रीराम के निष्ठावान्‌ भक्तों, तुलसी की बानी 


m नियमित श्रवण और उनके मानस का बार-बार पाठ करनेवालों को 


` इसकी आवश्यकता नहीं है । जिन साहित्यिक विद्वानों और मनीषियों ने 


तुलसीदास की काव्य-प्रतिभा, उसके गुण-दोष विवेचन ओर भारतीय 


। साहित्य में उसके गौरवपूर्ण स्थान पर लिखा-पढ़ा है, उनके पाण्डित्य- 


anes २." 


पूर्ण अनुशीलन को भी यह नाटक आकृष्ट नहीं करेगा । बल्कि उनसे तो 
अपनी धुष्टता के लिए मैं पहले ही क्षमा-याचना करता हूँ । 
यह नाटक तो उन असंख्य नगरवासियों तथा नयी पीढ़ी के युवजनों, 
कॉलेजों और विद्यालयों के छात्र-छात्राओं के लिए लिखा गया है जो 
तुलसीदास का नाम तो जानते हैं, उनकी महत्ता का अभिनन्दन करते 
रामकथा की रूपरेखा से भी परिचित हैं; परन्तु जिनके लिए राम- 


| 
५४ 

चरितमानस की भाषा अनजानी है आर जिनकी शिक्षा और अध्ययन में | | 
तुलसीदास के कृतित्व के लिए गुंजाइश कम होती जा रही है । ह | 

ऐसे लोगों को मानस के सौन्दर्य और सन्देश से परिचित कराने के | 
लिए ग्राधुनिक हिन्दी-खड़ी-बोली में मानसकथा कई बार लिखी जा चुकी | 
है। लेकिन इन कथाओं को पढ़ने पर पाठक मूल रामचरितमानस से | 
नाता नहीं जोड़ पाता । मानस के प्रसंगों की मामिकता और उनके शब्दों 
आर काव्य-सौन्दर्य की हृदयग्राहिता से पाठक वंचित रह जाता है | 
दसरा--सर्व-विदित--तरीका रहा है मानस के चुने हुए अंशों को उपलब्ध 
करना । प्रायः पाठ्यक्रमों में यही व्यवस्था होती है । नयी पीढ़ी के छात्र- 
छात्राओं का रामचरितमानस से इतना-भर ही परिचय हो पाता है। | 
लेकिन पाठ्यपुस्तकों और सामान्य पाठकों के लिए संग्रहों में खड़ी बोली i 
में अन्य इतनी सारी विविध सामग्री होती है कि अवधी-बैसवाड़ी की | 
आंचलिकता के फलस्वरूप छात-छात्राएँ और सामान्य पाठकवृन्द नाम- 
मात्र के लिए ही मानस के उन अंशों को स्वीकार करते हैं । ऐसे ही जसे | 
पुरी के तट पर कुछ. यात्री बिना नहाये केवल सागर की लहरों का | 
स्पर्श कर पुण्य-लाभ कर लेते हैं। कुछ लोगों का विचार है कि पुरानी © 
हिन्दी के भार को कब तक ढोया जायेगा । जिन्हें मानस-जैसे गौरवग्रंथों 
का अध्ययन करना हो वे बशौक उनका अवगाहँन करें । अन्य लोगों पर 
इन्हें लादने की क्या जरूरत है ? 

किन्तु इसका दूसरा पहलू भी है। “रामचरितमानस' वह कड़ी है f 
जो नगरवासियों, पढ़े-लिखे लोगों, बुद्धिजीवियों, उच्चवर्गीय समाज को j 
ग्रामों की बहुसंख्यक जनता से जोड़ती रही है । दोनों खण्डों को एक 
व्यापक परम्परा के मिले-जुले वातावरण का आभास देती रही है । क्या f 
इस कड़ी को Adar के लिए टूटने दिया जाय ? 

यह मान लेने पर कि कड़ी को टूटने, न दिया जाय--सवाल यह | 
उठता है कि मूल मानस की इन वर्गों तक पहुँच कराने का उपयुक्त | 
माध्यम क्या हो! इस सवाल का एक ही उत्तर नहीं है। अनेक तरीके | 


अपनाये जा सकते हैं । मानस-चतुश्शती के सिलसिले में कुछ प्रयोग किये | 
जा रहे हैं। 


CC-0. Gurukul Kangri Collection, Haridwar 


FRO ae | 


` 
| 


ky 


j Digitized by Arya Samaj Foundation Chennai and eGangotri 


l 


‘ मेरा निजी अनुभव है कि यदि रंगमंच पर मानस-जैसे गौरवग्रंथ 
प्रस्तुत किये जायें तो उनका काव्य-सौन्दर्य, कथा और बुनियादी सन्देश 
सामान्य दर्शक अधिक आसानी से हृदयंगम कर सकता है । इसके मनो 
वैज्ञानिक कारण हैं। रंगमंच का दुश्यश्रव्य प्रदर्शन प्रेक्षक की समस्त 
ग्रहणशील इन्द्रियों को एक साथ ही सजग कर देता है। स्तायविक- 
मण्डल सचेत हो जाता है। वह प्रेक्षक ही नहीं रहता : जो रहा है 
उसमें उसे स्वयं हिस्सा लेने का-सा आभास होता है । ऐसी हालत में 
निरायास ही बहुत-सी बातें उसके मन में ठहर जाती हैं। कथा-प्रसंग 
और चरित्र-शील ही नहीं, शब्दों और. वाक्यों को सजीव और इसलिए 


। | j t स्मरणीय करने का अपूर्व साधन है रंगमंच । 

i | प्रारम्भ में रामलीलाओं का यही उद्देश्य रहा होगा । किन्तु 
T | कालान्तर में ऐसा प्रतीत होता है कि wats बीच संवाद मानस के 
- * मूल शब्दों में न होकर केवल खड़ी बोली में रूपान्तरित करके लिया 
से | जाने लगा । मूल का पाठ भी वाचक करते हैं। उनमें एक वाचक गद्य 
गा | कहता और पात्र उसे दोहराते हें । पिछले दिनों माइक्रोफोन आने के 
त 4 बाद यह प्रवृत्ति भी देखी गयी है कि पात्र बोलने का अभिनय-मात्र करते 
ग हें । कुछ 'बैकग्र/उण्ड वायस' रेडियो की भाँति एक माइक्रोफोन के चारों 
र # ओर बैठे सभी पात्रों की ओर से बोलती हैं । उनकी स्क्रिप्ट तुलसी के 


मानस के शब्दों में नहीं होती । प्रायः आधुनिक ही होती है । दिल्ली 

है j की पारम्परिक रामलीलाओं में अब यह होने लगा है । 
हो “मु काशी (रामनगर) की रामलीला में परम्पराओं का सावधानी से 
` पालन होता है । रामनगर की रामलीला के कुछ पहलू तो बिल्कुल 
f निराले हें । अन्य किसी भी देश में ga ढंग का नाटक शायद ही होता 
हो जिसमें प्रेक्षक-समूह एक ही सार्ध्य-प्रदर्शन में विभिन्त दृश्यों को 


ह § देखने के लिए एक मंच से दूसरे मंच को जाता हो । मानस का पाठ 
क्त | करनेवाली मण्डली पुरानी पाण्डुलिपि से बात करती है मशाल की ज्योति 
के | में । किन्तु जब मैंने लीला का 'टेस्ट' देखा (श्रीमती अवस्थी जिसका 


ये | मनोयोग से अध्ययन कर रही हैं) तो मुझे यह जानकर आश्चर्य हुआ 
। कि उसमें तुलसीदास के मानस के अलावा केशवदास की “रामचन्द्रिका! 

तथा अन्य कवियों की रचनाओं के अंश शी शामिल हैं | निस्सन्देह || 
“रामचन्द्रिका' के कई संवाद रंगनाट्य के लिए मानस के संवादों की अ | 
अपेक्षा अधिक गतिपूर्ण और प्रभावशाली जान पड़ते हैं। « । 

जो भी हो, यह मानना होगा कि वर्तमान काल में पारम्परिक | 
रामलीलाओं के प्रदर्शनात्मक अंगों को अधिक प्रतिष्ठा मिल रही है । i 
रावण का पुतला किस रामलीला में सबसे ऊँचा है और कौन 
वी० argo dto उसे अग्नि से«प्रज्वलित करता है--इस बात की फिक्र 
दिल्‍ली की रामलीलाओं के व्यवस्थापकों को ज्यादा होने लगी है। 
आगरे की रामलीला में रामचन्द्र की बारात-यात्रा की विशेष शोहरत 
है। लेकिन इस शोर-शराबे में तुलसीदास की अपनी वाणी अनसुनी , 
रह जाती है । प्रदर्शनात्मक यानी स्पंक्टेकुलर पक्ष अधिक महत्त्वपूर्ण हो 
गया है । 

अनेक नगरों में रात के समय स्टेज पर संवादयुक्त रामलीलाएँ भी 
होती हैं। इन रामलीला नाटकों के द्वारा रामकथा के सभी प्रसंग आधुनिक 
भाषा में प्रस्तुत किये जाते हैं । जहाँ तक मुझे मालूम है, इनकी प्रदर्शनी- 
शैली पारसी थियेटर के नाटकों पर आधारित है। गद्य और पद्य दोनों 
का संवादों में उपयोग होता है और कथा-प्रसंगों के ये प्रमुख माध्यम रहे । 
हैं और 'माँसमीडिया' के युग में भी उनके कार्य में कमी नहीं आयी है। } 
यह समाज के लिए श्रेयस्कर है। किन्तु आजकल कथा सुनने के लिए 
नयी पीढ़ी के पढ़े-लिखे युवक-युवतियाँ बहुत कम जाते हैं । फंशनयाफूता 
श्रोताओं और अधेड़ उम्र की महिलाओं की संख्या अधिक होती है। 
यह आश्चर्यं की वात नहीं है। 

इन सब परिस्थितियों को देखते हुए मेरे मन में उस विचार का: 
पुनरोदय हुआ जिसका बीज आज से ३५-४० वर्ष पूर्व पड़ गया था | 
छात्रावस्था में मैने रामचरितमानस के गहन अध्येता स्वर्गीय राजबहादुर 
छमगोड़ा का एक भाषण सुना, जिसमें उन्होंने बताया कि ध्यान से पढ़ने 
पर “अयोध्याकांड' में किसी उत्कृष्ट यूनानी ट्रंजेडी के तत्त्व दीख पड़ेंगे। | 
नाटक का शोकीन मैं था ही। यह विचार मुझे इतना रुचा कि १६३८ | 
में मैंने “रामचरितमानस” के नाटकीयतत्त्व पर अंग्रेजी में एक लेख ` 


a 

लिखा जो विजयादशमी के अवसर पर इलाहाबाद के सुप्रसिद्ध पत्र 

‘Het में छपा । तब से बराबर यह कामना मन में रही कि मानस की 

4 भाषा का बहुतांश में उपयोग करते हुए नाटक लिखा जाय । (बहुतांश 

इसलिए कि खड़ी बोली गद्यांशों के सूत के बिना तुलसी की मणियों की 

माला उस समाज--पढ़े-लिखे नागरिकों तथा छात्र-छात्नों--के हाथों में 

ठहर नहीं सकेगी, जिसे आकृष्ट करना मेरा उद्देश्य है 1) 'दशरथनन्दन- 
तुलसी रामलीला' उसी दिशा में एक लघु प्रयास है। 

दो और बातें स्पष्ट करना जरूरी है । नाटककार की दृष्टि प्रायः 

| मानस के उन अंशों पर जाती है। जहाँ कथा-प्रसंग रोचक और 

विस्मयकारी -हैं और काव्यगुण हृदयग्राही है। लेकिन आधुनिक नाटक- 

कार की दुविधा यह है कि गोस्वामी तुलसीदास का अनुपम शिल्प, उनका 

अजस्त्र काव्य-प्रवाह, मानस स्वभाव की गह्राइयों का निरायास-उद्घाटन 

करने कौ उनकी क्षमता--इन सब की प्रेरणा न तो यशोलिप्सा थी, न 

जीविकाभरण, न अपने किसी संपोषक राजा का मनोरंजन । उन्होंने 

बालकाण्ड में स्पष्ट कहा है कि “निजसन्देह मोह भ्रम हरनी FW 

। . `` कथा भवसरिता तरनी । बुध बिश्राम सकल जनरंजनि । रामकथा कलि 

कलुष बिभंजनि ।” कौन-सा वह सन्देह, वह भ्रम, वह मोह जो तुलसीदास 

के मन में व्यापा और जिसके निवारणार्थं उन्होंने यह कथा रची? कथा का 

प्रारम्भ ही उन्होंने प्रश्‍न से किया है जो भरद्वाज मुनि ने याज्ञवल्क्य मुनि से 

पूछा : “रामु कवन प्रभु Ged तोही । कहिअ बुझाइ कृपानिधि मोही । 

$ एक राम अवधेष कुमारा। तिन्ह कर चरित बिदित संसारा । नारि 

ह, विरह दुख लहेउ अपारा । भयउ रोषु रत रावनु मारा ।” और दुसरे 

C4 राम वे हैं जिनके नाम का अमित प्रभाव है और “संत पुरान उपनिषद 

गावा । संतत जपत संभु अबिनासी । सिव भगवान ग्यान गुन रासी ।” 

यही सन्देह सती के मन में उपजा : “बिष्नु जो सुरहित नरतनु धारी | 

सोउ सर्वग्य जथा त्रिपुरारी । खोजइ सो कि अग्य इव नारी । ग्यानधाम 

श्रीपति असुरारी ।” लंका के युद्धक्षेत्र में रावण के मायापाश में राम 

J को dar देख गरुड़ के मन में भी यही सन्देह हुआ--“मोहि भयउ अति- 

ig मोह प्रभुबन्धन रन महुँ निरखि । चिदानन्द संदोह राम बिकल कारन 

कवन ।” (उत्तरकाण्ड ६८) 

इस सन्देह के निवारणार्थ कथा लिखते समय तुलसीदास ने अपने 
को राम के हाथों सौंप दिया । तुलसीदास का हृदय बन गया रंगस्थली, 
राम बने सूत्रधार, सरस्वती नर्तकी | बड़ी सुन्दर कल्पना है बालकाण्ड 
मे---“सारद दारु नारि सम स्वामी । राम सूत्रधर अन्तरजामी । जेहि 
पर कृपा करहि जनुजानी । कबि उर अजिर नचावहि बानी । प्रनवउँ 
सोइ कृपाल रघुनाथा । बसउँ बिसद तासु गुन गाथा 1” परिणाम ! 
कोई भी नाटकीय प्रसंग मानस में से उठाता हूँ । कोई भी 'ह्य,मन- 
इण्टरेस्ट' का व्यवहार राम में दीखता है, झट से तुलसीदास की आवाज 
सुनाई पड़ती है । उसी मूल शंका के प्रतिध्वनि स्वरूप UA गुरु के 
पास पढ़ने जाते हैं और तुलसीदास बोल उठते हैं--“जाकी सहज स्वास 
श्रुतिभारी। सों हरि पढ़ यह कौतुक भारी ।” राम लक्ष्मण को लेकर 
विश्वामित्र अयोध्या से बाहर निकलते हैं और तुलसीदास याद दिलाते 
हैं—“कृपा सिधु मति धीर अखिल बिस्व कारनकरन i” राम और 
लक्ष्मण धनुषयज्ञ से एक दिन पहले यज्ञ की सजावट देखकर अपना 
अचरज प्रकट करते हैं कि तुलसीदास को याद आती है--“लवनिमेष 
ae भूवन निकाया | रचइ आसु अनुसासन माया । भगति हेतु सोइ दीन 
दयाळा | चितवत चकित धनुष मखसाला ।'' 

--और मुझे लगता है, किस झंझट में आ पड़ा मैं ! अनास्था की 
देहरी पर मंडरानेवाले युग का प्राणी मैं, जो अस्वीकारता और भर्त्सना 
के युग की पीढ़ी के सामने मानस पर आधारित नाटक प्रस्तुत करना 
चाहता हु---किस तरह तुलसीदास की यों बार-बार टोकनेवाली वाणी 
को नाटकीय ढांचे में शामिल करूँ ? इस दुविधा का समाधान हुआ । 
उस अनुसंधान से जिसमें कतिपय वर्षो से डॉ० दशरथ आझा और मैं 
लगे रहे हैं । असम, मिथिला और नेपाल के जिन मध्ययुगीन नाटकों का 
संग्रह और अध्ययन हम लोग करते रहे हैं उनमें असम के महापुरुष 
शंकर देव और उनके शिष्यों द्वारा रचित नाटकों में बार-बार दर्शकों 
के सम्मुख आकर सूत्रधार उन्हें याद दिलाता है । लेकिन श्रीकृष्ण की 
लीलाओं को आप देख रहे हैं, वे ओर कोई नहीं परब्रह्म चिदानन्द 

परमेश्वर ही हैं। शंकरदेव और उनके शिष्यों के अंकिया नाटकों का 
उद्देश्य ही यह था कि नाटकों के माध्यम से वैष्णव सम्प्रदाय का मूल- 
तत्त्व यानी भक्तों के हित में भगवान्‌ का मानवीय रूप में लीला-प्रदर्शन 
उद्भासित हो सके । यही पद्धति रामलीला में पनपी ; वहाँ सूत्रधार का 
स्थान समाजी द्वारा गाये जानेवाले पदों ने ले लिया । गोस्वाभी तुलसी- 
दास का भी उद्देश्य यही था । 
| इसलिए इस नाटक में गोस्वामीजी के इस उद्देश्य को निभाने की चेष्टा 
की गयी है, आधुनिकता के नाम पर उससे कतराने की नहीं । अत्याधुनिक 
प्रवृत्ति के पाठकों और दर्शकों से मैं इतना ही कहूँगा कि वे समक लें कि 
वे म्युनिख नगर के पास ओवरउण्डरगाम नामक ग्राम के विइवविख्यात 
मंच पर ईसामसीह सम्बन्धी उस 'धामिक नाटक'--पैशन प्ले--को देख 
रहे हैं जो दस वर्ष में एक वार होता है और जिसके टिकटों के लिए 
दुनिया-भर के आधुनिक धर्मनिरपेक्ष व्यक्ति तरसते हैं ! 
धर्म कहिए, अव्यात्म कहिए, भगवत्‌भक्ति कहिए, तुलसी-साहित्य, 
तुलसी का शिल्प, उनकी कला, उनके विना सारहीन होगी । इसलिए 
इस नाटक में बिना हिचक उसकी घोषणा की गयी है । 
अन्तिम वात ! क्या सूत्रधार (जिसके स्थान पर तुलसी और उनके 
वृन्द को मैंने विठाया है) रेडियो की देन है ? कया मजबूरन मैने सूत्रधार 
की इतनी प्रधान भूमिका रखी है ? वस्तुतः रेडियो के सूत्रधार या वाचक 
से सदियों पहले असम के अंकिया नाट, ब्रज की रासलीला और राम- 
/ नगर (काशी) की रामलीला में सूत्रधार यों वार-वार सामने आकर 
कथा के सूत्र को संभालता रहा हे । मैंने उसी परम्परा को आगे बढ़ाने 
की चेष्टा की है । झाँकियों की कल्पना भी नितान्त मेरा अन्वेषण नहीं 
। केरल के afar के उन प्रदशेनों में, जो मन्दिरों के कथाम्बलम 
होते हैं, कुछ दृश्य असाधारण होने के कारण मुख्य दृश्य से अलग 
प्रदर्शित होते हैं-मूत्र रूप में । पात्रों का एक स्थान से दुसरे स्थान पर 
उसी मंच जाना, जैसे विश्वामित्र के साथ राम-लक्ष्मण की यात्रा या 
राम-लक्ष्मण का जनकपुरी में घूमना-यह भी परम्पराशील रंगमंच 
की एक सामान्य रूढ़ि है | 


a CC-0. >> टल 00 Kangri Collection, Haridwar 


ty ay 


ae 


Digitized by Arya Samaj Foundation Chennai and eGangotri 


मैं नहीं जानता कि इस रचना की ओर विद्वज्जन निगाह पु 
या नहीं । लेकिन यदि दशहरे के दिनों में रात्रि के समथ ade 
की शैली में, रामलीला प्रस्तुत करनेवाली मण्डलियाँ गोर i 
शब्दों को सामान्य जनता तक पहुँचाने के विचार से इसे अपना लें तो 
मुझे सन्तोष होगा | यदि कॉलेजों और स्कूली में हिन्दी विभाग न राम- 
चरितमानस से छात्र-छात्राओं का परिचय कराने के T सादे ढंग से 
ही प्रदर्शन करायें या कक्षाओं में ही अलग-अलग छात्रों में 'पार्ट' बाँटकर 
इनका पाठ (ग्रुपरीडिंग) करायें तो मानस-चतुस्शती के वर्ष में मेरी 
दृष्टि में यह अत्यन्त व्यावहारिक मानस-अभिनंदन होगा ।--ओर यदि 
तुलसी भक्‍तों और रामभक्‍तों को यह कागज की नाव रुचे, तो मेरा 
भहोभाग्य ! 

--जगदीशचन्द्र माथुर 

अवक : Wes 


गुसाई तुलसीदास तथा उनके साथ एक 
अक्तमंडली मंच पर आकर वंदना- 
समूह के रूप में खड़े होते हैं। राग- 
निबद्ध arama के रूप में वंदना 
करते हैं। प्रत्येक सोरठे को पहले 
गुसाईजी स्पष्ट शब्दों में गाते हैं और 
भक्तमंडलो उसी तरह उसे दोहराती 


है। 
दशरथनन्दन छ १ 

बन्दना 
सो० जो सुमिरत सिधि होइ गननायक करिबरबदन | 
करउ अनुग्रह सोइ बुद्धि रासि सुभ गुन सदन ॥ १॥। 


मूक होइ बाचाल पंगु चढ़ई गिरिबर गहन | 
जासु कृपा सो दयाल द्रवउ सकल कलिमल दहन URI 


नील सरोरुह स्याम तरुन अरुन बारिज नयन | 
करउ सो मम उर धाम सदा छीरसागर सयन ।।३।। 


कुंद इंदु सम देह उमारमन करुना अयन । 
जाहि दीन पर नेह करउ कृपा मर्दन मयन ।।४॥ 


बंद गुरु पद कंज कृपासिधु TET हरि । 
महामोह तम पुंज जासु बचन रबि कर निकर WMI 


उसके बाद तुलसीदास एक पीठिका पर 
बैठते हैं । उनके साथो वृन्द-गायक 
नीचे WT पर as जाते हें । यह 
स्थान मंच के एक कोने पर दर्शकों के . 
निकट हे । (देखिए मंच रूपरेखा का 
नम्बर ५ भाग ।) तुलसीदास के समक्ष 
प्राचीन ढंग की पाण्डुलिपि है जिस पर 
कभी-कभी ही दृष्टि डालने की जरूरत 
पड़ती है । 


तुलसीदास : रामनाम मनिदीप धरु जीह देहरी द्वार। 
तुलसी भीतर बाहेरहुं जों चाहसि उजियार ॥ 


२ ० दशरथनच्दन 

हे श्रोताओ, हे दर्शको ! मैं अकिचन तुलसीदास अपने 
मुख रूपी द्वार की देहली पर रामनाम का मणिदीपक 
रखकर आपके सामने आया हूं । इस अनुपम दीपक 
ने मेरे भीतर और वाहर जो उजाला कर दिया है, उस 
उजाले में मैं एक अलौकिक दृश्य देख पा रहा हूँ । देख 
रहा हूँ एक विशाल मानस ! ऐसा सरोवर जिसमें 
“मधुर मनोहर मंगलकारी' यश का निर्मल और 
अथाह जल फैला है । किसका है वह यश ? 


qama : तुलसीदास और मंडली द्वारा 


एक अनीह अरूप अनामा । 
अज सच्चिदानन्द परधामा ॥ 
व्यापक विश्वरूप भगवाना | 
तेहि धरि देह चरितकृत नाना ॥ 


तुलसीदास : हे श्रोताओ, हे दशंको ! उन परम कृपालु, 
शरणागत प्रेमी भगवान्‌ ने रघुपति के रूप में भक्तों 
के हित अनेक लीलाएँ कीं । महामुनियों, कवियों 
और विद्वानों ने मुझसे पहले उन लीलाओं का विशद 
वर्णन किया है।''"राजा गहरी और चौड़ी नदियों 
पर पुल बाँध देता है । उसके सहारे छोटी-छोटी 
चींटियाँ भी पुल को बिना श्रम पार कर लेती हैं । 
तो ऐसे ही मैं दासानुदास तुलसीदास पुरातन महा- 
कवियों द्वारा वणित भगवान्‌ की सुहावनी लीलाओं 
की अनगिनत तरंगों को अपनी अटपटी देशी भापा 
की छोटी-सी अंजलि में सहज ही समेट पा रहा हूँ। ~ 

मंच के उस भाग पर (नम्बर ५) जहाँ | 
तुलसीदास और उनकी भक्तमंडली बेठी | 
है. क्रमशः ATT हो जाता हे । भीतरी 
रंगमंच (नम्बर २) में नीलाभ उजाला । 
उसमें देवी-देवताओं--ब्रह्मा, शिव, 
सरस्वती, नारद, इन्द्र, गणेश इत्यादि 
के आकार धीरे-धीरे स्पष्ट होते जाते 
हैं। उनके पीछे एक गौ। गौ के साथ 
ब्रह्माजी वार्तालाप करते प्रतीत होते हैं। 
(यदि ag नाटक दिन में खेला जा रहा 
हो तो नम्बर ५ और नम्बर १ के बीच. 
एक पर्दा हो जो उस समय हटा दिया | 
जाय ।) देवी-देवताश्रों के चेहरों पर 
उपयुक्त मुखौटे लगे होने चाहिए।' 
जब तुलसीदास बोलते हैं तब छायादृश्य 
में तदनुसार मूकाभिनय होना चाहिए । 


तुलसीदास : (अंधेरे में से हो) एक समय की बात है । दुष्टों 
के अत्याचार से पीडित होने पर धरती माता 
गाय का रूप धारण कर ब्रह्माजी, शिवजी, .. 

नारद, इन्द्र तथा अन्य देवी-देवताओं और | 
मुनियों के पास अपना दुखड़ा सुनाने पहुँची । 


वृन्द पाठ (मण्डली सहित) 
अतिसय देखि धर्म के ग्लानी | 
परम सभीत धरा अकुलानी ॥ 
धेनु रूप धरि हृदये बिचारी । 
गई तहाँ जह सुर मुनि झारी ॥ 
निज संताप सुनाएसि रोई। 
काहू ते कछु काजन होई॥ 
किसी से कुछ न हुआ । ब्रह्माजी को एक ही 
उपाय सूझा--जानत जन को पीर प्रभु भंजहि 
दारुन बिपति। उन प्रभु को कहाँ जाकर 
gare ? शिवजी बोले । 
वृन्द पाठ 
हरि व्यापक सर्वत्र समाना । 
प्रेम तें प्रगट होहि मैं जाना ॥ 
aware fafa बिदिसिहू माही । - 
sgg सो कहाँ जहाँ प्रभु नाहीं ॥ 


प्रेम से भगवानु ऐसे प्रकट होते हैं जैसे अग्नि, 


यह समझकर, वे लोग सर्वव्यापी परब्रह्म , 
भगवान्‌ को स्तुति वहीं से करने लगे । 


देवी-देवताओं की स्तृति वृन्दगान के 
रूप में । स्तुति की पहली दो पक्तियाँ 
पुरुष स्वर में, उसके बाद को दो Theat 

स्त्री स्वर में--इसी क्रम से गाई जाती 
हैं। अन्तिम दो पंक्तियाँ सारा देवी- | 
देवगण समू ह मिलकर गाता हे । ध्यान 
रहे कि स्तुति का प्रत्येक शब्द स्पष्ट हो. 
्रौर वाद्य भ्रत्यन्त मन्द । देव-देवीगण 
हाथ जोड़े स्तुति करते दीख पड़ते हें । 


स्तुति 
जयजय सुरनायक जन सुखदायक प्रनतपाल भगवंता । 
गोद्विजहितकारी जय असुरारी सिधुसुता प्रिय कंता ॥ 
पालन सुर धरनी अद्भुत करनी मरम न जानइ कोई | 
जो सहज कृपाला दीनदयाला करउ अनुग्रह सोई ॥ 
जय जय अबिनासी सव घट वासी व्यापक परमानंदा । | 
अबिगत गोतीतं चरित पुनीतं माया रहित मुकुंदा ॥ 
जेहि लागि बिरागी अति अनुरागी बिगतमोह मुनिबृ'दा। 
fafa बासर ध्याव हि गुनगन गार्वाह जयति सच्चिदानंदा॥ 
जेहिसृष्टि उपाई त्रिविध बनाई संग. सहाय न दूजा । 
सो करउ अघारी चित हमारी जानिअ भगति न पूजा ॥ 


जो भव भय भंजन मूनिमन रंजन गंजन बिपति बरूथा | 
मन बच क्रम वानी छाड़िसयानी सरन सकल सुरजूथा ॥ 


' सारद श्रुति सेवा रिषय असेषा जा कहुँ कोउ नहि जाना । | 


जेहि दीन पिआरे वेद पुकारे zag सो श्री भगवाना ॥ 


भव बारिधि मंदर सब बिधि सुंदर गुनमंदिर सुखपुंजा । 
मुनिसिद्धिसकलसुर परम भयातुर नमत नाथ पदकंजा ॥ 

तुलसीदास : (अंधेरे ही में से) और तब निस्सीम अंतरिक्ष 
को गुंजायमान करती हुई एक गम्भीर गगन- 
गिरा सुनाई पड़ी । 


देवलोक के नीले उजाले के ही सुदूर 
कोने में से निःसृत पहले तो बादलों 
के गम्भीर गर्जन की ऐसी आवाज जो 
समस्त वातावरण पर छाती हुई-सी 
जान पड़ती है । वही गर्जन मानो 
आकाशवाणी में परिवतित हो जाती 
है? 


आकाशवाणी : जनि डरपहु मुनिसिद्ध सुरेसा । 
तुम्हहि लागि धरिहउं नरबेसा ॥ 
wae सहित मनुज अवतारा | 
Bes दिनकर वंस उदारा ॥ 
नारद बचन सत्यसब afd 
परम सक्ति समेत अवतरिहउं ॥ 
हरिहउँ सकल भूमि गरुआई। 
निभेय होहु देव 'समुदाई ॥ 


-भीतरी रंगमंच (नम्बर ५) पर नीला 
प्रकाश और देवी-देवताओं के आकार 
धीरे-धीरे गायब हो जाते हैं और 
तुलसीदास और उनकी मंडली (नम्बर 
५) पर प्रकाश Batya होता है। 
(दिन के अभिनय सें भीतरी रंगमंच 

और नम्बर १ के बीच में पर्दा खिच 
जाता है।) तुलसीदास पुनः बोलते 


हैं। 
(झाँकी १ समाप्त) 


तुलसी : गए देव सब निज निज धामा । 
भूमि सहित मन कहूँ बिश्रामा ॥ 
वह विश्राम क्या था भगवान्‌ के अवतार की 
प्रतीक्षा थी । ब्रह्माजी ने देवगणों को आदेश 
दिये, धरती पर हरिपद की सेवा के लिए 
अनेक देवता बनचर वानरों का रूप धारण कर 
वहाँ पहुँच गये । 
बनचर देह धरी छिति माहीं । 
अतुलित बल प्रताप तिन्ह पाहीं । 
और यों वे महावीर बनच र--हरिमारग चित- 
वहि मति धीरा । 
FEIT १ : और हरि ने जन्म कहाँ लिया ? 
तुलसी : कोसल प्रदेस में । 
TIAE २ : किसके यहाँ ? 

तुलसी : अवधपुरी रघुकुल मनि राऊ | 
वेद fafaa तेहि दसरथ नाऊ ॥ 
वुन्दवाचक ३: तो क्या उससे पहले राजा दशरथ के कोई 
qa नहीं था ? 
तुलसी : नहीं । 
एक बार भूपति मन माहीं । 
भई गलानि मोरे सुत नाहीं ॥ 
उन्होंने अपने मन की बात अपने गुरु वसिष्ठ 
जी से कही | अनेक विधि से गुरुने उन्हें 
समझाया और कहा--- 
धरहु धीर होइहहि सुत चारी । 
ल्लिभुवन fafaa भगत भय हारी | 
वृन्दवाचक ४ : भगवान्‌ को अनुकम्पा | 
बृन्दवाचक २: और गुरु वसिष्ठ का आशीर्वाद । कोई उपाय 
किया वसिष्ठ जी ने ? 
तुलसी : हाँ, 
सुगी रिषिहि बसिष्ठ बोलावा | 
gaat सुभ जग्य करावा ॥ 
बुन्दवाचक : ga ष्टि यज्ञ ? 
तुलसी : देखो ! = 

प्रथम टृदय 


रंगमंच के भाग १ रंगस्थली--पर प्रकाश 
होने लगता है और भाग ५ सृत्रधार 
स्थल पर अंधकार । प्रकाश हो जाने 
पर दीखते E—T गी ऋषि, उनके एक- 
दो शिष्य, वसिष्ठ, दशरथ तथा कुछ 
अनुचर । बीच में यज्ञ-कुण्ड, हविष्य 
इत्यादि । यज्ञ-कुण्ड में अग्नि प्रज्वलित । 
(दिन के अभिनय में व्यवस्था इस प्रकार 
हो : जब तुलसीदास अन्य वृन्दवाचकों 
से वार्तालाप कर रहे हों तब भाग १ 
"पर कथकली के प्रमुख नायकों के अवतरण 
के पूर्व जेसे होता है, ऐसे ही दो व्यक्ति 
. एक पर्दे को पकड़े हुए रंगस्थली पर 
आयें और उस परदे के पीछे यज्ञ की 
सामग्री तत्परता से रख दी जाय, wait 
वसिष्ठ, दशरथ इत्यादि do जाँय। 
वाचकवुन्द का संवाद समाप्त होते ही- 
पर्दा हटा लिया जाय । खींचने या ऊपर से 

श्युगी £ 
दशरथ : 
वसिष्ठ : 


दशरथ : 


श्युंगी : 


दशरथ 
ait 

अपने श्राप गिरनेवाले ड्रापकटन की 
जरूरत नहीं है।) होम के मन्त्र शह गी 
ऋषि और उनके शिष्य बोल रहे हैं 
और आहुतियाँ डाल रहे हें । थोड़ी देर 
के लिए मौन और रुकने के बाद । 


राजन्‌ ! अब मैं अन्तिम आहुति देता हूँ । इसके 
बाद एकाग्रचित्त ध्यानलीन होकर इसी स्थान 
पर aS रहें | 

जो आज्ञा मुनिवर । (मंद स्वर में वसिष्ठ से) 
गुरुदेव, क्या कौशल्या को यहाँ नहीं बुलाया 
जा सकता ? 

क्यों, राजन्‌ ? 

इसलिए कि एकाग्रचित्त होते-होते मुझे लगता 
हे लगता है कि मैं और कोशल्या 'हम' नहीं 
हैं ।* “कोई और दम्पति हैं, और युगों पूर्व 
कल्प कल्पान्त Tes He दूर घने जंगल में 
घोर तपस्या कर रहे FI 

शांत, राजन्‌ | नेत्र मूँदिये । यज्ञपुरुष अग्नि- 
देव का ध्यान कीजिये । 


: जो आज्ञाः 
: अग्निदेव, दो तेजोमय मुख, लपटें जिनकी 


जटायें हैं, चार भुजायें, अंकुश जिनका अस्त 
a) आँख मूँदकर ध्यान करें। (शिष्य से) 
उस अलग रखे Wa को यहाँ लाओ, वत्स | 

श्र गी समिधा और घृत पात्र इत्यादि 
संजोत हैं । 


दशरथ : (वसिष्ठ से उसी भाँति) आँखें मूदते ही गुरुवर 
वहीं ध्यान चला जाता है | 
बरबस राज सुतहि नृप दीन्हा । 
नारि समेत गवन बन कीन्हा ॥ 
मुझे यह क्या हो रहा है, गुरुदेव ? 

वसिष्ठ : ये शुभ लक्षण हैं । युगों पहले की घोर तपस्या 
की स्मृति का उमड़ना शुभ लक्षण है 
राजन" । 

दशरथ : लेकिन कोशल्या ? 

वसिष्ठ : बुलाइयेगा । लेकिन अभी नहीं । 


श्वृंगी ऋषि की समिधा तैयार हो जाती 
है। 


ait: राजन्‌ ! अब मैं समग्र समिधा की यह आहुति 
अग्निदेव को समपित करता हूँ | 


स्वाहा फे साथ समिधा यज्ञकुण्ड में डालते 
हैं । अग्नि प्रज्वलित होती हे । अग्नि के 
TA होकर ज्वाला के उठने की आवाज, 
ज्यो-ज्यो आवाज बढ़ती है त्यों-त्यों 
भोतरी रंगमंच (नम्बर १ ) में नोलाभ 
उजाला ओर उसमें अग्निदेव का आकार 
स्पष्ट होता जाता हे । अग्निदेव का 

मुखौटा तेजोमय है, जटायें लाल हैं-- 
अग्निशिखाओं की तरह । चार भुजाएँ 
हें । एक हाथ में श्र कुश हे, एक में एक 
पात्न-चरु । दो हाथ वरद मुद्रा में हैं । 
(दिन के अभिनय में बिना नीलाभ उजाले 
के भी वातावरण पैदा हो सकता है । 
कथकली के पद की भाँति पर्दे को 
क्रमश: गिराने और उठाने से वैसा ही 
आभास हो सकता है।) Arata भीतरी 
रंगमंच १ पर ही रहते हैं। उनका 
स्वर दूरागत और गम्भीर है, उनके 
शब्द धीरे-धीरे बोले जाते हैं, लेकिन 
स्पष्ट हें । यद्यपि श्रग्निदेव भीतरी रंग- 
मंच से उतरकर भाग १ पर नहीं आते 
तथापि जहाँ वे खड़े हैं वह स्थान यज्ञ- 
कुण्ड के ठीक पीछे होने के. कारण दर्शकों 
को ऐसा प्रतीत होता है मानो वे यज्ञ- 
कुण्ड में से ही निकले हैं । 


wit: आँखें खोलिए राजन्‌ “प्रगटे अगिनि चरू 
कर लीन्हें | 
ama AG खोल नतमस्तक करबद्ध हो 
जाते हैं । 


अग्नि : (शब्दों के बीच कभी-कभी समिधा के कड़कने को 
ध्वनि । लेकिन एक-एक शब्द स्पष्ट है ॥) अवध 


नरेश दशरथ ! ait ऋषि की आहुति के 

आग्रह ने हमें साकार प्रकट किग्रा । हम प्रसन्न 
हैं। क्या कामना है तुम्हारी ? 
भगवन्‌, आपके साकार दर्शन से मेरे मनोरथ 
प्रे हो गये । फिर भी-- (वसिष्ठ जी को ओर 
देखते हें 1) 
श्यृंगी : बोलिए राजन्‌ । 
दशरथ : भगवन्‌, मैंने गुरुवर वसिष्ठ से अपने मन की 
ग्लानि प्रकट की थी । | 
अग्नि : तो राजन्‌ ! वसिष्ठ मुनि के वचन, oat ऋषि 
को मंत्र-साधना और तुम्हारी भक्तिपूर्ण याचना 
पुरे होंगे | यह लो 
यह हबि aife देहु नुप जाई। 
जथाजोग जेहि भाग बनाई ॥ 


दशरथ : 


अग्निदेव के हाथों से दशरथ अपने 
स्थान से at बढ़कर चरु-- (वह पात्र 
जिसमें हविष्यान्न से बनी खीर है) 
ग्रहण करते हैं । आह्वादित होकर 
दशरथ नेत्र मूंदकर, सिर झकाकर 
वन्दना करते हैं । कर 


दशरथ : मैं क्या कहुँ भगवन्‌ । परमानन्द मगन हुँ । 
मेरे तो हरष न हृदय समाय । ---नीलाभ उजाला 
कम होता जाता है और श्रग्निदिव का आकार 
भो gan । श्रग्निदेव लुप्त हो जाते हैं। 

(दिन के श्रभिनय में नं० ५ का पर्दा खिच जाता है । 
दशरथ श्रांख खोलने पर पुनः बोलना प्रारम्भ करते 


हैं।) भगवन्‌ ATT अरे ! 


श्युंगी : अग्निदेव तो अहश्य हो गए राजन्‌ । आपको 
मंगल विधि सम्पूर्ण हुई । वसिष्ठ मुनि, मैं 
आपकी अतिथिशाला में जाकर वहाँ विश्राम 
करूँगा । आप राजन्‌ से आगे का यथोचित 
काये कराइये | (प्रस्थान । उनके खड़ाउओं को मंद 
होती हुई ध्वनि 1) 
वसिष्ठ : अब बुलाइये महारानी कौशल्या को राजन्‌ ! 
दशरथ : प्रतिहारी, पटरानी को सादर यहाँ ले आओ । 
प्रतिहारी : जो आज्ञा | (जाता है।) 
वसिष्ठ : अग्निदेवत के दिये हुए इस चरु में जो पायस 
है उसका आधा भाग इस सुवर्ण पाल्न में अपने 
ही हाथों डालें राजन्‌ । (वसिष्ठ एक छोटा सुवणं 
कटोरा आगे बढ़ाते हैं और दशरथ खीर को उसमें 
डालना प्रारम्भ करते हैं ।) . बस । (महारानी 
कौशल्या का प्रवेश । करबद्ध ।) 
कौशल्या : आयंपुत्र॒ आपने मुझे ही बुलाया ? किन्तु 
कैकेयी और सुमित्रा भी तो झरोखे के उस 
ओर प्रतीक्षा कर रही हें । उन्हें भी यहाँ आने 
का आदेश दें । 
दशरथ : SS कौशल्या ।"'`बैठो ।*** (दोनों बैठते Tt) 

सुनो, जब ait ऋषि के अन्तिम आहुति देते 
समय मैं उनके आदेशानुसार आँख मूँदकर 
ध्यानमग्न होने लगा तो मुझे जान पडा कि 
युगयुगों पहले किसी बीहड़ जंगल में तुम और 
मैं न जाने केसी अन्तहीन तपस्या में लीन बेठे 
हैं। 

वसिष्ठ : (कौशल्या को आँख बन्द किये ध्यानलीन होते देखकर ) 
महारानी, यह क्या ? नेत्र न मूँदिये। यह 
ध्यानावस्थित होने का aga नहीं है । यह 

कौशल्या : (तन्द्रिल दुरागत से स्वर में) हाँ, MATa ।``` 
वह दृश्य इस क्षण मेरे भी सामने स्पष्ट होता 
जा रहा है। देख रही हँ--अपने कृश शरीर 
पर मुनियों के परिधान पहने हुए हम लोग 
केवल कन्दमूल खाकर ब्रह्म सच्चिदानन्द का 
सुमिरन कर रहे हैं । 

दशरथ : (उसी स्वप्निल स्वर मे) और भी कौशल्या, और 

Wi कुछ समय बाद हम कन्दमूल भी 
त्याग देते हैं । केवळ जल पीकर तप कर रहे 
हैं me तक--कब तक ? 

कौशल्या : हजारों बरस तक ।-- “छह हजार बरस तक--- 
at छह प्रहर से ही जान पडते हैं। 

दशरथ : कोई अहृश्य शक्ति हमें हढ़ इच्छा शक्ति देती 

है और हम--- 

कौशल्या : 
दशरथ : 


कौशल्या : 


दशरथ 
कौशल्या : 


दशरथ : 


कौशल्या : 
: कोई आता है हमारे पास । 
कौशल्या : 


दशरथ 


दशरथ 


दशरथ 


जल भी छोड़ देते हैं a भूख, न प्यास 
लगती है हमें । 

केवल वायु के आधार पर रहते हैं । 

केवल वायु का आधार'''घोर तप में ऐसे 
तल्लीन हैं कि सात हजार बरस बीतते भी नहीं 
जान पड़ते आर्यपुल्न ! 


: उसके बाद''"उसके बाद भी रानी । 


हाँ, आयंपुत्न ! उसके बाद भी देख रही हूँ मैं 
fa कि हम एक-एक पेर पर खड़े हैं" 
लगातार । 

और“ “और लगता है हम श्वास भी नहीं 
लेते एक पैर पर खड़े हैं, निश्चल, निःश्वास । 
निश्चल, निःश्वास ! दस सहस्र बरस तक ! 


देवता लोग ! वे आते हैं और 


: माँगहु बर बहु भाँति लोभाए । 
कौशल्या : 


किन्तु हम लोग हढ़ हैं । परम धीर नहि चले. 
चलाए | 


: अस्थि मात्र होइ रहे सरीरा | 
कौशल्या : 
दशरथ : 
कौशल्या : 
दशरथ : 
कौशल्या : 


तदपि मनांग मनहि महि पीरा । 

यह AT AS FAT TATR पड़ रहा है ? 
एक सर्वव्यापी स्वर | 

अलौकिक आकाशवाणी । 

मृतक जिआवनि गिरा सुहाई । 

दशरथ : 
कौशल्या : 
दशरथ : 


दशरथ 


कोशल्या : 
दशरथ : 
कौशल्या : 
दशरथ : 
कौशल्या : 
दशरथ : 


कौशल्या : 
दशरथ : 

_ कौशल्या : 
: तों प्रसन्न होइ यह बर देहू । 


श्रवन रंध्र होइ उर जब आई 1 

मागु मागु वर भे तभ बानी । 

परम गम्भीर कृपामृत सानी ।''" उसे सुनकर 
हमारे शरीर प्रफुल्लित हो जाते हैं । 

हमारे हृदय में प्रेम नहीं समाता । 

गद्गद्‌ होकर दंडवत्‌ होकर हम कुछ कहते हैं । 
जों अनाथ हित हम पर Ag । 


जो सरूप बस सिव म॒न माहीं | 
जेहि कारन मुनि जतन कराहीं । 
जो भुसुंडि मन मानस हंसा । 
सगुन अगुन जेहि निगम प्रसंसा | 
देखहि हम सो रूप भरि लोचन । 
कृपा करहु प्रनतारतिमौचंन | 


झाँकी २ 


मंच के भाग १ पर अधेरा हो जाता 
है। भोतरी रंगमंच पर नीलाभ उजाला। 
उसमें दीख पडते हैं तपस्वी और तपस्विनी 
के वेश में मनु और शतरूपा । वे ave- 
वत्‌ कर रहे हैं रौर सामने खडे हैं भकत 

वत्सल भगवान्‌--कटि में निषंग, ag 
हाथ में धनुष-बाण, नीले कमल-सा 
शरीर, शरदमयक-सा मुख, विधुकर- 
निकर-विनिदक मुस्कान, ललित चित अन, 
ललाट पर तिलक, चमकता पउल, 
कुण्डल मकर-मुकुट से सुशोभित सिर, 
उर पर श्रीवत्स, गले में रुचिर वन- 
माला और ग्राभूषण, केहरी FA कंधों _ 
पर यज्ञोपवीत--साक्षात्‌ भगवान्‌ श्री: 
रामचन्द्र और उनके बराबर में आदि- 
शक्ति स्वरूपा, छविनिधि ,भगवती 
सीता (far के अभिनय में'भीकरी | 
रंगमंच २ और रंगस्थली १ के.बीच का 
पर्दा खिंच जाता है और यह दृश्य दीख 
पड़ता है 1) यह झाको कुछ क्षणों के 
लिए दीखती है। पुनः रंगमंच २ पर 
अंधेरा (या पर्दा) और रंगस्थली १ 
पर प्रकाश । 


दशरथ : छबि समुंद्र हरि रूप बिलोकी । 
एकटक रहे नयन पट रोकी । | 
:चितवहि सादर रूप ATT | 

वसिष्ठ : (बीच में ही रोककर) तृप्ति न मानहि मनुस- 
तरूपा ! "हाँ राजन्‌ | आप दोनों उस जन्म में 
मनु और उनकी पत्नि शतरूपा थे | आज आप 
दोनों के उस महातप और भगवान्‌ के वरदान 


4 

दशरथ : (बंसे ही स्वर में) वरदान !'''हमने कहा-- 
एक लालसा बड़ उर माही। 
सुगम अगम कहि जाति सो नाहीं । 
कौशल्या : तुम्हहि देत अति सुगम गोसाई | 
अगम लाग मोहि निज कृपनाई ॥ 
- दशरथ : दानि सिरोमनि कृपानिधि नाथ कहउँ सतिभाउ । 
| चाहड तुम्हरि समान सुत प्रभु सन कवन दुराउ॥ 
वसिष्ठ : और वह वर fret! Sher वह सब भूल 
जाइए महाराज ! भूछ जाइए । आप अब": 
कौशल्या : केसे भूल जायें गुरुवर । भगवान्‌ ने स्वयं कहा 
था— 
मातु बिबेक अलौकिक तोरे । 
कबहुँ न मिटहि अनुग्रह मोरे । 
. वसिष्ठ: देवी, भगवान्‌ स्वयं भुला देंगे और अवसर 
पड़ने पर स्वयं याद दिला देंगे । यही तो 
४ भगवान्‌ की लीला होने जा रही है। उनकी 
लौकिक लीला में यदि आपको उस अलौकिक 
छवि की स्मृति पानी है तो इस समय भुल 
जाइए कि आप दोनों कभी मनु और शतरूपा थे, 
जिनके घोर तप से स्वयं भगवान्‌ अपनी आदि- 
शक्ति के साथ प्रकट होकर वह देवी वरदान 
आपको दे गये हैं ।---...अब आप अवध-नरेश 

दशरथ : 


वसिष्ठ : 


केकेयी : 


वसिष्ठ 


ga fee Ne र 
प्रदत्त इस पायस खीर का आधा भाग अपने 
पति से सादर ग्रहण करें । उठाइये यह सुवर्ण 
पात्र राजन्‌, डालिए चरु में से Waa 
(दशरथ पायस डालते हैं) धीरे-धीरे ॥ 
बस, बस !`“प्रतिहारी, देवी केकेयी और 
सुमित्रा को बुलाओ | 

(साधारण वाणी) उन दोनो को किस विधि से 
देना होगा गुरुवर ? 

जैसे-जैसे मैं बताता चलू महाराज !'” 
(केकेयी सुमित्रा का प्रवेश) आइए देवी केकेयी, 
आइए देवी सुमित्रा ! इधर as । यह लीजिये 
अपने-अपने gina ।''राजन्‌ ! देवी 
कैकेयी, चरु में से आधा भाग पीजिए"' 
ठीक | 

अनुग्रहीत हूँ राजन्‌ ! गुरुदेव आपकी कृपा 
हमारा सम्बल है | 


: देवी कौशल्या, देवी केकेयी ! अपने पतिदेव के 


हाथों के नीचे अपने-अपने हाथ रखकर च रुपात् 
सम्हालिये ।॥ हाँ" यों ।''"राजन्‌ अब शेष 
पायस को देवी सुमित्रा के स्वणेपात्न में 
डालिये ।---चरु खाली हो गया न? ठीक। 
(सब लोग खड़े हो जाते हैं। ) देवियो, इस देवी 

Sa को अब आप अन्तःपुर के अपने-अपने 
कक्ष में जाकर प्रसन्न वदन होकर पान करें I 
राजन्‌ आपके लिए विश्राम और फिर आतुर 
परीक्षा ।"*-आइये | 

रानियों का अन्तःपुर को ओर, और 


दशरथ और वसिष्ठ का दूसरी ओर 
प्रस्थान । 


प्रथम हर्य समाप्त 


तुलसीदास : (सस्वर पाठ) 


एहि विधि गर्भ सहित सब नारी । 
भई हृदयं हरषित सुखभारी ॥ 
मंदिर महं सब राजहि रानी। 
सोभासील तेज की खानी ॥| 


` दोपहर का समय। न तो अति जीत और 
न घाम ! शीतल, मन्द, सुरभित वाय 
बह्‌ रही थो । कुघुमित बन-मणियों से 
भरे गिरिपर्वत, नदियों अमृत की धाराओं- - 
सा जल । ऐसी पावन घड़ी में अदश्यरूप 
हो बिरंचि इत्यादि देवताओं का अवध- 
पुरी में जमघट । 

तुलसी : 


वृन्दवाचक : 


तुलसी : 


चेब्रमास, नौमी तिथि, भोमवार गंधर्वो का 
गान ! सुमनांजलियों से विमल गगन छा गया 
और उसके बाद--- 


सस्वर वृन्दगान 


भये प्रगट कृपाला दीनदयाला कौसल्या हितकारी । 
हरषित महतारी मुनिमनहारी अदभुत रूप विचारी ॥ 
लोचन अभिरामा तनु घनस्यामा निज आयुध भुजचारी । 
भूषन वनमाला नयन विसाला सोभासिधु खरारी ıı. 


जन्म के पूर्व भगवान्‌ के उस अद्भुत चतुभु जी 
रूप को देखकर कौशल्या माता को पुनः भग- 
वान्‌ के वरदान की याद आयी और वे 
बोलीं 


कह दुइ कर जोरी अस्तुति तोरी केहि विधि करो अनन्ता 
माया गुन ग्यानातीत अमाना'वेद पुराना मनंता | 
करुना सुख सागर सब गुन आगर जेहि गार्वाह 
श्रुतिसन्ता । 
सो ममहित लागी जन अनुरागी भयउ प्रगट श्रीकंता ॥ 
ब्रह्मांड निकाया निमित माया रोम रोम प्रति बेद कहै 
मम उर सो बासी यह उपहासी सुनत धीर मतिथिर 
न रहै ॥ 


भगवान्‌ ने मधुर मुस्कान के साथ कौशल्या जी 
को अपनी माया का रहस्य समझाया । 

वृन्दवाचक : उपजा जब ग्याना प्रभु मुसुकाना चरित aga बिघि 
कीन्ह चहै । 


कहि कथा Jere मातु बुझाई जेहि प्रकार सुतप्रेम लहै । 
तुलसी : कोशल्या माता का भ्रम दूर हुआ । उन्होंने 
भगवान्‌ से निवेदन किया | 
वृन्दवाचक : माता पुनि बोली सोमति डोली तजहु तात यह रूपा । 
कीजे सिसुलीला अति fradter यह सुख परम अनूपा ॥ 
तुलसी : और तब भगवान्‌ ने साधारण शिशुओं की 
भाँति जन्म लेने का व्यवहार किया । 
वृन्दवाचक : सुनि बचन सुजाना रोदन ठाना होइ बालक सुरभूषा । 
यह चरित जे mag हरिपद पावहि ते न परइ 
भवकूपा I 
तुलसी : व्यापक ब्रह्म निरंजन निर्गुन बिगत बिनोद । 
सो अज प्रेम भगति बस कौसल्या के गोद ।। ' 
कौन हैं ये बालक पीत झगुलिया पहने, घुटनों 
और हाथों के बल इधर-उधर बिचरते हैं? 
कौन हैं ये सुन्दर, श्रवन, सुचारु कपोला, अति 
प्रिय मधुर तोतरे बोला ? क्‍या ये वही हैं जिन्हें 
“सुख सन्देह मोह पर ग्यान गिरा गोतीत' कहा 
जाता है ? क्या वही परब्रह्म दम्पति परम 
प्रमबस कर सिसुचरित पुनीत ? 
वृन्दवाचक : परम मनोहर अरित अपारा | 
करत फिरत चारिउ सुकुमारा ॥ 
मन कम बचन अगोचर जोई। 

दसरथ अजिर बिचर प्रभु सोई ॥ 
भोजन करत बोल जब राजा | 
नहि आवत तजि बाल समाजा ॥ 
कौसल्या ,जब बोलन जाई। 
ठुमुक ठुमुक प्रभु चलहि पराई॥ 
तुलसी : निगम नेति सिव अन्त न पावा। 
ताहि धरे जननी हठि घावा ॥ 
चृन्दवाचक i भयउ कुमार जबहि सब भ्राता । 
are जनेऊ गुरु पितु माता ॥ 
गुरुगृह गए Wa रघुराई। 
अलप काल विद्या सब आई ।। 
तुलसी : जाकी सहज स्वास श्रुति चारी । 
सो हरि पढ़ यह कौतुक भारी ॥ 
वुन्दवाचक : बंधुसखा संग fg बोलाई। 
बन मृगया नित खेलहि जाई ॥ 
जेहि बिधि सुखी होहि पुर लोगा । 
करहि कृपानिधि सोई संजोगा i 
तुलसी : व्यापक अकल अनीह अज निर्गुन नाम न रूप । 
भगत हेतु नाना बिधि, करत चरित अनूप ॥ 

द्वितीय दृश्य 


तुलसीदास के अंतिम शब्दों के साथ 
ही सूव्रधार-पीठिका पर श्र धकार और 
रंगस्थली १ एवं पाश्व॑मंच ४ पर 
प्रकाश । पाश्व॑मंच पर विश्वामित्र और 
उनका एक शिष्य । वे धीरे-धीरे 
पाश्वंमंच से उतरकर रंगस्थली की 
श्रोर चलते हैं। सरयूतट से राजदरबार 
तक पहुंचने का आभास देने के लिए 
यह आवश्यक है कि दोनों रंगस्थली के 
एक सिरे से प्रारम्भ करके उसके 
आयताकार का भ्रमण करें मानो 
श्रयोध्या नगरी की वीथिकाओं और 
सड़कों पर होकर ग्रपने निर्देश की ओर 
बढ़ रहे हैं । शिष्य विश्वामित्र के पीछे- 
पीछे चल रहा है श्रौर दोनों में कुछ 
वार्तालाप होता चलता है। इस बीच 
रंगस्थली के दूसरे सिरे पर दशरथ और 
बसिष्ठ तथा कुछ अन्य विप्र श्राते हैं 

शिष्य : 
विश्वा ० : 


शिष्य : 


विश्वा ० : 


शिष्य : 


विश्वा ० 


ओर आतुर मुद्रा में सामने मुनि के 
श्रागमन को प्रती हैं क्षकरा रहे । उनके 
ऊपर प्रकाश कम है। विश्वामित्र श्रौर 
शिष्य पर हो विशेष प्रकाश पड़ रहा है 
ओर उनके साथ-साथ चलता जाता है। 
कभी-कभी वे दोनों रुक भी जाते हैं। 


: ga! 


आज्ञा महाराज | 

इस समय मेरे-जेसे बनवासी तपस्वी का मन 
भी कुछ अस्थिर है | 

इस विभिन्न शोभामयी और सम्पन्न अयोध्या- 
नगरी के वैभव को देखकर किसका मन 
विचलित न होगा आचार्य ? 

वेभव पर अचरज नहीं पुत्र, मनोरथ की 
हलचल | 

राजा दशरथ को आपके आगमन की सूचना 
मिल चुकी है । वे आपके सत्कार और आपके 
मनोरथ को पुरा करने के लिए स्वयं ही उत्सुक 
होंगे। शीघ्र ही हमारे आश्रम पर अत्याचार 
करनेवाले हमारी तपस्या और यज्ञ-कार्य में 
विघ्न डाळनेवाले निशाचरों के विनाश की 
व्यवस्था अवध-नरेशः कर देंगे | 


: कुछ मनोरथ ऐसे होते हैं, जिन्हें पाने की 


इच्छा मन को विचलित करती है। पर एक 

ऐसा मनोरथ भी है जिसके पुरा होने की घड़ी 
करीब आते ही मनुष्य अपने को तेयार नहीं 
कर पाता । 
शिष्य : मैं समझा नहीं, गुरुवर ! | 
frato : समझते ही वाणी मौन हो जाती है, पुत्र ! 


जेहि जानें जग जाइ हेराई । 
जागें जथा सपन WASTE ॥ 
बंदउ बालरूप सोई रामू । 
सबसिधि सुलभ जपत जिसु नामू ॥ 
मंगल भवन अमंगल हारी । 
zas सो दसरथ अजिर बिहारी ॥ 
शिष्य : मुनिवर ! वे भगवान्‌, श्रुत और वेद जिनका 

गुणगान करते हैं, ऋषि-मुनति जिनका ध्यान 
करते हैं, जो अनादि और अनंत हैं उन 
भगवान्‌ को आप दशरथ के महल में देखेंगे । 

विश्वा० : कँसे बताऊं तुम्हें Ga मैं ?--सुनो ! एक बार 
पावेती के मन में यही संदेह उपजा | शिवजी ने 
उन्हें बताया 


आदि अंत कोउ जासु न पावा । 
मति agafa निगम अस गावा ॥ 
विनु पद चलइ सुनइ बिनु काना । 
कर बिनु करम कर्‌इ विधि नाना ॥ कः 
आनन रहित सकळ रस भोगी । 
बिनु वानी बकता बड़ जोगी ॥ 

| तन बिनु परस नयन बिनु देखा । 
| mex थान बिनु बास असेषा॥। 
असि सब भाँति अलौकिक करनी । 
महिमा जासु जाइ नहीं बरनी ॥ 


शिष्य : मुनिवर, उपनिषद्‌ पढ़ाते समय आपने परम ब्रह्म 
की यही व्याख्या तो की थी, अनेक बार । 
विश्वा० : (भाव विभोर तनिक रुक कर, मानो घोषणा करते 


हों । ) 
शिवजी ने कहा-- 
/ जेहि इमि गावहि वेद बुध जाहि धर्राह मुनि ध्यान | 
सोइ दसरथ सुत भगत हित कोसल पति भगवान्‌ ॥। 
T विश्वा० : राजा दशरथ के महल तक तो हम आ पहुंचे । 
न्‌ वह देखिये, आचार्य, आपके स्वागत-सत्कार 
न के लिए स्वयं अवध-नरेश विप्रगण सहित इधर 
ही आ रहे हैं । : 
[र्‌ दशरथ रंगस्थलो के आगे के भाग को 
ने ओर बढ़ते हैं। 
दशरथ : महामुनि विश्वामित्र ! मेरा प्रणाम स्वीकार 
करें ? 


दण्डवत्‌ करते हैं । WA लोग झुककर 
नमस्कार । विश्वामित्र अपने हाथों 
Mama को उठाते हैं । 
विश्वा० : प्रजापालक, सुधी शासक राजन्‌ ! आपका 
कल्याण हो । 

वसिष्ठ : आपके दर्शनलाभ से मैं कृतकृत्य हँ, मुनि 
श्रेष्ठ ! 

विश्वा० : बंधुवर वशिष्ठ, बहुत समय बाद आपके सत्संग 
का यह अवसर मेरे लिए सुखदायी है । 

दशरथ : यह समाचार पाकर कि शुभविपिन में साधना 
और यज्ञादि में लीन कौशिक महामुनि अयोध्या 
नगरी में पधार रहे हैं, मैं अपने सौभाग्य पर 
आह्वादित हो गया, महाराज !"''आइये, मेरे 
तुच्छ मह में प्रवेश करके उसे पवित्र 
कीजिये । 


भीतरी रंगमंच २ पर प्रकाश । (दिन 
के अभिनय में रंगस्थली १ और भीतरी 
रंचमंच २ के बीच का पर्दा खिंच जाता 
है ।) पाश्‍्वंमंचों पर से प्रकाश लुप्त । 
भीतरी मंच पर दशरथ के दरवार का 
दृश्य । बीच में राजा का सिंहासन । 
गै दोनों तरफ RA आसन । दशरथ 
विश्वामित्र का हाथ पकड़कर उन्हें अपने 
fanaa पर बिठाते हैं। निकट स्वयं 
at हैं। दूसरी m वसिष्ठ, 
सुमंत्र तथा अन्य व्यक्ति । प्रतिहारी एवं 
` अनुचर खडे हैं । ; & 


दशरथ : मुनिवर ! मो सम आजु धन्य नहीं दूजा । 
(अनुचर चरण धोने का बरतन झौर जलपात्र लाते 

विश्वा ० : 


वशिष्ठ : 


दशरथ : 


विद्वा० 


हैं। राजा पात्र में से जल विश्वामित्र के चरणों में 
डालते हैं। )आपके चरण पखारने और यथोचित 
पूजन करने का सौभाग्य मुझे मिल रहा है। 
(विश्वामित्र आशीर्वाद की मुद्रा में दोनों हाथ उठाते 
हैं । दूसरे अनुचर कुछ थालियों में दही-शहद का 
मधुपक, सेवाफल इत्यादि लाते हैं। दशरथ एक थाली 
अपने हाथों से विश्वामित्र के सामने रखते हैं और 
हाथ जोड़कर कहते हैं। ) ग्रहण करें महाराज ! 

(एक पात्र उठाकर मुख से पान करते हैं और फिर 
शिष्य को पकड़ा देते हैं । शिष्य का थाली लेकर 
भस्थान।) आपका अनंत कल्याण हो राजन्‌ ! 
आपके इस भव्य भवन में आदर और श्रद्धा से 
परिपूर्ण आपका सत्कार पाकर हम हृदय से 


प्रसन्न Ege (चारों ओर देखते हैं) 

(संकेत समझकर) राजन्‌, चारों कुमारों को 
तो मुनि विश्वामित्र के समक्ष प्रस्तुत कीजिये ! 
मुनिवर के आगमन की अनुकंपा से मैं इतना 
अभिभूत हूँ कि उनकी पावन चरण-रज से 
अपने बच्चों तक को वंचित किये रहा । 
(तिहारी से) प्रतिहारी ! राम, लक्षमण, भरत 
शत्रुघ्न को यहाँ ले आओ ys सव 
ऋषि-मुनियों के आशीर्वाद ही से तो मुझे ये चार 
बालक प्राप्त हुए हैं ।**- 


: बालक ! (किचित्‌ मुस्कान और फिर भावविभोर, 

जिसे दशरथ लक्षित नहीं कर पाते ।) 


ग्यान विराग सकल गुन अयना । 
- सो प्रभु मैं देखत भरि नयना ॥ 
दशरथ : मैं अपने पुत्रों की बात कर रहा था मुनिवर 1: 
चारिउ सील रूप गुन धामा । 
तदपि अधिक सुख सागर रामा ॥ 
बड़े बेटे के आचरण का अनुसरण तीनों करते 
हैं। मैं और इनकी माताएं ही नहीं, सारा नगर 
चारों पर मुग्ध है । 
कोसलपुर बासी नर नारि, बुद्द अरु बाल | 
प्रानहु ते प्रिय लागत सब कहुँ रामकृपाल ॥ 
विश्वा० : क्यों नहीं राजन्‌ ! "` (मानो अपने ही से) कृपालु 
राम | ue 
राम ब्रह्म चिनमय अबिनासी । 
सबं रहित सब उर पुर बासी ॥ 
दशरथ : (मानो विश्वामित्र की बात सुनी ही न हो) और बड़े 
भाज्ञाकारी हैं राम । 
बेद पुरान सुर्नाह मन लाई। 
आपु कहहिं अनुजन्ह समुझाई ॥ 
प्रातकाल उठि क॑ रघुनाथा । 
मातु पिता गुरु नार्बाह माथा ॥ 
वसिष्ठ : आयसु मागि करहि पुरकाजा । 
देखि चरित हरषइ मन राजा ॥ 


मुनिवर, पिता की भावना आप समझ ही गये 

होंगे । 


विश्वा० : और आप क्या पाते हैं, वन्धुवर ? 
वसिष्ठ : राम-जेसा मर्यादाशील, विद्याविनय-निपुण 
शिष्य पाकर कौन Te संतुष्ट न होगा ? 
विश्वा ० (दोनों का संवाद दूसरे ही स्तर पर पहुंच जाता है।) 
और भी कुछ ? 
वसिष्ठ : बंधु, मैं पुरोहित हूँ, आप संन्यासी हैं । 
विश्वा ० : क्‍या मेरे तप का फल आप पाते रहे हैं ? 
वसिष्ठ : वह देखिए ! 


विश्वा : (सस्वर) 


राम और उनके पीछे लक्ष्मण, भरत 
और उनके पीछे शद्रुघ्न का प्रवेश ! 
थोड़ी देर के लिए प्रकाश केन्द्रित हो 
जाता है एक AIT तो राम पर भ्रौर 
दूसरी ओर विश्वामित्र पर, जो खड़े हो 
जाते हें । ऐसा प्रतीत होता है कि उस 
मौन क्षण में दोनों के बीच एक 
अनिर्वचनीय संदेश का विनिमय होता 
है । विश्वामित्र की टकटकी लगी हे राम 
के भासमान्‌ स्वरूप पर । विभोर होकर 
बे श्राप-ही-आप बोल उठते हैं । 


अरुन नयन उर बाहु विसाला। 
नील जलज तनु स्याम तमाला॥ 
कटि पर पीत कसें बर माथा। 
रुचिर चाप सायक sg हाथा ॥ 

एकटक देख रहे हैं कि दशरथ के बोलने 
के साथ हो मानो चमत्कार लुप्त होता 
है। प्रकाश समस्त दरबार पर फेल 


जाता है । 
दशरथ : अरे आप खड़े क्यों हैं महामुनि ? बेठिये बैठिये। 
“राम, भरत, लक्ष्मण, शत्रृघ्न-आगे आओ 
बेठो और कौशिक महामुनि विश्वामित्र के चरण 
स्पर्श कर उनका आशीर्वाद प्राप्त करो ! 
चारों विश्वामित्र के चरण छते हैं और 
फिर विनयशील मुद्रा में खड़े हो जाते 
हैं। 
विश्वा० : आशीर्वाद ! राजन्‌ मेरे तो नेब-- 
भए मगन देखत मुख सोभा । 
जनु चकोर पूरन समिलोभा ॥ 
दशरथ : जैसे प्रियदर्शी हैं ऐसे ही गुणवान्‌ | 
विश्वा० : युगयुगों तक इनकी यह शोभा और इनकी 
मर्यादा जन-जन का मन मोहती रहे--यही तो 
आशीर्वाद दे सकता हूँ राजन्‌ ! 


दशरथ: अभी तो किशोर हैं ।''---जाओ पुत्रो 
UES | 
अपनी दिनचर्या पूरी करो । (चारों को प्रणाम 
करके प्रस्थान) 


विश्वा० : (वसिष्ठ से) बंधुवर, यह भी “कामना है मेरी, | 
कि अनतकाल तक मेरा आशीर्वाद राम के | 
चरणो का अनुगामी बना रहे । 


| 
ग. 
l 

बोलने वसिष्ठ 
1 होता विश्वा० : 
र्त 
हि दशरथ : 
SN | 
आओ 
चरण 
विद्वा ० 
| और 
जाते दशरथ 
विश्वा ० 
नकी 
तो 
| दशरथ : 
त्रो, | 
णाम सुमंत्र 
दशरथ : 
री, 
लि वसिष्ठ : 
विश्वा ० 


हिरे... 


: आपका मनोरथ पुरा हुआ, वयस्य? 


हुआ भी और नहीं भी । 

महामुनि, आपने मेरे यहाँ पधार कर जो कृपा 
की है वह अन्य किसी को नहीं मिली । अब 
आप अपने आगमन का कारण बताकर अपनी 
सेवा करने का मुझे अवसर दें । 

‘HES सो करत न BAT वारा ।” 


: राजन्‌, अपने आश्रम के विषय में एक चिता 


मेरे मन में व्याप रही है ? 


: ऐसा क्यों मुनिश्रेष्ठ ? 
: वात यह है कि जिस वन में मेरा आश्रम स्थित 


है, जहेँ जपजग्य जोग मुनि करहीं--वहाँ 
må सुबाहु, ताड़का इत्यादि निशाचर- 
निशाचरी अत्यंत विघ्न डालते हैं । उनके 
अत्याचार से हम सब ब्वस्त हैं । 

अस्‌ र समुह सतावहि मोही ! 

मैं जाचन आयउे नृप तोही ॥ 

इन पापियों का शीघ्र निराकरण होना आवश्यक 
है ।“मंत्रिवर gaa ! 


: महाराज ! 


सेना को सब से बलवान्‌ और अनुभवी टुकड़ी 
को तैयारी का आदेश दें । 
सेना से मुनिवर का काम चल जायेगा ? 


: नहीं, राजन्‌ ! 

दशरथ : तब? 
विश्वा० : (रुकते हुए, शब्दों पर किचित ठहरते हुए, स्पष्ट 
वाणी) 
अनुज समेत देहु रघुनाथा । 
निसिचर बध मैं होब सनाथा ॥ 
देहु भूप मन हरषित aag मोह अग्यान। 
धमं सुजस प्रभु तुम्ह कां इन्ह कहें अति कल्यान ॥ 
सन्नाटा | दशरथ FATA और चुप । 
वसिष्ठ : राजन्‌ ! मुनिवर विश्वामित्र जैसे अतिथि के 
:... ` ' वचन सुनकर यों सहसा आपका मौन हो जाना 
उचित नहीं है। आप रघुवंशी राजाधिराज 
हैं। यह ठीक नहीं कि आपका ' हृदय कंप 
` मुखदुति कुमुलानी”```“'उत्तर दें, महाराज | 
दशरथ : (अटकती-सी वाणी, लेकिन शब्द बिलकुल स्पष्ट) 
गुरुदेव ! 
चौथेपन mi सुत चारी । 
बिप्र वचन नहि कहेहु विचारी ॥ 
हे मुनिश्रेष्ठ ! आप मेरे अतिथि हैं और उस 
पर भी विप्र ! 
माँगह भूमि धेनु धन कोसा। 
सर्वस ay आजु सहरोसा ॥ 
देह प्रान तें प्रिय कछु नाहीं | 
सोउ मुनि देउं निमिष एक माही ॥ 
सब सुत प्रिय मोहि प्रान कि नाई । 
राम देत नहि बनइ गोसाई i 

विश्वा ० : 


वसिष्ठ : 


(अन्तिम ऐसे करुण श्रौर मामिक ढंग से कहे जाते हैं 
कि क्षण भर को पुनः सन्नाटा) और फिर यह भी 
तो सोचिये, 
कहूँ निसिचर अति घोर कठोरा | 
कहूँ सुंदर सुत परम किसोरा॥ 
(कुछ विचार कर) वसिष्ठजी । आप ही अवध- 
नरेश को आइवस्त करें । पर इतना कह दूँ । 
कोशलपति का यह अनुपम, GRAS देखकर » „ 
मैं गद्गद्‌ हूँ । कैसे भाग्यशाली? है ये?" “०2 O 
राजन्‌ को बता दीजिये ओप BOOK SANK 4 
सुनि नृपगिरा प्रेम रस सानी No } 
हृदये हरष मानां मुत्ति ग्यानी ॥ z 
(दशरथ को समझाते हुए) राजन्‌ पिता कें मोह: ५ : 
को अळंकार समझिये कवच नहीं । आप शत्रिय | 
हैं और आपका कर्त्तव्य है कि मुनियों के आश्रमों 
पर असुरों का जो अत्याचार हो रहा है उसे 
बंद करने के लिए सबसे ममर्थ उपाय 
कीजिये ।' “राम आपकी दृष्टि में हमेशा शिशु 
ही रहेंगे, यह मैं समझता हैँ । कितु राम 
gestae हैं, वीर हैं, धीरमति हैं ।*****-मैं 
उनका गुरु यह जानता हैँ और आप--राम के 
पिता नहीं,---आप अवधे-नरेश--आप भी इस 
सत्य से अपरिचित नहीं ।"'--""इसलिए संदेह 
का नाश कोजिये । 

दशरथ : 


वसिष्ठ : 


दशरथ 
वसिष्ठ : 
विश्वा ० : 


दशरथ : 


वसिष्ठ : 


दशरथ 


राम : 
दशरथ : 


लक्ष्मण : 

: क्या ? 


समझा गुरुदेव ! जो अस्त्-शस्त्र विद्या आपने 
राम को दी है वही निशात्ररों को आसुरी 
माया को काट मकती है, सेना नहीं । 

यही समझ लीजिग्रे। हो सकता है समय आने 
पर आपको एक और वात भी याद पड़े । 


हरि बिनु मरहि न निमिचर पापी | 
और भी ! 'प्रभु अवतरेउ हरन भवभारा ।' 
प्रभु “हरि !!""'समझः नहीं गुरुदेव ? 
किसी दिन किसी घड़ी आपको स्वयं याद 
आयेगी कि मुनियों ने राम के लिए क्या कहा 
था। इस समय तो दोनों राजकुमारों को 
आदेश दीजिये और आशीर्वाद (-- 

राम ओर लक्ष्मण का प्रवेश 


: आगये राम? दोनों सामने तो आओ, मुनि- 


विश्वामित्र के समीप । सुनो, तुम्हें £3 विश्वा- 
मित्र के साथ उनके आश्रम को जाना है, तुरंत । 
अहोभाग्य, आर्य | 

मुनिवर के आश्रम में यज्ञ, तप, योगसाधना में 
जो निशाचर विघ्न डाल रहे हैं उनकी आसुरी 
शक्ति के विनाश की विद्या गुरु वसिष्ठ ने 
तुम्हें दी है । 

हमारी विद्या का इससे बढ़कर सदुपयोग नहीं 
हैं, आर्य ! हमारे तरकश के बाण अभी से 


| 2 


हा 


HS 

आतुर हैं । 


राम : मुनिवर ने हमें इम पुण्य कार्य के लिए चुना, 


दशरथ : 


राम 
दशरथ : 


इसके लिए अनुग्रहीत हूँ । 

तुम क्षत्रिय-पुत्र हो । भुजबळ और आत्मबल 
दोनों का ज्ञान गुरु वसिष्ठ से पा चुके हो । 
समझ लो कि अब तक प्राप्त शिक्षा का अभ्यास 
करने और शेप शिक्षा प्राप्त करने ही तुम 
महामुनि के साथ जा रहे हो! 


: जो आज्ञा पितूवर । 


पितृ ! (आईं स्वर) मैं यह केसे भूल गया कि 
अवध-तरेश तुम दोनों का पिता भी है ? इधर 
आओ राम ! इधर आओ लक्ष्मण ! मेरे 
निकट loegi हृदय से तो लगा लू। 
(Aatma) `` मुनि विश्वामित्र, सुनिये (-- 
मेरे प्रान नाथ सुत दोऊ । 
तुम्ह मुनि पिता आन नहीं कोऊ lI 
(फिर रुककर राम लक्ष्मण) ****** आओ अपनी 
जननियों से बिदा लेकर मुनिवर के साथ 
प्रस्थान करो [STAT । 
दशरथ के साथ राम और लक्ष्मण का 
प्रस्थान | पीछे-पीछे ada, प्रतिहारीगण 
श्रनुचर का प्रस्थान | केवल te वामित्र 
और वसिष्ठ रह जाते हैं। दोनो धोरे- 
धीरे दूसरी ओर चलते हैं । 

विश्वा० : वसिष्ठ जी, केसे कहूँ ? 
सस्वर 
स्याम गौर सुंदर दोऊ भाई। 
बिस्वामि्र महानिधि पाई n 
प्रभु aga देव मैं जाना] 
मोहि हित पिता तजे भगवाना ॥ 
वसिष्ठ की रहस्यमयी मुस्कान । दोनों 
का प्रस्थान । भीतरी रंगमंच २ पर 
अंधकार । तुलसीदास और वृन्दवाचक 
का स्वर। 

तुलसी : (वृन्दवाचकों सहित) 


पुरुपसिह दोउ बीर हरषि चले मुनि भय हरन । 
कृपासिधु मतिधीर अखिल बिस्व कारन करन ॥ 


द्वितीय दृश्य समाप्त 


४० D दशरथनन्दन 


CC-0. Gurukul Kangri Collection, Haridwar | 


p by Arya Samaj Foundation Chennai and eGangotri 


पर 
चिक 


अंकक : व्हो 


प्रारम्भ में थोड़ी देर के लिए प्रकाश- 
पुंज तुलसीदास और उनकी मंडली पर 
केन्द्रित रहता है और वे उसी दोहे की 
पुनरावृत्ति करते हैं जिसे उन्होंने अंक १ 
के अंत में कहा था । 
तुलसी ४ (मंडली-सहित सस्वर) 
पुरुषसिह दोउ वीर हरषि चले मुनि भय हरत | 
antag मतिधीर अखिल बिस्व कारन करन॥ 

प्रथम दृश्य 


सूत्रधार पीठिका पर अंधेरा और md- 
मंच ३ पर उजाला, जिसमें राम लक्ष्मण 
और विश्वामित्र दोख पडते हैं रंग- 
स्थली १ पर भी प्रकाश जो दोघे रंग- 
स्थली ७ और भीतरी रंगमंच २ तक 
फेला है। भीतरी रंगमंच पर घने 
जंगल के प्रतीकस्वरूप कुछ झाड्यां 
(या उनके कट-आउट) भोतरी रंगमंच 
के वातावरण में एक तरह के त्रास श्रौर 
घुटन का श्राभास। किन्तु जगह-जगह 
पुष्प लताएँ इत्यादि । 
विश्वा० : राजकुमार, इस गहन वन को पार करते ही 
हम आश्रम पहुँच जायेंगे । कितु बहुत सतक 
होकर इस जंगल की पगडंडी पर चलना 
होगा । | 
लक्ष्मण : अभी तक तो हमारी सतर्कता को चुनौती मिली | 
नहीं मुनिवर ! 
विश्वा० : राजकुमार, यह मार्ग कुछ भिन्न है । 
राम: स्थान रमणीक तो है महामुनि । 

विश्वा० : हाँ रमणीक है और भयावह भी । क्योंकि 
(सतकंता से भीतरी रंगमंच को ओर देखते हुए) 
क्‍्योंकि--(हठात) वह देखिये राजकुमार-- 


य लक्ष्मण : नारी loo (धनुष पर हाथ रखते हुए) 
विश्वा० : निशाचरी ताड़का ! हमारे आश्रम के लिए 


हट भयंकर अभिशाप ! 
मण s 
aT. भोतरी रंगमंच २ की एक झाड़ी में से 
in- agal निकलती दीख पड़ती हे । राक्षसी 
तक मुखौटा, प्रज्ज्वलित-से रक्तिम नेत्र, 
घने मोटे लाल होंठ, काला शरीर, बड़े नाखून, 
ai हाथ में बधिक का-सा अस्त्र ! भीतरी 
मंच रंगमंच से उतर कर रंगस्थलो पर, 
र सामने देखते हुए, धीरे-धीरे आगे 
गह बढ़ती है l 

लक्ष्मण : (तरकश में से बाण निकालते हुए) भयंकर, नृशंस 
ही निशाचरी !* “आये, आज्ञा दे ! 
i राम : दीन, दुर्भागिनी नारी lag लक्ष्मण ! 
TT 

ताड़का इस बीच दीघं-रंगस्थली ३ पर 

श्री पहुंचकर फिर पीछे मुड़ती हे । चलते 


समय वह तरह-तरह को दानवी आवाजें 
निकालती है । जिनमें कभी gent का 


आभास होता है कभी अट्टहास का । 
सहसा उसकी दृष्टि विश्वामित्र, राम 

और लक्ष्मण पर पड़ती है । घोर पेशा- 
चिक स्वर करती हुई वह पाश्वंमंच ३ 
की ओर दौड़ती है । 


तुलसी स्वर : चले जात मुनि दीर्हि देखाई । 
वृन्द पाठ : चले जात मुनि दीन्हि देखाई । 
तुलसी स्वर : सूनि ताड़का क्रोध करि धाई | 
वृन्द पाठ : सुनि ताड़का क्रोध करि धाई । 
TSH पाइव-रंगमंच के सामने आकर 
खड्ग को इधर-उधर हिलाती है और 
शरीर को घमंडपूर्ण ढंग से डुलाती है, 
मानो राम-लक्ष्मण को संघर्ष के लिए 
आह्वान करती हो। 


fagaro : (राम के पीछे से कंधे के पास मुख ले जाकर) राम, 


उद्धार करो इस अभागिनी का Ieee अपने 
चरणों में शरण दो राम ! 
ताड़का : (सरोष) राम ! आगे बढ़ो राम | 


राम उछलकर ताड़का के बराबर से 
फुर्ती के साथ रंगस्थली १ में होते हुए 
भीतरी रंगमंच पर पहुंच जाते हैं । वहाँ 
धनुष पर तीर चढ़ाते हैं । ताड़का उनका 
पीछा करते हुए, क्कश स्वर में “राम! 
'राम' पुकारती हुई वहीं पहुँच जाती है । 
कुछ क्षणों के लिए दोनों एक-दूसरे के 
सामने मानो रुक जाते हैं। उस नीला 

प्रकाश में एक मानवेतर दृश्य, जिस पर 
प्रकाश केन्द्रित हे । अन्यत्र मेंधेरा । 


तुलसी स्वर : एकहि बान प्रान हरि लीन्हा । 
दीन जानि तेहि निज पद दीन्हा । 


राम धनुष Glad हैं। एक बाण ताड़का 
की छाती पर लगता है। वह लड़खड़ाती 
है, उसके हाथ में से खड्ग गिर जाता है । 
इधर-उधर दिशाओं में लड़खड़ाने के 
बाद उसका शरीर राम की ही श्रोर 
इस तरह पलटता है कि उसका सिर 
राम के चरणों पर गिरता है। राम 
उसके सिर पर धनुष का सिरा टेकते हैं। 


तुलसी और मंडली : (सस्वर) 


बिबसहुँ जासु नाम नर Feet । 
अनम अनेक रचित अघ दहहीं l 
सादर सुमिरन जे नर करहीं। 
भव बारिधि गोपद इव तरहीं॥ 


पाश्वं और रंगस्यली १ तथा दीघं रंग- 
स्थली पर इस बीच पुनः प्रकाश | लक्ष्मण 
भी इसी बीच दौड़कर राम के पास 
जाकर गले मिलते हैं । थोड़ी देर के 
लिए विश्वामित्र अकेले विचारमग्न | 


विश्वा० : (स्वतः) पापिनी को एक ही बाण द्वारा अपने 
चरणों में सद्गति देनेवाले दीनदयालु 

विश्वा० : 


राम : 


विश्वा ० : 


राम : 


विश्वाः० 


tor 


am मेरे आश्रम के रक्षक हुए हें । अहोभाग्य | 


अहो लीछामय भगवान्‌ ! 
उतरकर रंगस्थनी १ पर रास की ओर 
चलते हैं। उधर राम और लक्ष्मण 
भीतरी रंगमंच से उतरकर विरुवामित्र 
की ओर आते हें । राम विश्वामित्र के 
चरण छते हैं । 
(साधारण स्वर में) राजकुमार, बंधुवर वसिष्ठ 
से निश्चय ही आपने अनुपम धनुविद्या प्राप्त 
की है। 
यदि उचित समझें तो हम दोनों को अपनी 
विद्या भी प्रदान करें मुनिवर ! 
तीनों बातें करते हुए दोघं रंगस्थली की 
ओर चलते हैं । 
राम, लोग कहेंगे कि विश्वामित्र ने--विद्या 
निधि कहुँ विद्या दीन्ही । 
नहीं मुनिवर, आप आचार्य हैं । आश्रम के घने 
जंगलों में राक्षसों के छलछझ से परिचित हैं। 
आपकी दी हुई शिक्षा हमारे अभियान के लिए 
नितांत आवश्यक है । 


तीनों दीर्घा से adda ४ की ओर 
बढ़ते हें । - 


* रजकुमार--जाते लाग न छुधा पिपासा। 


अतुलित बल तनु तेज प्रकासा ॥ 

सकेगी ATTA आ 
ही पहुँचा । अभ्यास करते आपको देर नहीं 
लगेगी yoo (GRAHA ४ पर चढते हुए) आइये 
आपको वो सब आयुध, .अस्त्र-शस्त्र सौंप दूँ 
जिनका उपयोग आप-जसे क्षत्रियकुमारों को 
ही शोभा देता है 1 आइये । 


विश्वामित्र, राम श्रौर लक्ष्मण का प्रवेश 

में होकर प्रस्थान । थोड़ी देर के 
लिए अंधेरा । तुलसीदास ओर मंडली 
का स्वर सुनाई पड़ता हैं । 


तुळसी-स्वर : आयुध सर्वं समपि कै प्रभु निज आश्रम आनि। 
कंद मूल फल भोजन, दीन्ह भगति हित जानि ॥ 


और दूसरे दिन प्रातःकाल- - 


वृन्द पाठ ॥ अरुत नयन उर वाहु बिसाला। 
नील जलज तनु स्याम तमाला ॥ 
% पट पीत कसे बर माथा | 

Brat चाप सायक gg हाथा ॥ 

तुलसी : प्रात कहा मुनि सन रघुराई ।-- 


पार््वसंच ४ और ६ तथा रंगस्थली १ 
पर प्रकाश | राम और लक्ष्मण पाश्‍्वंमंच 
६ पर खड़े हैं । पाश्व॑मंच ४ पर 
विश्वामित्र तथा अन्य मुनि श्रौर शिष्य 
होमकुंड के चारों तरफ बैठे हैं । होम के 

लिए पुरी तयारी है, समिधा, घृत-पात्र 
इत्यादि रखे हैं, किन्तु अग्नि प्रज्ज्वलित 
नहीं की गयी है । 


राम : (विश्वामित्र से नतमस्तक हो) 
निर्भय जग्य करहु तुम्ह जाई । मुनिवर, अब आप 
निर्भय होकर होम प्रारम्भ करें । आपने कृपा 
करके जो विद्या हमें प्रदान की है उसके योग्य 
आचरण का अवसर हमें दें । 
एक मुनि : राजकुमार, आप दोनों--स्यामल गौर मुदु बयस 
किसोरा । लोचन सुखद बिस्वचित चोरा ।।--. 
आप राक्षसों का केसे सामना करेंगे ? वे तो--- 
घोर निसाचर निकट भट समर गनहि नहिं 
काहु । 
लक्ष्मण ¦ मुनिवर, समर से मुख मोड़ना सिंह शावक 
नहीं जानते । और फिर हम आये ही इसीलिए 
हैं । देखें तो सही केसे हैं निशाचर ? 
दुसरा मुनि : देखत जग्य निसाचर धार्वाह्‌ । कराहि उपद्रव 
मुनि दुख पावहि । गाधितनय मन चिता -यापी। 
विश्वामित्र : हरि बिनु मरहिं न निसिचर पापी ॥ (मुनियों से) 
आश्रमवासियो, मैंने जो देखा है वह आपने 
नहीं देखा । संदेहमुक्त होकर यज्ञ प्रारंभ ` 


a जिये । हमारे परित्राण की घड़ी आ पहुँची | 
7 | 

पात्र विश्वामित्र और उनके साथी मुनि मंत्रो- 
लित च्चारण करते हैं और अग्नि प्रज्ज्वलित 
करके आहुतियाँ डालना प्रारम्भ करते 
हैं । 
राम और लक्ष्मण पाश्व॑मंच ६ से उतर 
प कर थोड़ी देर सतर्कता से इधर-उधर 
पा देखते हुए रंगस्थली १ पर घूमते हैं, और 
गये फिर राम पाश्व॑मंच ६ पर और लक्ष्मण 
miia ५ पर वीरासन में बैठ जाते 
हैं । 
[स 


` 


तुलसी-स्वर : होम करन लागे मुनि झारी । 
आपु रहे मख कों रखवारी ॥ 


7 ऋमशः पारश्वमंच पर प्रकाश कम हो 
ह्‌ जाता है और भीतरी मंच २ पर बढ़ते 
प्रकाश में पुनः जंगल का दृश्य । झाड्यों 
क के पीछे से क्रमश: मुखोटो वाले अनेक 
ण राक्षस झांकते हैं । 
मंत्रोच्चारण जारी हे । अंधेरे में से तुलसो- 
दास का स्वर । 
न्‌ 


लुलसी-स्वर : सुनि मारीच निसाचर क्रोही । 
ले सहाय धावा मुनिद्रोही ॥ 


भीतरी मंच पर राक्षसों की संख्या बढ़ 
5 जाती है। वे लोग रंगस्थली १ पर 
उतरना प्रारम्भ करते हैं । तभी हठात्‌ 
निशाचर समूह को चोरते हुए दो 


+ A A अल 

विशालकाप्र दानव---मारीच और 
सुबाहु घोर स्वर करते हुए श्रागे बढ़ते 
और पाश्व॑मंच ४ की ओर दोडते हैं । 
राम फुरती के साथ दोड़कर पाइवंमंच 
ग्रौर सारीच सुबाहु के वीच धनुष ताने 
खड़े हो जाते हैं। लक्ष्मण भी अपने 
स्थान से HART पीछे खड़ी राक्षसी- 


सेना को रोक देते हैं । 
एक तरफ मारीच, दूसरी तरफ सुबाहु, 


बीच में राम रंगस्थली के आगे के भाग 
में युद्ध लड़ते हैं युद्ध की विधि 'स्टाइ- 
ares’ है, HA प्रायः परम्पराशील राम- 
लीला तथा अन्य प्रदशंनों में होती है, 
यानी योद्धाओं का पद-विन्यास, आगे- 
पीछे बढ़ना, चाल और परिक्रमण ताल F 
और लय के साथ होते हैं, स्वाभाविक 
युद्ध की-सी भगदड़ नहीं होती । मारीच 
और सुबाहु खड्गों से लड़ रहे हैं, राम 

. के तोर कभी-कभी उन पर आघात 
करते हुए निकल जाते हैं। उधर लक्ष्मण 
राक्षसी सेना को अपने बाणों से रोके | 
हुए हैं। | 
राम, मारीच और सुबाहु लड़ते-लड़ते 
दीघं रंगस्थली ७ पर at जाते हैं। | 
तीनों के mega युद्ध के बीच कभी- | 
कभी एक क्षण के लिए 'टेब्लो' कीसी 5 
स्थिरता जान पड़ती है। वस्तुत: इस : 

र 'नाट्यधर्मी' युद्ध के पुरे प्रभाव के | 
प उपयुक्त क्रम से मृदंग या ढोल पर 
हे हलकी थाप दी जानी चाहिए । 
गच थोड़ी देर बाद राम दीर्घा के किनारे 
ने पर आ जाते हैं और उनमें और राक्षसों 
ने में फासला बढ़ जाता है। तभी मारीच 
it. दहाड़कर दीर्घा के दूसरे सिरे से राम की 
ओर दोडता है। राम फुरती के साथ एक 
हु, तीर का फर तोडते हैं, उसे धनुष पर 
णु चढ़ाकर धनुष को पुरा तानकर छोड़ते 
= हैं। तौर लगते ही मारीच चीत्कार करता 
y हुआ दीर्घा के बाहर दर्शकों के बीच 
है, दौड़ता gat चला जाता हे । 
ग तुलसी-स्वर : बिनु फर बान राम तेहि मारा । 
= सत जोजन गा सागरपारा॥ 
च अब सुबाहु रास की ओर बढ़ता हे । राम 
गम धनुष पर अग्निबाण चढ़ाते हैं ।* सुबाहु 
गत ठिठक जाता है। राम उसकी ओर 
रण निशाना बाँधकर बढ़ते हैं । वह पोछे 
के हटता जाता है प्रौर दीर्घा से रंग- 
स्थली और फिर भीतरी रंगमंच 
डते तक हटता जाता है। यह प्रक्रिया भी 
í *'स्टाइलाज्ड' युद्धो में अकसर ऐसा होता है कि कोई भ्रन्य व्यक्ति योद्धा को शस्त्र 
"ater इत्यादि पकड़ा दे । ऐसी प्रक्रिया की स्वाभाविकता का प्रश्‍न परम्पराशील 
a 5 ट्य में नहीं उठता । इस स्थल पर भी राम को ऐसा बाण पकडा दिया जाव 
इस Tat ofa प्रज्ज्वलित है । कोई मुनि ऐसा कर ata हैं । 

उसी तरह maga होती है । भीतर 
मंच पर पहुंच कर राम aiaa 
छोड़ते हैं । कड़क के साथ ज्वाला उठे 
का आभास होता है और घोर चोत्का 
के साथ सुबाहु गिर जाता है । 
लक्ष्मण और राक्षसी सेना का संघा 
तीब्रगति से होता है श्रौर अनेक राक्षस 
गिरते और बाकी भागते हें । लक्ष्मण 
भीतरी रंगमंच पर राम के पास पहुंर 
जते हैं और दोनों गले मिलते हैं । 


तुळसी-स्वर : पावक सर सुबाहु पूनि मारा। 
अनुज निसाचर कटकु सँघारा ॥ 
मारि असुर द्विज निर्भयकारी । 
अस्तुति ate देवमुनि झारी ॥ 


भीतरी मंच पर राम और लक्ष्मण ai लुः 
दीख पड़ते हैं और प्रकाश उन पर केन्द्र 
हे; अन्यत्र लगभग अंधेरा है, यद्या 
miia ४ पर विश्वामित्र और मुनिः 
जन हाथ जोड़ वंदना की मुद्रा में खर 
दिखाई पड़ते हैं। उस समय मुनिवर 
तुलसी - मंडली और नेपथ्य से एक 
सामूहिक स्तुति सुनाई पड़ती है, जिर 
के बीच राम-लक्ष्मण को झाँकी के दर्शन 
होते हैं । | 

तुलसीदास 


समूह-स्तुति 


भुनि धीर जोगी सिद्ध संतत बिमल मन जेहि ध्यावहीं । 
कहि तेति निगम पुरान आगम जासु कीरति गावहीं ॥ 
सोइ राम व्यापक ब्रह्म भूवन निकाय पति माया धनी । 
अवतरेउ अपने भगत हित Frade नित रघुक्रुल मती ॥ 


प्रथम दृश्य समाप्त . 


सूत्रधार पीठिका ५ पर पुनः प्रकाश । 
अन्यत्र अंधेरा । 


: राम अनंत अनंत गुन। 


अमित कंथा बिस्तार ॥ 

सुनि आचरज न मानिहहि । 

जिन्हके बिमल विचार ॥ 

श्रद्धालु दर्शकों, श्रोताओ, मेरा निवेदन सुनें ! 
अलौकिक है राम की कथा, अगणित हैं राम 
के चरित, नाना भाँति राम ने अवतार लिये, 
अपार और अनेक कोटि रामायण हुई । ज्ञानी 
लोग इस पर आश्चर्य नहीं करते, क्योंकि बे 
रागझते हैं कि-- 

अगुन अरूप अलख अज जोई । 
भगत प्रेम बस सगुन सो होई ॥ 
जो गुन रहित सगुन सोइ केसे । 
ag हिम उपल विलग नहि जैसे ॥। 


फिर भी भ्रमवश हम लोग इस सत्य को भूल 


जाते हैं | 

निज भ्रम नहि agafa अग्यानी । 
प्रभु पर मोह धरहि जड़ प्रानी ॥ 
जथा गगन घन पटल निहारी । 
झांपेउ भानु कहहि कुबिचारी i 
चितव जो लोचन अंगुलि लाएँ। 
प्रगट जुगल ससि तेहि के me 


वास्तव में तो शशि एक ही है, दो नहीं । 


: सब कर परम प्रकासक जोई । 


राम अनादि अवधपति सोई ॥ 
जगत प्रकास्य प्रकासक रामू । 
मायाधीस ग्यान गुन धामू ॥ 
जासु सत्यता तें जड़ माया । 
भास सत्य इद मोह सहाया ॥ 


रजत सीप ag भास जिमि। 
जथा भानु कर बारि॥ 
जदपि मृषा तिहुंकाल सोइ। 
अम न सकइ कोउ टारि॥ 


| 


| 


“अनाथ राम ही की कृपा से यह भ्रम दूर हो । 
सकता हे । इसलिए अपने को और आपको गै. 

अकिचन वार-बार याद दिलाना चाहता हैँ, 
नहीं तो इन अदभुत लीला रूपी फलों का 
छिलका ही हाथ छगेगा रस नहीं । 

विव्वामित्र जी भी उसी रस के प्यासे थे । 
और कैसे भगवान्‌ लीलाओं का ताँता बांधे रहें 
यही जतन करते थे । विश्वामित्रजी के आश्रम 
में रघुराज राम कुछ दिन और रहे और 
मुनिवर से अनेक पुरानी कथाएँ सुनते रहे । 
एक दिन विश्वामित्र जी ने कहा--एक वर्तमान 
चरित आपको दिखायें। मिथिला के राजा 
जनक धनुष यज्ञ कर रहे हैं । वहाँ चले | 


झाँकी १ 


भीतरी रंगमंच २ पर हलका नौला 
प्रकाश । एक ऐसा जंगल जहाँ हरेक 
वस्तु निश्चल और निष्प्राण जान पडती 
है । ,विश्वासित्र के पीछे-पीछे राम और 
लक्ष्मण का प्रवेश । कोने में एक सुनसान 
श्रौर निर्जाव-सा आश्रस । 

तुलसी-स्त्रर : धनुषजग्य सुनि रघुकुल नाथा । 

हरपि चले मुनिवर के साथा ॥ 
आश्रम एक दीख मग माही 

लक्ष्मण : आचार्यं यह केसा विचित्र आश्रम है? न 
खग-मृग, न जीव-जंतु | केवळ एक ठिठका- 
हुआ-सा मौत ! 

विश्वा० : राजकुमार, सचमुच ही यह आश्रम किमी की 
प्रतीक्षा में मौन होकर जड़वत्‌ पड़ा है । 


राम कुछ दूर जाकर एक शिला के पास 
खड़े हो जाते हैं और उसे ध्यान से 
देखते हैं । 
लक्ष्मण : किसकी प्रतीक्षा में ? 
विश्वा० : (किचित्‌ हसकर) किसकी प्रतीक्षा में ! 
राम : (इर ही से) महामुनि, यह शिला-मूति किसकी 
है ? किस स्त्री का स्वरूप है ? 
विश्वा० : मुझसे क्यों पूछते हो राम ? कया तुम्हें ज्ञात नहीं 
रघुनाथ कि कौन है यह ? और यहाँ क्यों पड़ी 
g? 
लक्ष्मण : मुझे तो बताइए मुनिवर ! 
विश्वा० : गौतम ऋषि की स्त्री अहल्या, जिसके साथ इन्द्र 
ने अपावन व्यवहार क्रिया । पति ने दोनों को 
शाप दिया । इन्द्र को भयंकर रोग ने ग्रस 
लिया, अहल्या पत्थर बन गयी । (रास को पुकार- 


ati 

कर) हे राम उद्धार HU इस नारी का, शेष 
करो उसकी कालकालांतर की प्रतीक्षा का-- 


गौतम नारि श्राप वस उपल देह धरि धीर । 
चरन कमल रज चाहति कृपा करहु रघुवीर 11 


तुलसी-स्वर (वृदसहित) : 


जिस समय विश्वामित्र बोल रहे हैं धीरे- 
धीरे भीतरी रंगमंच के उस हिस्से पर 
भी अंधेरा फेल जाता है जहाँ लक्ष्मण 
और वे खड़े हैं। केवल उसी स्थल पर 
प्रकाश केन्द्रित हो जाता है जहाँ राम 
अहल्या की प्रस्तर-प्रतिमा के पास खडे 
हैं। सर्वत्र अंधकार के बीच एक आलोक- 
पुंज । अनिर्वचनीय सौम्य मुस्कान के 
साथ राम ATT दाहिना चरण उठाते 
हूँ और प्रतिमा के मस्तक पर थोड़ी देर 
रखकर हटा लेते हे । चरण हरते ही 
अहल्या को मूर्ति में थोड़ी सिहरन के बाद 
अहल्या हाथ जोड़ हुए श्रद्धावनत खड़ी 
हो जाती है । इस प्रकिया के साथ-साथ 
तुलसी का वृ द सहित स्वर । 


परसत प॒द पावन सो नसावत प्रगट भई तप FH सही | 
देखत रघुनायक जन सु'दाथकर सनमुख होइ कर जोरि रही i 
अति प्रेम अवीरा gaa |सरीरा मुख नहि आवड बच्न कही । 


अतिसय वड़भायी वर. 

अहल्या : मैं नारि अपावन प्रभु जग पावन रावनरिपु जन सुखदाई। 


मुनि श्राप जो दीन्हा अतिभल कीन्हा परम अनुग्रह मैं माना | 
dag भरि लोचन हरि भवमोचन इहइ लाभ संकर जाना ॥ 
विनती प्रभु मोरी मैं मति भोरी नाथ न माँगऊँ बर आना | 
पद कमल परागा रस अनुरागा मम मन मधुप करे पाना॥ 
जेहि पद सुरसरिता परमपुनीता प्रगट भई सिवसीस धरी | 
सोई पद पंकज जेहि पूजत अज मम सिर धरेउ कृपाल हरी ॥ 


प्रकाश लुप्त होता है और ऐसा जान 
पड़ता है मानो अहल्या गगन की ओर 
उठ रही, हो । 
Ta: एहि भांति सिधारी गौतम नारी बार-बार हरि चरन परी | 
जो अति मन भावा सो बरू पावा गै पतिलोक अनंद भरी ॥ 
भोतरी रंगमंच पर पुणं अंधेरा । साथ 
ही सूत्रधार-पीठिका पर प्रकाश । 


झाँको एक समाप्त 


तुलसी० : अस प्रभू दीनबंधु हरि कारन रहित दयाल । 
तुलसिदास सठ तेहि भजु छाडि कपट जंजाल 11 
है श्रोताओ, हे दर्शको | 
बृ द सहित : अगुन अखंड अनंत अनादी । 
जेहि चितहि परमारथ बादी ॥ 

ई नेति नेति जेहि बेद निरूपा। 
aS | 9 

| निजानंद निरुपाधि अनूपा॥ 
ई ॥ है : रि S 
संभु विरंचि farq भगवाना। 


[ना । 

ait उपजि जासु wad aw MN 

E was प्रभु सेवक वस अहई। 

ना भगत हेतु लीलातनु WWE ॥ 

री। अहल्या का उद्धार करने के बाद राम, faza- 

a मित्र, लक्ष्मण तथा आश्रमवासी मुनियों के साथ 

जान आगे चले | गंगा तट पर पहुँचे । स्नान किया । 

ओर दान दिये । फिर चलते-चलते विदेह नगरी 
पहुँचे और उसकी शोभा लखते हुए नगरी के 

टी । बाहर एक अमराई में ठहरने का संकल्प 

bi किया । 

na 


द्वितीय gau 


पाश्वंमंच ४ और ६ पर उजाला । 
| विश्वामित्र एवं मुतियों और बटुकों के 
| साथ राम और लक्ष्मण उस स्थली पर 
अपना-अपना सामान GST रहे st 
राम लक्ष्मण धनुष-तरकश इत्यादि 
रख रहे हैं, मुनिगण ओर बटुक मृगछाल, 

एक बटुक: 


दूसरा 


लक्ष्मण 


एक मुनि: 


दूसरा मुनि 


दूसरा मुनि: 
एक बटुक : 
दूसरा बटुक : 


विश्वा० : 
राम : 


कमंडुल इत्यादि । बीच-बीच में बातें हो 


रही हैं । 


राजा जनक की नगरी पसंद आई, राजकुमार ? 
अत्यंत रमणीक नगरी है मुनिवर ! 

कितनी सुंदर वाटिकाएँ हैं यहाँ ?--गुंजत मंजु 
मत्तरस भू गा । कूजत कल वहुबरन विहंगा । 


: बरन-बरन बिकसे बनजाता । बिविध समीर 


सदा सुखदाता lI 


: नगर में हाट बाजार भी तो आकर्षक हैं । 


ठीक कहा राजकुमार । जहाँ जाइ मन तहँई 
लोभाई 


: चारु वजारु विचित्र अंबारी । मनिमय fafa 


जनु रवकर सेंवारी ॥ 


: मंगलमय मंदिर सव at । चित्रित जनु 


रतिनाथ fad? il 


लि: यहाँ के नगरवासी भी बड़े सज्जन जान पड़े । 


~-पुर नर नारि सुभग सुचि संता । 

धरम सील ज्ञानी गुनवंता | 

ओर राजा जनक का निवास ? 

वया कहने ! ऐसा अनूप है बह कि बिथकहि 
विबुध बिलोकि विलासू । 

एक aga : होत चकित चित कोट विलोकी । सकल भुवन 
सोभा जनु रोकी ॥ 
राम : एक और भी तो महल या शोभामय ! 
लक्ष्मण : तात, वह राजकुमारी सीता का सुन्दर सदन 
था ।—धवल धाम मनि पुरट पट मुघटित 
नाना भाँति ! 
एक मुनि : (विश्वामित्र से) आचार्य, कई अनुचरों और 
सैनिकों के साथ कोई इधर आ रहे हैं । 


सचिवों, सेवकों, विप्रो के साथ राजा 
जनक का प्रवेश । 


विश्वा० : अरे राजा जनक ! आइए ! 
जनक : (बेठते हुए) मेरा अहोभाग्य मुनिवर क्रि आप 
इस शुभ अवसर पर मेरी नगरी में पधारे । 
विश्वा० : कुशल से तो हैं राजन्‌ ? 
जनक : आपकी अनुकम्पा है मुनिवर ! आप देख ही 
रहे हैं कि धनुष-यज्ञ के लिए देश-देश से अनेक 
नरेश आये हुए हैं । उन्हीं की व्यवस्था में लगा 
हुआ था कि आपके शुभागमन का समाचार 
मिला । 
विश्वा० : हाँ राजन्‌ वह तो हमने देखा 
पुर बाहेर सर सरित समीपा | उतरे जहे तह 
बिपुल महीपा ॥ 

जनक : 


fazato 
जनक 


विश्वा० : 


विश्वा० : 


जनक : 


आपके पधारने की सूचना मिलते ही मैंने आपके 
लिए तो नगर के भीतर ही ठहरने की व्यवस्था 
कर दी है । 

हमारे लिए तो यह अमराई ही भली है राजन्‌, 
ले किन--- (राम और लक्ष्मण से) इधर तो आओ, 
वत्स | 

(दोनों की ओर एकटक देखते हुए) “मैं चकित 
हूँ, मुनिवर ! आज्ञा दें तो एक प्रश्‍न TS 


: पूछिए 
: कहहु नाथ सुंदर दोउ बालक | 


मुनिकुल तिलक कि नृप कुलपालक l 
ब्रह्म जो निगम नेति कहि गावा । 
उभय बेष धरि की सोइ आवा ॥ 
मुनिवर बात यह है कि 
सहज विराग रूप मनु मोरा। 
थकित होत जिमि चन्द चकोरा ॥ 
ताते प्रभु gos सति भाऊ। 
कहु नाथ जनि करहु दुराऊ॥ 
हि विलोकत अति अनुरागा । 
वरवस ब्रह्म सुखहि मन त्यागा ॥ 


(तनिक gamt) राजन्‌ ! वचन तम्हार न होइ 
अलीका | वास्तव में ये दोनों सब के 7 णप्रिय हैं, 

जनक : 


fazato 


राम : 
लक्ष्मण : 


राम 
लक्ष्मण 


रघुकुल-मुनि राजा दशरथ के पुत्र हैं और 
उन्होंने मेरे हित के लिए इन्हें मेरे साथ भेजा 
है । राम लखन दोउ बंधुबर रूप सील वल 
धाम । मख राखेउ सवु साखि जगु जिते असूर 
संग्राम ॥ 

मुनिवर, इन्हें देखकर मेरा शरीर पुलकित है 
और मन उत्साहपूर्ण । ब्रह्म जीव के समान इन 
दोनों की एक-दूसरे के प्रति पावन प्रीति है। 
सुंदर स्याम गौर दोउ भ्राता | आनंदह के 
आनँददाता ।'''"'"महामुनि मेरा निवेदन 
स्वीकार करें। इन दोनों राजपुत्रों के साथ आप 
लोग सभी नगर के अंदर उस सदन में चलें 
जहाँ मैंने आपके निवास को व्यवस्था कर 
रखी है । 


: राजन्‌ आपकी विनयशीलता आपकी गरिमा 


के अनुकुल ही है । आपके अनुरोध को टालना 
सम्भव नहीं ।'` आप आगे चलें । हम लोग 
शीघ्र ही पहुँचते हैं । (जनक के साथ-साथ कुछ दूर 
जाते हैं ।) 

(लक्ष्मण की श्रोर देखते हुए) लक्ष्मण ! 

आज्ञा तात ! ; 

: मन-ही-मन मुस्क रा कैसे रहे हो ! कोई बात है ? 
: कुछ नहीं तात ! 

राम : सक्रुचाते हो अनुज ! 
विश्वामित्र जनक को पहुंचाकर श्राते है 


विश्वा० : आप लोग चलने की तैयारी करें । दिन ढळने / 
से पूर्वं एक प्रहर रहते हम लोग नये निवास- | 
स्थल पहुँच जायें तो ठीक होया | 
राम : नाथ, एक विनती है । 
विश्वा० : कहो, राम ! 


राम : नाथ लखनु पुर देखन चहहीं । 
प्रभु सकोच डर प्रगट न कहहीं II 
जों राउर आयसु मैं पावो । 
नगर देखाइ तुरत ले आवों ॥ 


विश्वा० : अपने से छोटों के प्रति नीति निवाहना तुम्हीं | 
जानते हो राम | धरम सेतु पालक तुम्ह ताता | 
प्रेम बिबस सेवक सुखदाता ॥ | 
जाइ देखि आवहु नगरु सुख निधान दोउ भाइ | | 
करहु सुफळ सब के नयन सूंदर बदन देखाइ 11 


विश्वामित्र के चरण छूकर दोनों भाई | 
पाश्व॑मंच से रंगस्थली १ पर श्राते हैं। | 
मुनि लोग सामग्री संवारने में लग जाते | 
हैं। इधर रंगस्थलो १ और दीर्घा पर | 
प्रकाश तीव्र हो जाता है और पाश्व॑मंच 
२ पर भी । राम श्रौर लक्ष्मण रंगस्थली 

के एक सिरे से चलकर maaa ३ के 
| नीचे घूमते हुए पाश्व॑मंच ५--सूत्रधार ` 


0 पोठिका के निकट से दीर्घा में उतरते हैं 
ल और समग्र दोर्घा के किनारे-किनारे 
स घूमते हुए पाश्व॑मंच ६ के पास रंगस्थली 


पर चढ़कर पाइवंमंच ५ तक वापस 
आता है। यही नगर-भ्रमण है जिसके 
दौरान नगरवासी, बच्चे, प्रोढ़, स्त्रियाँ, 
राम-लक्ष्मण को देखने के लिए रास्ते 
के दोनों ओर जगह-जगह इस तरह 
आकर बंठ जाते हैं कि वीथियों 
और राजपथों का आभास होता है । 
पाइवंमंच ३ पर कुछ स्त्रियाँ खड़ी हैं 
और आपस में वार्तालाप करती हैं । 
कुछ नगरवासी रंगस्थलो के दोनों ओर 
और कुछ दीर्घा के पाश्वों में बंठ जाते 
vil हैं । दो-चार बच्चे राम-लक्ष्मण के दोनों 
ओर भोर पीछे चलने लगते हैं और 
जिज्ञासावश उनकी ओर देखने लगते हैं। 
सभो की टकटको इन दोनों पर लगी है 
और सभी एक-दूसरे से उनके बारे में 


पी | बातचीत करते-से जान पड़ते हें । बच्चे 
हा कभी-कभी उंगली से इशारा करके राम- 
स | लक्ष्मण को विभिन्न स्थान बताते हैं। 


ग्रंत में दीर्घा से रंगस्थली पर लोटते 


पर उन्हें र 

; समय बच्चे उन्हें रंगस्थली. के बीच 
i धनुष - यज्ञशाला .के विभिन्न अंग 
| ; 


Í 

$ 

तुलसी : 


वृन्दपाठ : 


तुलसी : 


वृन्द 


तुलसी : 


| 


| 


दिखाने का श्रभिनय करते हैं और रा 
भी लक्ष्मण को बताते हैं । यह सब प्रो 
संकेतमय अभिनय है। किन्तु स्त्रियों ह 
वार्तालाप MART ३ पर स्पष्ट सुना! 


पड़ता है। अन्य नगरवासियों के बोल 


का मात्र आभास-सा होता है, माने 


एक जनसंकुल नगर का स्वर 


पड़ता हो । 


मुनि पद कमल बंदि दोउ भ्राता | 
चले लोक लोचन सुखदाता ॥ 
पीत बसन परिकर कटि माथा | 


चारु चाप सर सोहत हाथा ॥ 


सः 


कुछ बालक राम-लक्ष्मण के पीछे लग 


जाते हैं । 


बालक वृन्द देखि अति सोभा । 
लगे संग लोचन मनु लोभा ॥ 


: तनु अनुहरत सुचंदन खोरी। 


स्यामल गौर मनोहर जोरी ॥ 


इस बीच कुछ नगरवासी रंगस्थली | 
और दीर्घा के दोनों ओर as जाते हैं 
श्र उत्सुकता से राम-लक्ष्मण को देखने 


लगते हैं । 
देखन नगरु भूपसुत आए | 
समाचार पुरबासिन्ह पाए ॥ 

c वृन्द द : 


युवती २ : 


युवती ho: 


युवती २ : 


al धाम काम सब त्यागी। 
मनहुँ रंक निधि लूटन लागी॥ 
निरखि सहज सुंदर दोउ भाई । 
दोहि सुखी लोचन फल पाई n 


कुछ युवती स्त्रियां iia ३ पर 
आकर ऐसे देखती हैं मानो झरोखों से 
झाँकती हों । प्रकाश उन लोगों पर भी 
पड़ता है ओर श्रमण करते हुए राम- 
लक्ष्मण का भी साथ देता हे । 


: जुवती भवन झरोखन्हि लागीं । 


निरखहि रामरूप अनुरागी ॥ 
els परसपर बचन सप्रीती। 


: सखि इन्ह कोटि काम छवि जीती ॥ 


कहहु सखी अस को तनुधारी। 
जो न मोह यह रूप निहारो ॥ 
जो में सुना सुनहु सयानी । 
ए दोऊ दसरथ के ढोटा। 
बाल मरालन्हि के मल जोटा ॥ 
मुनि कौसिक मख के रखवारे । 
fore रन अजिर निसाचर मारे ॥ 


अच्छा सखि इन दोनों में वह कोन है— 


स्याम गात कल कंज बिलोचन ? 
कौसल्यासुत सो सुख खानी। 
नामु रामु धनु सायक पानी ॥ 

युवती ३ : 
युवती २ : 


युवती १ : 
युवती ३ : 


युवती १ : 
युवती ४ : 


युवती Qs 

: जौं बिधिबस असबने सँजोगू । | 
: सखि हमरें आरति अति तातें । 


युवती ४ : पर सखि शंकर का धनुष तो बहुत कठोर | 


६८ ७ दशरथनन्दन 


और वह--गौर किसोर बेषु बर काछें ? 
लछिमनु नामु राम लघु भ्राता । 

सुनु सखि तासु सुमित्रा माता ॥ | 
सखि, राम की छवि देखकर मेरे मन Ay 
विचार आता है | | 
क्या सखि ? 

ary जानकिहि यह बर Agg | | 
बात तो ठीक है ।-- । 
जौं सखि इन्हहि देख नर नाहू । | 
पन परिहरि हठि करइ frag : | 
ag सब भूल जाओ सखि । राजा.जनक ने 7 
इन्हें देख लिया है । मुनि-समेत इनका साद 
सत्कार भी किया है॥-- | 
सखि परन्तु पनु राउ न तजई | | 
बिधिबस हठि अबिबेकहि भजई ॥ | 


: यदि विधाता सब की सुनता है, उचित फल दे 


वाला है--तो जानकिहि मिलिहि वरएहू । | 
नाहिन आलि इहा संदेह । 


तौ कृतकृत्य होड सब लोगू ॥ 


कबहुँक ए आवहि एहि नाते ॥ 


d 
| 
| 
| 
| 

? & ` < 
कहाँ वह धनुष और कहाँ--ए स्यामल मृदुगात 


किसोरा ! 
युवती १ : यह तो बड़ी असमंजस की बात है, सखी ! 
युवती २ : जो मैंने सुना है वह्‌ तो सुनो । 
सखि इन्ह कहुँ कोउ कोउ अस कहहीं | 
बड़ प्रभाउ देखत लघु अहहीं। 
| परसि जासु पद पंकज धूरी। 
| तरी अहल्या कृत अघ AT 
| सो कि रहिहि बिनु सिव धनु तोरे ॥ 
यह प्रतीति परिहरिअ न भोरे | 


में ए 


साद. युवती ४ : तेरी बात सुनकर मन प्रसन्न हो गया । सच 
तो यह है कि-- 


| जेहि बिरंचि रचि सीय संवारी | 
| तेहि स्यामल बरु रचेउ बिचारी ॥ 


युवतियाँ सुमन बिखेरकर चली जाती 
fi दर्शक लोगों का सी क्रमशः 
प्रस्थान। इस बीच राम श्रौर लक्ष्मण 
दीर्घा से रंगस्थली की भोर मुडते हैं, 
जहाँ बालक उन्हें धनुष यज्ञ के लिए 
बनाई हुई भुमि-वेदी, बेठने के स्थान 
इत्यादि संकेत करके दिखाते हें । कसी- 
कभी इस बहाने दोनों के वस्त्र छूने- 
पकड़ने का ग्रानन्द उठाते हैं । 

तुलसी : पुर पूरब दिमि गे दोउ भाई। 


बालक १ 


बालक २ 
बालक ३ 


बालक ४ 
बालक १ 
बालक २ 


राम : 


लक्ष्मण 


तुलसी 


जहाँ धनुमख हित भूमि बनाई ॥ 
पुर बालक कहि कहि मृदू बचना | 
सादर प्रभुहि देखावहि रचना ॥ 
: वह देखिये धनुष-यज्ञ भूमि पर विस्तृत विमल 
वेदिका | (राम लक्ष्मण उत्सुकता से देखते हैं ।) 
: और वह विशाल कंचन मंच । 
: दूसरी ओर--उधर देखिये--राजाओं के बैठने 
का स्थान । 
: उसके पीछे चारों ओर ऊपर वाला मंच । 
: नगरवासी उधर ऊँचे वाले स्थान पर GST | 
रंगविरंगा वह धवल धाम देख रहे हैं ? वहां 
नारियाँ बेठेंगी ? 
बहुत सुंदर हे | देखा लक्ष्मण ? कितनी रमणीक 
रचना है यज्ञ भूमि की ? 
: तात, A मच भव्य है, चित्ताकर्षक है। 
(दोनों अचरज और सराहनापुणे भंगिमा से देखते 


हैं।) 


: qg हो प्रभु ।-- 


छव निमेप ae भुवन<निकाया । 
सवड जासु अनुसासन माया ॥ 
भगतिहेतु सोई दीनदयाला । 
चितवत चकित धनुष मख साळा ॥ 

बालक १ : 
बालक ३ : 
राम : 


| वालक 2: 
राम : 
बालक २ : 


लक्ष्मण 
बालक ४ : 


बालक २ 


राम : 


बालक १ 


राम : 


हम तो आपको देखकर पुलकित हैँ राजकुमार? 
राजकुमार, आपका वस्त्र छू छू? 

(अपना दुकूल बढ़ाकर) यह लो ! (बालक उसे छूकर 
प्रसन्न होता है ।) 

और आपका चरण भी छू लू ? 
उसकी FAT आवश्यकता है ? 
यों ही । (झट से राम का एक चरण छू लेता है।) 


अरे ! (हसता है।) 


: क्या बात है ? 


इसे भय था कि राजकुमार का चरण दूते ही 
कहीं यह आकाश में उड़ न जाय ! 


: जैसे सुनते हैं कि इनका चरण हूते ही अहल्या _ 


नाम की पत्थर की मूर्ति आकाश में उड़ गई 
थी ! है न? 

(gaa हुए) अच्छा भई, अब तो चलना होगा | 
अधिक विलंब होते से मुनि विश्वामित्र क्रोधित 


होंगे । 


: आपको उनसे डर लगता है ? 


हमारे गुरु जो हैं । लक्ष्मण शीघ्र चलो ! 

राम-लक्ष्मण पाश्व॑मंच और प्रवेश १० 
की ओर प्रस्थान करते हैं । बालक व्‌ द 
afim सुस्त होकर प्रवेश È Lat ओर 
चल देते हैं । रंगस्थली पर अधरा, 
ओर सुत्रधार पीठिका पर उजाला । 

तुलसी : अनोखी है तुम्हारी लीला, राम !— | 
जासु त्रास डर कहूँ डर होई 1 
भजन प्रभाउ देखावत सोई ॥ 
वृन्द : सभय सप्रेम बिनीत अति सकुच सहित दोउ भाइ। | 
गुर पद पंकज नाइ सिर बैठे आयसु पाइ | | 
तुलसी : रात बीत चली । मुनिवर सोने को चले | तब | 
दोनों भाई उनके चरण दबाने लगे ! | 
वृन्द : जिन्ह के चरन सरोरुह लागी | 
करत बिबिध जप जोग बिरागी n 
तेइ दोउ बंधु प्रेम जनु जीते । 
गुरु पद कमल पलोटत प्रीते ॥ 
तुलसी : अति विचित्र रघुपति चरित जानहि परम सजान। 
जे मातिमंद विमोह बस हृदयं धरहि कछ आन ॥ 
अंधेरा और विराम । : 


} 
| 
| 
f 
t 


द्वितीय हश्य समाप्त 


| 
| 
| 
| 

सुत्रधार-पीठिका पर प्रकाश । मंच के 
अन्य भागों पर भी मंद प्रकाश । भीतरी 
रंगमंच के बीच छोटा-सा गिरिजा 
मंदिर। दीवारे नहीं हैं, स्तंभों पर स्थित 
| है और देवी की प्रतिमा दीखती है। 
न। | रंगस्थली के उस कोने पर जहाँ 
[॥ | पाश्वंमंच ३ और भीतरी रंगमंच एक- 
| दुसरे के बहुत निकट g, एक छोटा-सा 
| लता-मंडप है जिसमें प्रवेश करने का 
| द्वार दोखता हे ओर बाहर निकलने का 
f 
| द्वार दूसरी ओर है। पाश्व॑मंच ४ से 
। पाश्व॑मंच ३ तक रंगस्थली पर सांकेतिक 
| तौर पर कुछ फुलवारी की सामग्री । 
| गिरिजा - मंदिर के निकट भी कुछ 
| झाड़ियों, वृक्षों का सांकेतिक प्रदर्शन । 
| रंगस्थली के बीच भोतरी रंगमंच से 
| लगा एक सरोवर जिसका आभास 
| आयताकार एवं गमला को श्रेणी से दिया 


जा सकता है । 

तुलसी : 


लक्ष्मण : 


राम : 


लक्ष्मण : 


समय जानि गुर आयसु पाईं । 

लेन प्रसून चले दोउ ATE II 

भूप वागु बर देखेउ जाई | 

जहाँ बसंत रितु रही लोभाई ॥ 
राम और लक्ष्मण पाइवंमंच ३ पर 
आकर वहाँ खड़े होकर वाटिका को 
शोभा निहारते हैं । i 


तात बड़ी सुंदर वाटिका है यह ।-- 

लागे विटप मनोहर नाना। 

बरन बरन बर बेलि विताना i 

हाँ लक्ष्मण ! राजा जनक ने सुचारु ढंग से 
यह रमणीक वाटिका बनवाई है । 

वह देखिये तात !--- 

मध्य वाग सरु सोह सुहावा। 

मनि सोपान fafa बनावा ॥ 


तुलसी कुन्द सहित : वागु तड़ागु बिलोकि प्र भु हरषे बंधु समेत । 


लक्ष्मण : 
राम : 


लक्ष्मण : 


SIR 6 


परम रम्य आरामु यहु जो रामहि सुख देत ॥ | 
तात चलिए कुछ फूल चनें । 
तुमने प्रवेश करते समय मालियों से पूछ लिया 
थान? 
जी हाँ, मुनिवर के पूजन के लिए फूल चाहिए, 
ऐसा कहा था । 
तब ठीक है । 

तुलसी : 


तुलसी : 


दोनों पाश्व मंच ३ से रंगस्थली पर 
उतरकर फूल चुनने का अभिनय करते 
है। भीतरी रंगमंच पर विशेष प्रकाश । 
युवतियों के वृन्दगीत का दूरस्थ स्वर. 
ओर सखियों समेत सोता का १० से 
भीतरी रंगमंच पर प्रवेश । एक सखी 
थाल में पूजन-सामग्री लिये है जिसे 
गोरी की मूर्ति के आगे रखकर हाथ 
जोड़ती है । 


तेहि अवसर सीता ag आई | 
गिरिजा पूजन जननि पठाई ॥ 
संग सखीं सब सुभग सयानी । 
गावहि गीत मनोहर बानी ॥ 


सीता और सखियाँ पूजन की मुद्रा में। 


पूजा ate अधिक अनुरागा । 
निज अनुरूप सुभग बरु माँगा ॥ 


धूप-दीप इत्यादि जलाती हैं। आँख 
मूंदकर ध्यानमग्न खड़ी हैं। तभी एक 
सखी maia ४ पर होकर myd- 
मंच ६ पर से छिपे-छिपे राम ओर 
लक्ष्मण को फूल चुनते देखती हैं । 


: एक सखी सिय aq बिहाई। 
गई रही देखन फुलवाई। 
तेहि दोउ बंधु बिलोके जाई। 

तुलसी : 


तुलसी : 


सखी @ 8 
सखी १ : 
सखी २ : 
सखी १ : 


सखी २ : 
सखी १ : 


सीता : 


वह॒सखी दोनों भाइयों को देखकर 
fags उसी रास्ते से होकर पुनः 
गिरिजा मंदिर पहुंचती है । 


प्रेम बिबस सीता पहेँ आई | 
सीता और सखियाँ उसे उस दशा में 
देखकर उत्सुकता से उसे घेरकर उससे 
प्रश्‍न करती जान पड़ती हैं । 


तासु दसा देखी सखिन्ह पुलक गात TY नैन । 
कहु कारन निज हरष कर पूछहि सब मुदु बैन । 
सूत्रधार-पीठिका पर अंधकार FS 


देर कई युवती-स्वर सुनाई पड़ते हैं । 
तब सीता बोलती हैं । 


बता न सखी, किसलिए फूली नहीं समाती 
eq? 

(मुस्कराती हुई सीता से कहती है।) राजकुमारी 
>देखन बागु कुंअर दुइ आए । 

अच्छा ? केसे हैं वे ? 

बय किसोर सब भाँति gate । 

और भी बता सखी | 

स्याम गोर किमि कहाँ बखानी ! राज- 
कुमारी क्या कहूँ ! मेरी तो-- 

गिरा अनयन नयन बिनु बानी । 

सखी | (मोन उत्कंठा ।) 

सखी Ris 
सखी ३ : 


सखी ४ : 


सखी 3: 


तुलसी स्वर : 
सखी १ : 


सीता : 
सखी १ : 


तुलसी स्वर : 


राजकुमारी की उत्कंठा पूरी नहीं हुईं । कुछ 

और बता सखी । 

मैं बताऊं। आलीये तो वे ही राजपुत् हैं 

जो कल मुनि विश्वामित्र के साथ आये हैं । 

अच्छा तो ये वही हैं 

जिन्ह निज रूप मोहनी डारी । 

कीन्हे MIT नगर नर नारी ॥ 

हाँ वही-बरनत छबि जहेँ तहँँ सब लोग । 

अवसि देखिअहि देखन जोग ॥ 
सोता उत्कंठा और अनुराग से अभि- 
भुत हो दर्शन की इच्छा से आकुल होती 
जान पड़ती हैं । 

तासु बचन अति सियहि सोहाने । 

दरस लागि लोचन अकुलाने ॥ 

तब तो राजकुमारी आप भी उन्हें देखें। आइये 

a! 

किधर सखी ? 

आइये मैं आगे चलती हूँ । 
सब भीतरी रंगस्थली से पाइवंमंच ४ 
पर होकर पाश्व॑मंच ६ से रंगस्थली पर 
उतरती हैं । 

चली अग्न करि प्रिय सखि सोई । 

प्रीति पुरातत लखइ न कोई ॥ 

सखी २ : 


लक्ष्मण 
राम : 


लक्ष्मण : 
राम : 
लक्ष्मण : 


राम : 
लक्ष्मण : 


राम : 


कौन जानता है प्रकृति और पुरुष की | 
पुरातन प्रीति को जो gat की अवधि पार 
करके बारंबार विकसती है । 

सखी, राजकुमारी को तो देखो !-- 

चकित बिलोकति सकल दिसि, 

जनु सिसु मृगी सभीत। 


सब gaat हैं । उनके उतरने पर, 
कंकणों को ध्वनि । 


: तात ! बड़े सुन्दर फूल हैं । (चुनते हुए )-- 


फ्रूल-- (कंकण waft ater । राम की दृष्टि उधर 
जाती है 1) 

(उसी तरह फूल चुनते हुए) आप कुछ कह रहे 
थे, तात ? 

लक्ष्मण, तुमने सुना ? 

(राम की ओर देखते हुए) क्या ? 

कंकन किकिनि नूपुर धुनि ।-- 

(राम की दृष्टि का अनुसरण करते हुए) जी lee 
उन चरण कमलों में कंकनों की ध्वनि विशेष 
मधर है। 

मानहुँ मदन दुंदुभी दीन्ही । 

मनसा बिस्व बिजय कहें कोन्ही । 


राम कौ टकटकी लग जाती है। कुछ 
समय के लिए राम अनुराग की मूर्ति 

वृन्द सहित : 


तुलसी, स्वर 


लक्ष्मण 


राम : 


बने ठगे-से देखते रह जाते हैं। प्रकाश 
उन पर केन्द्रित हे और सीता पर भी 
यद्यपि सीता उन्हें देख नहीं पाई हैं-- 
लता मंडप की ओट के कारण। उस 
आह्वाद-पूर्ण मौन क्षण में तुलसी की. 


तरल वाणी-- 


: अस कहि फिरि चितए तेहि ओरा । 


सिय मुख ससि भए नयन चकोरा ॥ 
भए बिलोचन चारु अचंचल। 
मनहुँ सकुचि निमि तजे दिगंचल ॥ 
देखि सीय सोभा सुखु पावा । 
हृदय सराहत बचनु न आवा ॥ 


: जनु बिरंचि सब निज निपुनाई । 


बिरचि विस्व कहूँ safe देखाई ॥। 
सुंदरता कहुँ सुंदर करई। 
छबि गृहे दीपसिखा जनु बरई ॥ 
सब उपमा कवि रहे जुठारी । 
केहि पटतरों बिदेह कुमारी i 


~ 


: तात के लिए विमोहक और मेरे लिए वंदनीय 


पदपंकज धारिणी यह कोन सुंदरी हैं ? 
लक्ष्मण यह वही जनकसिया राजकुमारी है 
जिसके कारण aqaa हो रहा है। जान 


पड़ता है-- 
पूजन गौरि सखी ले आई | 

लक्ष्मण : 


राम : 


लक्ष्मण : 


राम : 


लक्ष्मण : 
राम: 


लक्ष्मण 


राम: 


करत प्रकासु फिरइ फुलवाई ॥ (मानो | 

जासु बिलोकि अलौकिक सोभा । 

सहज पुनीत मोर मन छोभा ॥ 

(मंदस्मिति) g5 । पर बात इतनी ही तो नहीं 

जान पड़ती, तात ! 

(सोच्छवास) सो सबु कारन जान बिधाता । 
फरकहि सुभद अंग सुनु भ्राता ॥ 

समझा, समझा !*“'मुझे तो आपका इस तरह 

ठगे-से रह जाना ही बहुत भला लगता है, 

तात | 

लक्ष्मण, मैं असमंजस में हूँ । 

स्वाभाविक ही है तात ! 

वह बात नहीं । सुनो ! 

रघुबंसिन्ह कर सहज सुभाऊ । 

मनु कुपथ पगु धरइ न काऊ ॥ 


मोहि अतिसय प्रतीति मन केरी । 
जेहि सपनेहुँ परनारि न हेरी ॥ 


: लेकिन विदेहकुमारी भी तो शोभा की सीमा 


ही जान पड़ती हैं । 

लक्ष्मण ! यह मुझे क्या हो रहा है ? क्या मैं 
गुरुओं द्वारा दिखाये पथ से विचलित हो रहा 
हुँ? 

जिन्ह क॑ लहहि न रिपु रन पीठी । 
नहि पावहि परतिय मनु डीठी ॥ 
मंगन लहाहि न faz क॑ नाहीं । 
ते नरवर aR .जग माहीं ॥ 
लक्ष्मण : तात, इस लता-गुल्म में कुछ निराळे ही फूल 
हैं । कुछ इनमें से भी चुनें ! 
दोनों लता मंडप में प्रवेश कर वहाँ फूल 
चुनने लगते हैं । 
सखी १ : सखी देखो न | 
चितवति चकित चहूं fafa सीता । 
केह गए नृपकिसोर मनु त्रिता ॥ 
सखी ३ : तो वता क्यों नहीं देती वेचारी को Pg 
ही तो उन्हें दिखाने राजकुमारी को यहाँ 
लाई है | 
सखी १ : इसलिए नहीं बताती कि राजकुमारी की यह 
मुद्रा भी तो मनमोहिनी है-- 
ag विलोक मुगसाबक नैनी । 
जनु që बरिस कमल सित श्रेनी ॥ 
सखी ४ : मुझे दोख गये । राजकुमारी तनिक इधर 
आओ ! यहाँ से देखो उस लता की ओट Ae 
वे रहे दोनों स्यामल गौर किसोर सुहाए | 
सीता भ्रातुर हो वहीं से देखने लगती 
है 

सखी १ : सखी, कसी निराली है राजकुमारी की | 
भंगिमा इन दोनों को देखते हुए 
देखि रूप लोचन ललचाने। 
हरषे जनु निज निधि पहिचाने ।। 
qe नयन रघुपति छवि देखें। 
पलकन्हिहे परिहरीं निमेषे ॥ 
सखी २: अधिक ate देह भे भोरी। 
सरद ससिहि जनु चितव चकोरी ॥ 
सखी ३ : देखो, देखो राजकुमारी के नेत्र ! 
सखी १ : सखि, मुझे तो लगता है कि 
सखी २ : क्या ? 
सखी १ : लोचन मग रामहि उर आनी । 
are पलक कपाट सयानी ॥ 
सीता : सखी ! (संकोचवश मौन) 
सखी ४ : राजकुमारी तो-- 
कहि न सकहि कछु मन सकुचानी । 
सखी ३ : कौन अचरज की बात है ?-''देखो न लता- 
मंडप से बाहर आने पर केसे अपूर्वं छविमात 
लग रहे हैं दोनों ! 
निकसे जनु जुग बिमल विधु जलदपटल बिलगाई ॥ 
इसके वाद सखियों में आपस में जो | 
संवाद होता है उसमें एक के बाद एक | 
सखी चोपाइयों की अर्धालियां बोलती 

हैं, स्पष्ट, लेकिन' क्रमशः त्वरित गति से, 
मानो कई शिल्पी जल्दी-जल्दी ot 
मुस्तदो से, देखते ही देखते कोई अत्यन्त 
सुंदर मूर्ति गढते हैँ श्रौर एक के बाद 
एक sat की ध्वनि उस निर्माण की 
गति का प्रतीक हो । 
सखी १ : सोभासीवँ सुभग दोउ वीरा। 
नील पीत जलजाभ सरीरा ॥ 
सखी २ : मोरपंख सिर सोहत नीके । 
गुच्छ बीचे बिच कुसुमकली के ॥ 
सखी ३: भाल तिलक श्रमबिदु सुहाए । 
श्रवन सुभग भूषन छबि छाए ॥ 
सखी ४ : बिकट भृकुटि कच घुघरंवारे । 
नव सरोज लोचन रतनारे ॥ 
सखी १ : चारु चिबुक नासिका कपोला ! 
हासबिलास लेत मनु मोला ॥ 
सखी २ : मुखछवि कहि न जाइ मोहि पाहीं । 
जो बिलोक बहु काम लजाहीं ॥ 
सखी ३: उर मनिमाल कंबु कल ग्रीवा । 
काम कलभ'कर' भुज बलसींवा ॥ 
सखी ४ : सुमन समेत वाम कर दोना। 
सावर कँअर सखी सुठि लोना ॥ 
वृन्दस्वर : केहरि कटि पट पीत धर, सुषमा शीळ निधान ॥ 
; देखि भानुकुल भूषनहि बिसरा सखिन्ह अपान ॥ 

धरि धीरज एक आलि सयानी । 

सीता सन बोली गहिपानी N 

सखी १ : राजकुमारी, (हाथ पकड़ कर) 

बहुरि गौरि कर ध्यान करेहू | 

भूपकिसोर देखि किन लेहू॥ 
सीता सकुचती-सी, उत्कंठित-सी | 
ओर देखती हैं । 


तुलसी स्वर : 


तुलसी स्वर : सकुचि सीय तव नयन उघारे | 

सनमुख दोउ रघुसिघ निहारे॥ 
सीता देखती ही रह जाती हैं। मधुर 
वाद्यों और चिड़ियों की चहचहाहट-- 
भ्रत्यंत मंद पर अनुराग की अद्भत 
घड़ी. का अनिर्वचनीय स्वर । फिर भोत 
क्योकि इस दिव्य अनुराग की चरमा- 
भिव्यक्ति केवल मौन ही तो है । हठात्‌ 
सीता तरल, खोये-से कण्ठ से 


सीता : सखियो, मुझे न जाने केसा लग रहा है। 
सखी २ : (चिन्तित) क्या हुआ, बया हुआ राजकुमारी ' 
सखी ३ : चित्त तो ठीक है ? | 
सीता : चित्त (सोच्छवास) चित्त में आह्लाद भी हे और 
, क्षोभभी, सखी | 
सखी ४ : क्षोभ, क्यों ? क्या, 
‘Ta सिख देखि राम के सोभा ? 

सीता : 


सखी २ 


सखी २ 
सखी १ 
सखी ३ 


सखी १ 


सीता : 


सखी ४ : 
मखी ३ : 
साखी ४ : 


संखी २ : 

सुमिरि पित्ञापन मनु अति छोभा । 
{ शिथिल-सो) आर क्या कहूँ सखी ॥ ०००००5 


: सखियो, राजकुमारी को यों परबस देखकर 


मुझे भय लगता है lone अब ले चलना . 
चाहिए । 


सीता का ctr हाथ पकड़ कर उन्हें 
ले जारे की चेष्टा करती है। सौता 
अटेकती-सी, उलझ़ती-सी चलती तो हें 


पर 


मे 


: अरी एक पछ ठहर । मुझे एक बात तो कह 


लेने दे | 


: किससे ? 

: किसी से भी । 

: क्या बात ? 

: (ऊचे स्वर में) पुनि आउव एहि बेरियाँ काली । 


(हँगती है ) चलिए राजकुमारी । 

(aza कर) सखियो, देरी होने पर माँ नाराज 
ent "| 

सखी, गूढ॒गिरा सुनि सिथ agai । 

कभी सकुचाती हैं और कभी-- 

धरि afg धीर रामु उर आने । 

धीरज जाते भी तो देर नहीं लगती । 

किरी agas पितुवस जाने ॥ 

सखी ३ : 
सखी ४ : 
सखी १ : 


सीता : 


जानि कठिन सिवचाप बिसूरति । 
चली राखि उर स्यामल मूरति ॥ | 
ये सभी प्रीत के लक्षण हें सखी । देखो चलते | 
चलते भी हमारी राजकुमारी किधर देखती हैं। 
सखियो, ये मृग और पंछी कितने सु दर हैं; 


और, और वे वृक्ष ! (दृष्टि कहीं और है ।) 
सखी १ : देखन मिस मृग बिहग तरु फिरइ बहोरि बहोरि। 


राम 


लक्ष्मण : 

राम : 
लक्ष्मण : 
शध णमः: 


निरखि निरखि रघुबीर छवि बाढ्इ प्रीति न थोरि॥ 


सौता और सखियाँ adda ६ और 
४ से होते हुए भोतरी रंगमंच में 
गिरिजा मंदिर की श्रोर बढ़ती हैं। 


: लक्ष्मण, सुख सनेह सोभा गुनखानी, 


इन जानकी को जाते देख मुझे कुछ ऐसा 
लगता है 
केसा प्रभो? 
मानो मैं चित्कार बन गया हूँ । 
(साश्चयं ) चित्रकार ? 
हाँ ! परम प्रेममय मृदु मसि कीन्ही । 
चारु चित्त भीतीं लिख लीन्हीं ॥ 


सखियों समेत सीता गिरिजा मंदिर के 
सामने दोखती हैं। राम श्रौर लक्ष्मण 


का miia ३ से होकर प्रस्थान। | 

भीतरी रंगमंच पर नीला प्रकाश । i; 
अन्यत्र अ धकार । i 


सीता : (सखियों के साथ सम्मिलित स्वर में । ) 
i गेयस्तुति |] 


T जय जय गिरिराज किसोरो। 
N जय महेस मुख चंद चकोरी ॥ | 
जय गजवदन पडानन माता । E 
जगत जननि दामिनि दुति गाता ॥ i 
में | नहि तव आदि मध्य ग्रवसाना। 
अमित प्रभाउ ag नहि जाना ॥ 
भव भव विभव पराभव कारिनि। 
विश्व विमोहति स्वबस बिहारिनि ॥ 


पतिदेवता सुतीय ag मातु प्रथम तब रेख । 
महिमा अमित न सर्कहि कहि सहस सारदा सेष ॥ 


सेवत तोहि सुलभ फल चारी। 
वरदायनी पुरारि पिआरी॥ 
देवि पूजि. पदकमल तुम्हारे। 
सुर नर मुनि सब होहि सुखारे॥ 


सीता : (अकेला स्वर) 

मोर मनोर॒थु जानहु नीके । 
| बसहु सदा उर पुर सबही के ॥ 
ह ales प्रगट न कारन तेहीं । 

तुलसी स्वर 


तुलसी और उनकी मंडली (छंद को पुरा करते हुए) 


घुटने टेककर मस्तक देवी के चरणों 
पर रखती हैं। देवी की मूर्ति पर प्रकाश, 
aaa कुछ अधिक अेंधेरा। मूत्त 
मुस्कराती है। उसके गले की माला 
खिसक जाती हे । सीता के मस्तक पर 
देवी हाथ रखतो Fi 


: विनय प्रेम वस भई भवानी । 


खसी माल मूरति मुसुकानी i 

सादर fat sare सिर धरेऊ | 

वोली गौरि हरपु fet भरऊ ॥ 
मोन. ! फिर गौरी का देवी स्वर । यह स्वर 
मानो नेपथ्य से आ रहा है । 


: सुनु सिय सत्य असीस हमारी । 


पूजिहि मनकामना तुम्हारी ॥ 
नारदवचन सदा सुचि साचा। 
सो वर मिलिहि जाहि मनु राचा ॥ 


मनु जाहि राचेउ मिलिहि सो बरु सहज सुंदर सांवरो | 
करनानिधान सुजान सीलु सनेहु जानत रावरो i 


सीता और उनकी सदियों के मुखड़ों पर 
प्रसन्नता । वे बारंबार गोरी को प्रणाम 
कर प्रस्थान करतों हैं । 

| 

[ति गौः Ne हु a i 

एहि भाँति गौरि असीस सुनि faa सहित feat हरपीं अली । f 
~ f 7 f fa 
तुलसी भवानिहि पूजि पुनि पुनि मुदित मन मंदिर चली ॥ i 


अंधकार 


तृतीय हृश्य समाप्त 


तुळसी : हृदय सराहत सीय छोनाई। 
गुर समीप गवने दोड भाई N 
[मु कहा संब कौ 
सरल TUS BAT छल नाहीं ॥ 


और बविश्वामित्रजी ने दोनों को आक्षीप दिया-- 


पुंल मनोरथ ge ga 
शाम sag सुनि भये सुखारे ॥ 


- दिवस यों ब्रीत गथा राव होते ही पुर्व 
दिशा में चन्द्रमा aid हुआ । सांध्य 
पुजन के बाद एकांत स्यळू में शश्वत 
और quae प्रीति के विरही को झाँको । 

झाँकी 2 


भीतरी रंगमंच पर निरभ्र श्राकाश में 
पुवंदिशा में चंद्रमा । एक ओर लक्ष्मण 
निद्रालीन धरती पर लेटे हैं दुसरो और 
राम खड़े हैं। उनका एक पंर किसी 
छोटी सीढ़ी पर है। ध्यानमग्न चंद्रमा 
को श्रोर देख रहे हैं। उनके मुख का 
aed उस नीलाभ श्रालोक में विरही- 
सुलभ वेदना से प्रदीप्त जान पड़ता है । 


तुलसी स्वर : प्राची दिसि ससि sag सुहावा । 
Raga सरिसं देखि सुषु पावा ॥ 
बहुरि बिचार कीन्ह मन माहीं | 

राम : (पुरा गले-सा स्वर) 
सीय बदन सम हिमकर नाहीं ॥ 
जनमु सिधु पुनि बंधु विषु दिन मलीन सकलंक । 
सियमुख समता पाव किमि चंदु बापुरो रंक ıl 
घटइ age विरहिनि दुखदाई | 
ग्रसइ राहु निज संधिहि पाई ॥ 

कोक सोकप्रद पंकज द्रोही | 

अवगुन बहुत चद्रमा तोही ॥ 

वैदेही मुख पटतर दीन्हे। 

होइ दोषु बड़ अनुचित कीन्हे ॥ 
धीरे-धीरे भीतरी रंगमंच पर प्रकाश 
कम होता जाता है। राम लक्ष्मण के 
बराबर लेट जाते हैं। भौतरी रंगमंच 
पर अंधेरा । प्रकाश सूत्रधार पीठिका 
पर। 

तुलसी : यों चंद्रमा के बहाने सियमुख की छवि की | 

प्रशंसा कर राम ने विश्राम किया । शाश्‍वत 

प्रेम के नियंता की यह नवोदित अनुराग, 

मिलनोत्कण्ठा और विरह-पीड़ा की लीला 

चिदानंद परंब्रह्म की वह मुस्कान-लह्री ही तो 

है जिसे वे अपनी ही आदि शक्ति माया के 

प्रति भक्तों के हित प्रदर्शित करते हैं । “दूसरे 

दिन 
भीतरी रंगमंच पर प्रभात की प्रथम 
छवि का मंद और बढ़ता हुआ ग्रालोक । 
पक्षियों को चहचहाहट । पूर्व दिशा के 
क्षितिज पर सूर्य की किरणें और फिर 
सूर्योदय | राम उठते हैं और लक्ष्मण 
ati 

बिगत निसा रघुनायक जागे । 

बंधु बिलोकि कहन अस लागे ॥ 

राम : उयउ अर्च अवलोकहु ताता । 
पंकज. कोक लोक सुखदाता ॥ 
लक्ष्मण : (हाथ जोड़कर) 
ACURA सकुचे कुमुद उडगूत जोति मलीन । 
जिमि तुम्हार आगमन सुनि भर vale बलहीन ॥ 
सूर्य आकाश में ऊपर उड़ता. है । 


वह देखिये प्रभु, सारे नक्षत्र जिसे अधकार को 


< 
हटा नहीं सके, उसे सहज ही सूर्य ने कंसे दूर 
कर दिया | 


नृप सव नखत करहि उजिआरी । 
रि न सकहि चाप तम भारी ॥ 
कमळ कोक मधुकर खग नाता | 
हरणे सकल निसा अवसाना । 
daig प्रभु सव भगत तुम्हारे | 
होइहहि टूटे aga सुखारे ॥ 
नक्षत्र लुप्त हो जाते हैं। स्थ at 


a 


किरणें प्रखर होती जाती हें! 
तात अब तो नक्षत्र ही लुप्त हो गये । सूय का 
AMT फल गया । इस बहाने सूय ने--- 
तव भुजबळ महिमा उदघाटी | 
TA धन्‌ विघटन परिपाटी ॥ 
(मुस्कराकर लक्ष्मण का हाथ पकडते ) चलो 
COAT | महाराज जनक के पुरोहित शतानंद- 


राम 

जी मुनिवर विश्वामित्र को धनुषयज्ञ देखने के 
लिए आमंत्रित करने आ पहुंचे । 


प्रस्थान । भीतरी रंगमंच'पर अंधेरा । 


झाँकी २ समाप्त 


सूत्रधार-पीठिका पर प्रकाश । अन्यत्र, . 
रंगस्थली दीर्घा पार्श्वं मचों और भीतरी 
रंगमंच पर अ धेरे ही में धनुष-यज्ञशाला 
के दृश्य के लिए साजसज्जा को जाती है 
और राजा लोग नरनारी इत्यादि 
उपयुक्त स्थानों पर बैठते जाते हैं। इस 
बीच तुलसी और gah वाचकवृन्द का 
संवाद जारी रहता है । 


तुलसी : पुनि मुनिवृन्द समेत कृपाला | 
देखन चले धनुष मख साला ॥ 
जब नगरवासियों को यह पता चला कि दोनों 
भाई रंगभूमि में आए हैं तो अपने काज को 
बिसार कर बालक, युवक, वृद्ध सभी नरनारी 
वहाँ पहुँचने लगे । राजा जनक ने उस भारी 
भीड़ का देखकर अपने सेवकों को बुलाया ओर 

कहा--तुरत सकल लोगन्ह पहि जाहू । 
आसन उचित देहु सब काहू UN 

मृदुवचन कहकर सेवकों ने नर-नारिय्रों को अपने- 

अपने योग्य स्थानों पर बिठाया | और Ta 


राज कुंभर तेहि अवसर आए। 
मनहु मनोहरता तन ,छाए॥ 
गुन सागर नागर बर बीरा । 
सुंदर स्यामल गौर सरीरा ॥ 
राज समाज विराजत RI 
उडगन Ag जनु जुग fag पूरे ॥ 

वृन्द १ : गोस्वामीजी, भगवान्‌ राम को विभिन्न लोगों 
ने किस रूप में देखा ? 

तुलसी : जिन्ह कें रही भावना जेसी । 
प्रभु मूरति तिन्ह देखी तैसी ॥ 

बृन्द २ : योद्धा राजाओं ने क्या देखा ? 

तुलसी : tafe रूप महा रनधीरा । 
मनहुँ बीररसु धरें सरीरा ॥ 

वृन्द ३ : और दुष्टों ने ? 

तुलसी : डरे कुटिल नुप प्रभृहि निहारी । 
मनहु भयानक मूरति भारी ॥ 

वृन्द ४ : राक्षसःभी तो थे वहाँ ? 

तुलसी : रहे असुर छल छोनिपवेषा | 
तिह प्रभु प्रगट कालसम देखा ॥ 

वृन्द १ : और जनकपुर के निवासीगण ? 
तुलसी : पुरबासिन्ह देखे दोउ भाई । 
नरभूषन लोचन सुखदाई॥ 
वृन्द २ : स्त्रियों ने ? 
तुलसी : नारि बिलोकहि हरषि fea, | 
निज निज रुचि अनुरूप । i 
जनु सोहत सिंगार धरि, ! 
मूरति परम' अनूप ॥ 
वृन्द ३ : ज्ञानी पंडितों ने ? 
तुलसी : बिदुषन्ह प्रभु विराटमय दीसा । 
बहु मुख कर पग लोचन सीसा ॥ 4 
qa ४ : जनक राजा के बंधु-बांधवों को क्या सूझा ? 
तुलसी : जनकजाति अवलोकहिं केसे । | 
सजन सगे प्रिय लागहि जसे ॥ 
are १ : और मिथिलेश स्वयं तथा उनकी महारानी ? 
तुलसी : सहित fate बिलोकहि रानी । 
सिसु सम प्रीति न जाति बखानी ॥ 
वृन्द २ : पर योगियों को भावना ? 
तुलसी : जोगिन्ह परम तत्त्वमय भासा | 
सांत बुद्ध सम सहज प्रकासा ॥ 
वृन्द ३ : भक्तों का तो कहना ही क्या । 
तुलसी : हरिभगतन्ह देखे दोउ भ्राता । 
इष्टदेव इव सब सुखदाता ॥ 

ga ४ : राजकुमारी सीता स्वयं ¦ 

तुलसी : वह मत पूछो ! 

रामहि चितव भाये जेहि सीया । 
सो सनेहु ga नहि कथनीया ॥ 
उर अनुभवति न कहि सक सोऊ 
कवन प्रकार कहै कवि कोऊ 
राजत राजसमाज AE कोसळराज किसोर | 
सुंदर स्यामल गौर तन विस्वर विलोचन चोर॥ 


बृन्दपाठ : 


सुत्रधार पीठिका पर अन्धकार । शेष 
सभी मंचों पर आलोक । 

जनक : 


सेवक 
जनक 


सेवक : 


AJA cau 


रंगस्थली १ में राजाओं के आसन अर्ध 
वृत्ताकार क्रम में। पार्श्वमंच ४ पर 
आसनों पर विश्वामित्र सहित Ta- 
लक्ष्मण । भीतरी मंच पर जनक, उनकी 
रानी, पुरोहित शतानन्द इत्यादि । 
पार्श्वंमंच ३ पर सीता, सखियों इत्यादि 
के लिए स्थान। इधर-उधर सेवक, 
भाट खडे हैं। बीच में विशाल मंच पर 
शिवधनुष । दीर्घा के दोनों ओर दर्शक 
नर-नारो AS हैं। हल्का कोलाहल WT 
हल्की लगभग अस्पष्ट संगीत-ध्वनि ॥ 
लेकिन संवाद का प्रत्येक शब्द स्पष्ट 
सुनाई पड़ता है । 


(सेवकों से) सब नृपगणों को सादर अपने-अपने 

स्थान पर बेठा दिया न ? 

: जी महाराज | 

: भीड़ बहुत है। 

किन्तु सभी दर्शक अपने यथोचित स्थानों पर 
दशरथनन्दन D ६७ 

जनक : 
सेवक : 


जनक : 


तुलसी स्वर : 


बन्द पाठ : 


तुलसी 


सेवक : 
जनक : 


: प्रभुहि देखि सब नृप हियं हारे । 

बैठ गये हैं | 

किसी से कटुवाणी तो नहीं बोले ? 

नहीं महाराज । जेसा आपने कहा था, 

लोगों ने मृदु वचन बोळ कर सभी नर-नारियों 

से विनती की । 

मुनिवर विश्वामित्र और उनके शिप्य दोनों 

राजकुमार ? 

(संकेत करके) वे रहे, महाराज । 

मुनिवर की अभ्यर्थना तो करूँ | 
maia ४ की ओर जाते हैं ak 
विइवामित्र के चरण-स्पशं करते हैं। 
राम लक्ष्मण पर विशेष आलोक । 

मुनि पद कमल गहे तब जाई । 

हरषे जनकु देखि दोउ भाई ॥ 

सहज मनोहर मूरति दोऊ। 

कोटि काम उपमा लघु सोऊ ॥ 

सरद चंद निदक मुख नीके | 

नीरज नयन भावते जी के ॥ 

चितवन चारु मार मनु हरनी । 

भावत हृदय जाति नहि बरनी ॥ 


जनु राकेश उदय भएं तारे ॥ 


विशेष श्रालोक अब treat १ में बैठे | 
राजाओं पर पड़ता है । 

संवाद और प्रकाश राजाओं की पंक्तिय 
और राम लक्ष्मण की दिशा में । 


राजा १ : (इसरे से) देखा तुमने, इन दो राजकमार 
को ? है 
जह जह जाहि कुअँर वर दोऊ। 
तह तहेँ चकित चितव सवु कोऊ ॥ 
राजा २ : भई, मुझे तो ऐसा लगता है कि 
बिनु भंजेहु भवधनुपु बिसाला । 
मेलिहि सीय राम उर माला ॥ 
अस विचारि maag घर भाई | 
जसु प्रतापु बलु तेज गंवाई ॥ 
राजा ३ : क्या पोंच बात कही तुमने ! (हसकर) 
qe ALT व्याहु अवगाहा । 
बिनु तोरें को कुअँरि बिआहा ॥ 
एक बार कालउ किन gia | 
सिय हित सभर जितव हम सोऊ ॥ 
राजा ४ : व्यर्थं मरहु जनि गाल बजाई। 
मनमोदकन्हि कि भूख बुताई ॥ 
राजा २: सुंदर सुखद सकल गुन रासी। 
ए दोउ बंधु संभु उर वासी ॥ 
करहु जाइ जा TE जोइ भावा । 
हम तौ आजु जनम फलू पावा ॥ 
भोतरी रंगमंच पर विशेष प्रकाश । 

जनक, जो अपने स्थान पर वापस पहुंच 


गये हैं, सेवक को बुलाते हैं । 


जनक : (सेवक से) सीता की एक सखी को बुलाओ | 


सेवक 
सखी 
जनक 


: जो आज्ञा । (सखी को बुला लाता है।) 


: आज्ञा महाराज ! 
: राजकुमारी को रंगस्थली में सादर ले आओ | 


सखी तेजी से जाती है। दर्शकों में 
उत्सुकतामय, संवाद । प्रकाश दर्शक-पर 
नारियों की दिशा उनकी आपसी 
बातचीत सुनाई पड़ती है--सीता के 
सखियों सहित आते समय सखियों का 
मंगलगान लेकिन नेपथ्य सें तुलसी और 
वृन्दपाठ तथा नरनारियों की श्रापसी 
बातचीत उसके ऊपर स्पष्ट सुनाई 
पड़ती है। सखियों सहित सीता प्रवेश 
१० से भीतरी रंगमंच पर पिता-माता 
को प्रणाम कर रंगस्थली १ की परिक्रमा 
कर पाश्व॑मंच ३ पर स्थान ग्रहण करने 
चलती है। इस बीच । 


तुलसी सहित सिय सोभा नहि जाइ बखानी । 
वृन्द पाठ : जगदंबिका रूप गुन खानी ॥ 


| 


जों पटतरिअ तीय सम सीया। 
जगभसि जुवति कहाँ कमनीया ।। 
गिरा मुखर तन अरध भवानी । 
रति अति दुखित अतनु पतिजानी ॥ 

हुं विष वारुनी बंधु प्रिय जेही । | 
कहिभ रमासम किमि बैदेही ॥ | 

तुलसी : जों छबि सुधा पयोनिधि होई। | 
परम रूपमय कच्छपु सोई ॥ | 

सोभा रजु मंदरु सिंगारू। 

aà पानि पंकज निज mE. | 

तुलसी : राम रूप अरु सिय छवि देखें ॥ i 
नर नारिन्ह परिहरी निमेष । 


प्र 
न 
4 


वृन्द पाठ : एहि बिधि उपजे लच्छि जव सुंदरता सुख मूल । 

तदपि सकोच समेत कबि कहाह सीय समतूल ॥ 

स्त्री १ : राजकुमारी कितनी सुन्दर दीख रही हैं ! 

स्वी २ : देखो देखो--सोह नवल तनु सुन्दर सारी । 

स्त्री ३ : और--भूषन सकल सुदेस सुहाए ॥ 

स्त्री ४ : पानिसरोज सोह जयमाला । 

स्त्री १ : राजाओं की निगाह केसी टिकी है-- 
अवचर चितए सकल भुआला । 

स्त्री २: सुन री । सीता यों अपनी सखियों हो की 
ओर क्यों देख रही हैं ? 


tal ३ : गुरजन लाज समाजु बड़ देखि सीय सकुचानि । 
लागि बिलोकन सखिन्ह तन रघुबी रहि उर आनि। 


पहला पुरुष : राजकुमार रामचन्द्र को जितना ही देखता हूँ 
उतना हो-- 
दूसरा : उतना ही क्या ? _ 

पहला : 


तीसरा : 


जनक : 
भाट : 
जनक : 


भाट: 


(आहिस्ता से) 

मति हमारि असि देई दुहाई । 
हर विधि वेगि जनक जड़ताई ॥ 
तुमने मेरे मह की बात छीन ली ! 
एहि लालसाँ मगन सब लोगू । 
वरु साँवरो जानकी जोग ॥ 
भाटगण, तनिक इधर आइये | 
जी स्वामी । 

अब आप इस सभा के समक्ष मेरा प्रण | 
कोजिये । 

महाराज, हम इसी अवसर की बाट जोह रहे 
थै । (सोल्लास दुसरे से) नगाड़ा बजाओ p 
(सभा शांत) हे पृथ्वी का पालन करने वाळे 
उपस्थित राजागण | सुनिये ! पन विदेह कर 
कहहि हम भुजा उठाइ विसाळ । सामने मंच 
पर स्थित यह शिवधनुष अत्यत भारी हे, कठोर 
हे यह सभी जानते हैं ! आपको यह भी 
net होगा किरावण और बाणासुर जेसे महा- 
हि को भी इसे छूने तक का साहस नहीं 
ईजा | समझ लीजिये कि आप लोगों का भुजा- 
बळ तो मानो चंद्रमा है और यह कठोर धनुष 


उसे ग्रसने वाला राहु है !.. "हमारे स्वामी 


मिथिलेश जनक की घोषणा है कि--- 

पहले एक भाट एक अर्धाली कहता है, 
फिर दूसरे दोहराते हैं । 

सोइ पुरारि wes कठोरा । 

राजसमाज आजु जोड तोरा ॥ 

त्रिभुवन जय समेत वेंदेही। 

बिनहि विचार वरइ gfs तेही ॥ 
क्षणिक विराम के बाद राजा लोग एक 
एक करके उठकर इष्टदेव का मनन कर 
धनुष उठाने श्रौर उसे तोड़ने की चेष्टा 
करते हैं। उस बीच दर्शक नर-नारिथों | 
का श्रापस में वार्तालाप । । 


पुरुष १ : देखो देखो, कसे तमतमा कर ये राजा लोग 
धनुष की ओर जा रहे हैं । 

पुरुप २ : पर एकाध तो अपने आसन से उठा ही नहीं । 

पुरुप ३: वे समझदार हैं, देखो न । वह जो तमक कर 
जोर आजमाने चला था, तनिक भी तो टरका 
नहीं सका धनुष को । 

पुरुप १ : अरे अरे'''एक-दो-तीन'"'चार'''पाँच छह एक- 
एक करके सभी तो जोर लगा रहे हैं । 

पुरुष २ : देखो एक साथ मिलकर उठाने की चेष्टा भी 


कर रहे हैं | 
पुरुष ४ : जान पड़ता है ओर भी भारी हो गया वह 
धनुष-- 


मनहुँ पाइ भट बाहुबलु अधिकु अधिकु गरुआइ॥ 

पुरुष ३ : एक साथ तो जुटे सब TTT 

पुरुष १: डगइ न संभु सरासनु केसे । 
कामी बचन सती मनु जस ॥ 

पुरुप २: सव नृप भए जोगु उपहासी। 
wa fag विराग संन्यासी i 

पुरुष ३ : सभी राजा श्रीहत होकर अपने-अपने स्थान 
पर बेठ गये । अब क्या होगा ? 

पुरुष १ : होगा क्‍या ? लोटेंगे अपना-सा मुंह: '' 

पुरुष २ : BT! चुप । महाराज जनक कुछ कह रहे हैं ! 

पुरुष ४ : शान्त ! शान्त ! 

दर्शक समूह चुप होकर जनक की आकूल 
ओर रोषमथी वाणो सुनता है। 

अनक : मेरे अतिथियो ! मैं यह क्या देख रहा a? 
दीप दीप के भूपति नाना । 
आए सुनि हम जो पनु ठाना ॥ 
मेरी मनोहर कन्या, महाविजय और अति 
कमनीय कीति-लाभ के लिए इम धनुष का 
दमन करने वाला वीर क्या विधाता ने रचा 
ही नहीं ? इस धनुष को तोड़ना तो अलग रहा, 
कोई इसे तिल-भर भूमि से भी न छुड़ा सका | 
(maa) 


अब जनि कोउ मा भटमानी l 
वोरबिहीन मही मैं जानी ॥ 

तजहु आसु निज निज गृह जाहू । 
लिखा न विधि वेदेहि बिबाहू u 
(eet ग्लानि भरे स्वर में ।) 

सुकृत जाइ जो पनु परिहरऊं। 
Hale Hale LS का AW ॥ 


(पुन: आक्रोशपूर्ण स्वर में) 
जौ जनतेउ विनु भट भुवि भाई । 
तौ पनिकरि होतेउँ न gare N ii 
दर्शकों इत्यादि में मंद और हताश-से | 
स्वर में बातचीत । 
स्त्री १ : हाय ! अब क्या हो ! 
स्त्री २ मेरा तो जी राजकुमारी जानकी को देख कर 
दुखारी हो रहा है । 
स्त्री ३ : और दोनों राजकुमार ? 
स्त्री १ : अरे, दोनों में छोटावाला कुछ कह रहा है । 
स्त्री २ : उसका मुख तो देखो ! 
माखे wag कुटिल भईं Wig । 
रदपट फरकत नयन रिसोहें ॥ 
राम लक्ष्मण की दिशा में प्रकाश । लक्ष्मण 
राम को प्रणाम करके बोलते हैं । 
लक्ष्मण : हे तात ! 
रघुबंसिन्ह महुँ जहँ कोइ होई | 
तेहि समाज अस कहइ न कोई ॥ 

राजा जनक ने आपके यहाँ होते हुए बड़ी 

अनुचित वाणी कही है ।''"(सरोष और उच्च 

स्वर में) ; 

सुनहु भानुकुल पंकज - भानू । 

कहउं सुभाउ न कळु अभिमानू॥। 

जों तुम्हारि अनुसासन qraf । 

कंदुक इव ब्रह्मांड 'उठावौं i 

काचे घट जिमि डारौं फोरी। 

सकौं मेरु मूलक जिमि तोरी ।॥। 

तव प्रताप महिमा भगवाना। 

को वापुरो पिनाक पुराना ॥ . 

नाथ जानि अस आयसु होऊ | 

कौतुकु करौं बिलोकिअ सोऊ 1 : 

कमलनाल जिमि चाप चढावों | 

जोजन सत प्रमान छँ धावो | । 

(कुछ रुककर) हे नाथ, यदि आपके प्रताप के बल 

से इसे कुकुरमुत्ते की तरह न तोड़ फेंक तो 

आपके चरणों की शपथ है मुझे, मैं फिर कभी 

धनुष ओर तरकश को हाथ नहीं लगाऊँगा । 
सभा कुछ देर स्तव्ध । फिर कुछ बात- 
चीत का स्वर | 


उप १ : (इसरे से) सुना |. 
पुरुष २ : Tatas देखो। वड़ा भाई क्‍या क 

TAT २: 


रहा हे ? वह भी कुछ कहेगा क्‍या ? 


: ना leag तो छोटे भाई को इशारे से शांत 


कर रहा है | 

सयनहि रघुपति लखनु नेवारे | 
प्रेम समेत निकट Fart i 
विश्वामित्र मुनि उठ रहे हैं । 


: (भयभीत स्वर) जा रहे हैं क्या ? 


नहीं । बड़े राजकुमार से कुछ कह रहे हैं | 
विश्वामित्र राम को संबोधित करके 
बोलते हैं । 

दशरथनन्दन ! पुरुष fag, तुम्हें ही इस संकट 

का निवारण करना है | 

उठहु राम भंजहु भवचापा । 

मेटहु तात जनक परितापा ॥ 

खड़े हो गये राम । 

पर'''पर देखो, मुखड़े से लगता है-- 

हरप विपादु न कळु उर आवा | 


: मुझे तो इनका सहज सुभाव से उठना अच्छा 


लगता है । 

ठाढ़ भए उठि सहज सुभाएँ । 

ठवतिजुवा मृगराज लजाएँ ॥ 

हे देवताओ ! हे पितरो ! यदि हमारे पुण्यकर्मा 
का कुछ भी प्रभाव है तो-- 

स्त्री २: तौ सिवधनु gare की नाई । 
तोरहुँ रामु गनेस गोसाई ॥ 
सीता की माता महारानी जल्दी से 
पाइवंमंच ३ पर सीता के पास जाकर 
सखियों से कहती हें । 
महारानी : अरे, तुम सब क्या कर रही हो ? हाय, इतने 
सारे तो हमारे हितचिंतक लोग खड़े हैं, लेकिन 
सब-के-सव मानो कौतुक निहार रहे हें । अरे 
कोई जाकर इन दोनों के गुरु विश्वामित्न को 
समझाता क्यों नहीं ? मेरे पतिदेव भी अपना 
सयानापन खो बैठे हैं । 
रावन वान छुआ नहि चापा । 
हारे सकल भूप करि दापा ॥ 
सो धनु राजकुंअर कर देहीं । 
वालमराल कि मंदर लेहीं ॥ | 
सखी १ : हे रानी, ऐसे तेजवंत को छोटा नहीं गिनना 
चाहिए । | 
कहें कुंभज कहें सिंधु अपारा । | 
सोषेउ सुजसु सकल संसारा ।। 
रविमंडल देखत लघु लागा | 
उदय तास्‌ त्रिभुवन तम भागा ॥ 


सखी २ : छोटा-सा मंत्र ्रह्मा-विष्णु -महेश को बस में 
कर लेता है | 

सखी १ : 


महारानी : 


तुलसी 
aa सहित : 


| सखी १ : 
सखी २ : 

स्त्री ३ : जरा-सा अंकुश महामत्तु गजराज को दवा 


लेता है । 


देवि तजिअ das अस जानी । 

भंजब धनुष राम सूनु रानी ॥ 

सखियो, तुम जरा सीता को सम्हालो । न 
जाने क्या बीत रही है इसके जी पर ? 


तब रामह बिलोकि बैदेही। 
सभय हृदये बिनवत जेहि तेही ॥। 
मनहीं मन - मनाव ग्रकुलानी | 
होहु प्रसन्न महेस भवानी i 
नीके निरखि नयन भरि सोभा । 
पितु पनु सुमिरि बहुरि मन छोभा ॥ 
विधि केहि भांति धरौं उर धीरा । 
सिरस सुमन कन बेधिअ हीरा॥ 
सकल सभा क॑ मति भे भोरी। 
अब मोहि संभु-चाप गति तोरी ॥ 
निज जडता लोगन्ह पर डारी । 
होहि हरुअ रघुपतिहि निहारी ॥ 


राजकुमारी, परिताप मत करो । 

(आहिस्ता से) राजकुमारी, चिता के मारे 

तुम्हारी आँखें इधर-उधर डोल रही हैं। 
safe चितइ पुनि चितव महि राजत लोचन लोल । 
aoa मनसिज मीन जुग जनु बिधुमंडल डोल ॥ 

सखी ३ : बोलतीं क्यों नहीं राजकुमारी ? 

गिरा अलिनि मुख THT रोको । 

प्रगट न लाज निसा अवलोकी ॥ 

सखी २ : लोचन जलु रह लोचन कोना | 

जसे परम कृपन कर सोना ॥ 

सोता नेत्रमुंदे, ध्यानमग्न 

“| सखी १ : (अतरंग स्वर में) सीता रानी, आपका प्रण 
तन-मन-वचन से सच्चा है । इसलिए सखी 

जेहि कं जेहि पर सत्य मनेहु। 

सो तेहि faas न कछु संदेह ॥ 
सखी २ : आंखें खोलो राजकुमारी, वे तुम्हारी ओर देख 

रहे हैं । 

सखी ३ : सियहि बिलोकि तकेउ धनु कैसे । 

चितव गरुड़ लघु ब्यालहि जैसे ॥ 
सखी २ : देखो, देखो, लक्ष्मण बैठे-ही-बैठे कया कह्‌ 
रहे हैं ? 
सखी १ : सुनाई नहीं पड़ता, मानो अपने-से वात करते 


हों । 


लक्ष्मण धरती को अपने पैरों से दबा- 
कर। 


लक्ष्मण : (मंद कितु आदेशपूर्ण स्वर में) हे दिशाओं के 
हाथियो, हे धरती को धारण करने वाले 
कच्छप शेषनाग, बाराह ! 


रामु चहहि संकर धनु तोरा | 

होहु सजग सुनि आयसुमोरा | 

धरहु धरनि धरि धीर न डोरा । 
थोड़ी देर सर्वत्र मौन मानो धरती ठहर | 
गयी हो ।'****'राम धनुष उठाते हें । it 


हठात्‌ गर्जन और प्रकाश । दर्शकों में | 
अचरज । 
ण | पुरुष १ : यह क्या हुआ ? 
— पुरुष २ : केसी दामिनि दमकी । 
पुरुष ३ : आकाश में यह गोल-गोल-सा आकार कहाँ- i 
से आया ? if 
zt पुरुष १ : वही तो धनुष है । f 


पुरुष २ : उठा भी लिया ? 
पुरुष ३ : इतनी फुरती के साथ कि हम लोग देखभी || 

न पाये । 
पुरुष १ : देखो, देखो, राम अब उसे तोड़ रहे हैं । | 


mw 


भयंकर कठोर ध्वनि । उसके बाद जय- | 
| जय ध्वनि । वाद्य और गान के सम्मिलित | 
स्वर जिसके ऊपर वृन्द-गान सुनाई i 
पड़ता है, लेकिन गान-मंडली पर प्रकाश 
नहीं । 


वृन्दगान 


तुलसी वृन्द : भरे भुवन घोर कठोर रव रबिबाजि तजि मारगु चले | 
faan dig दिग्गज डोल महि अहि कोल कूरम कलमले ॥ 

सुर असुर मुनि कर कान दीन्हें सकल बिकल विचारही y 

कोदंड Ges राम तुलसी जयति वचन उचारहीं ।। 
तुलसी : संकर चाप जहाजु सागरु रघुबर बाहुवलु । 
बूड़ सो सकल चढ़ा जो प्रथर्माह मोह बस ॥ 


| क्रमशः ध्वनियाँ मंद होती जाती हैं। 

| दर्शकों में बातचीत होती है। उधर 
पुरोहित शतानंद पाइर्वमंच ३ पर जाकर 
सखियों और सीता से कुछ कहते हैं । 


पुरुष १ : धन्य हो ! धन्य हो राजकुमार ! कैसे सहज ही 
कोदंड तोड़ कर धरती पर डाल दिया । 

पुरुष २ : देखो, देखो धनुष टूटते ही--सखिन्ह सहित 
हरषी अतिरानी | सूखत धान परा जनु पानी ! 

पुरुष ३: और महाराज जनक ! सारी चिता छूट गई | 
पेरत थक श्राह जनु पाई । 

पुरुष ४ : (geez) तनिक अन्य राजाओं को तो देखो-- 
श्रीहत भए भूप धनु टूटे । जैसे दिवस दीप | 
छबि छूटे ॥ 

पुरुष १ : मैं तो राजकुमारी सीता को देख रहा हूँ । 

| 


सीय gate वरनिअ केहि भाँती । 
जनु चातको पाइ जल स्वाती ।| 
| JT २ : और लक्ष्मण--रामहि wad बिलोकत कसें । 
| . ससिहि चकोर किसोरक जैसे | l 
शतानंद : परिचारिकाओ, राजकुमारी को रघवंश मणि 

सखो १ 


सखी २ 
सखो ३ 


सखी २ : 


सखो ४ : 


राम के निकट ले चलो । जयमाल पकडाओ 
आगे बढो बेटी ! 


सखियों के मंगल-गीत की ध्वनि, जिसकी 
गतिताल विलम्बित है सीता की धीमी 
चाल के अनुसार । 


qama 


: संग सखीं सुंदर चतुर गावहि मंगलचार । 


गवनी बालमराल गति सुषमा अंग अपार ।॥। 
सखिन्ह मध्य सिय सोहति कॅसें । 
छबिगन मध्य महाछवि जैसे ॥ 
करसरोज जयमाल सुहाई। 
बिस्वविजय सोभा जेहि छाई॥ 


राम के समीप जाकर सीता रुकती हैं 
और चित्र में लिखी-सी रह जाती हैं। 
गान भी बंद यद्यपि हलका वाद्यस्वर। 


: राजकुमारी, सामने रघुवीर राम खड़े हैं । 


अब संकोच न करो | 


: पहिरावहु जयमाल सुहाई | 
: वेचारी ! प्रेमबिबस पहराइ न जाई । (सखियों 


की मंद हंसी) 

जब उन्हें इतना भी स्पर्श नहीं कर पातीं तो 
पेर केसे छुओगी राजकुमारी ? 

समझी नहीं सखी ? गोतमतिय गति सुरति 

नहि परसति पग पानि । 
सखी ३ : राजकुमारी के इस भय को बात सुनकर तो 
रघुबंसमनि मुस्करा उठे | 
| सखी २ : राजकुमारी, वे मुस्करा रहे हैं। यही अवसर 
| “i 
सखी १ : राजकुमार के चाँद-से मुख से हमारी राज- 
कुमारी के करकमल भयभीत हैं ।"''गाओ, 
¢ गाओ !`'"जयमाल पड़ रही है-- 


वृन्दगान : उसी धुन में 


गार्वाह छवि अवलोकि सहेली । 
fet जयमाल राम उर मेली | 
महिपाताल नाक जसु ब्यापा। 
राम बरी सिय wags चापा ॥ 
weft सीय राम क॑ जोरी 4 
छवि सिंगार wag एक ठोरी ॥ 


जयमाल पडते ही अनेक स्वरों में जयजय 
ध्वनि । तरह-तरह के वाद्यों के स्वर-- 
कूसुसांजलियां-विरुदावलियां (अनेक 
सम्मिलित स्वर । धीरे-धीरे कम होते 
हुए गान । वाचस्वरो के बीच राजाओं 
को आपसी ककंश बातचीत । 


तुलसी : तब सिय देखि भूप अभिलाषे । 
कूर कपूत मूढ़ मन माखे॥ 

राजा १: 


राजा ४ : 
राजा १ : 


राजा ४ : 


राजा ४ : 


राजा ३: 


| राजागण : 


1 
| 
] 


प दशक १ : 


-M 


उठि उठि पहरि सनाइ अभागे। 
जह Te गोल amaa लागे॥ 


यह भी कोई बात है । 


राजा २ : उठाओ खड्ग ! पहनो कवच ! 
राजा ३ : क्यों भई, क्यों ? 


छीन लो सीता को N धनुषु चाड़ नहि 
सरई ! 

दोनों राजकुमारों को बाँधकर ले चलो | जीवत 
हमहि कूंअरि को बरई ? 

और महाराज जनक उनकी मदद करें तो ? 


राजा २ : तो भी ? जीतहु समर सहित दोउ भाई । 


केसी निर्लज्ज बातें कर रहे हैं आप लोग ! 
उस समय आपको शूरता कहाँ थी जब धनुष 
तोड़ना था ? बलु प्रतापु बीरता बड़ाई । नाक 
पिनाकहि संग सिधाई । 
देखहु uate नयन भरि तजि इरिषा मदु कोहु। 
लखन रोषु पावकु प्रबल जानि सलभ जनि होहु॥ 
(max) बको मत ! ast आगे । 

कोलाहल : भनेक स्वर 


सखी : राजकुमारी, उधर चलिए । 


ले जातो हैं 
केसे बेहया हैं ये लोग ! 

पुरुष २ : लक्ष्मण को देखते नहीं ।'*'एक बार ही में सब 
की अक्ल ठिकाने लगा देंगे । 

पुरुष ३ : अरुन नयन भूकुटी कुटिल चितवत नृपन्ह | 
सकोप ! मनहुँ मत्त गजगन निरखि 
सिघकिसोरहि चोप। 


बढ़ते कोलाहल में प्रतिहारी के स्वर- 
शांत ! aia MTT लोग aS । 


पुरुष १ : अरे उधर देखो''"उधर देखो, प्रवेश द्वार की 
तरफ | 

पुरुष २ : यह कौन आ रहा है ? वृषभकंध उर बाहु 
बिसाला । चारु जनेउ माल मृगछाला ! 

पुरुष ३ : कटि मुनिबसन तून दुइ बाँधे । धनु सर कर 
कुठारु कल काँधे । 

पुरुष १ : भृगुपति ! परशुराम ! 

सभी : (सभीत) परशुराम ! | 


कोलाहल कम | 


सेवक : हे सभासदो ! हे राजागण ! आप लोग शांत | 
भाव से अपने-अपने स्थान पर बैठ जाइये । 
भृगुकुलकमलपतंग परशुरामजी पधारे हैं । 
सांत बेषु करनी कठिन बरनि नः जाइ सरूप। 
धरि मुनितनु जनु बीररसु आयउ जहेँ सब भूप ॥ 
“` (परशुराम का प्रवेश) आप सव क्षत्रिय राजा- | 


1 


| 
| 

पुरुष २ : 
पुरुष ३: 


पुरुष १ : 
पुरुष २: 


पुरुष ३: 
पुरुष १ : 
पुरुष २ : 
परशुराम : 


जनक : 


गण अपने-अपने पिता का नाम लेकर मुनिवर 
को दण्डवत्‌ प्रणाम करें। 
अनेक राजा ऐसा ही करते हैं । 


र हे दर्शक १ : देखो, देखो, केसे भयभीत होकर विनम्र भाव 


से पर छू रहे हैं | 
परशुराम के आगे कौन क्षत्रिय राजा अकड़ 
दिखा सकता है । 
वह देखो, राजा जनक राजकुमारी सीता को 
लेकर पहुँचे । 
परशुराम आशीर्वाद दे रहे हैं । 
वह देखो, विश्वामित्र भी आगे बढ़े दोनों राज- 
कुमारों को लेकर | 
दोनों मुनि कँसे गले मिल रहे हैं--एक क्षत्रिय 
रिपु ब्राह्मण ! और दूसरा क्षत्रिय जन्मा 
ब्राह्मण । 
दोनों राजकुमारों को भी आशीष दे रहे हैं । 
चलो, यह भी अच्छा हुआ | 

परशुराम बोलते हैँ । सभा शान्त । 
विदेहराज जनक ! आपकी इस रंगस्थली में 
इतनी भीड़ किसलिए है ? 
मुनिवर, बात ऐसी है कि मेरी, बेटी सीता, 
जिसे आपने अभी अपना शुभाशीर्वाद दिया ठे; 
उसका स्वयंवर था । इसीलिए ये सभी राजा- 
गण मेरे अतिथि होकर आये हैं । और इसी- 


5११७ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 
लिए सभा णें यह सजावट शोभा भी आप 
रहे हैं । 

qg : स्वयंवर” हूँ !*'शोभा सजावट तो खूब a 
दार है र'* उधर यह धनुष क्यों न 
पड़ा है? 
H जनक : जी, मैंने यह प्रण किया था कि जो वीर इस 
a धनुष को तोड़ेगा वही सीता का स्वामी होगा। 
सं | 
परशु : (बात काटकर) देखू तो केसा धनुष है यह 
(ध्वस्त धनुष के करीब जाते हैं) अरे ! (करुद्ध स्वर 
में)यहु,.तो शिवजी का--मेरे आराध्यदेव का-- 
वही धनुष है । (सावेश) 
कहु जड़ जनक धनुष के तोरा । 
बेगि देखाउ मूढ़ न त आजू । | 
weed महि ag लहि तव राजू ॥ | 


राजा जनक चुप ! सभा में तरह-तरह | 
के स्वर जिसमें से सीता की साता के 


सभोत शब्द सुनाई पड़ते हैं । | 
महारानी : हाय ! यह क्या हो रहा है । बिधि अब सँवरी | 
बात बिगारी । 


सखी २ : परशुराम मुनि का स्वभाव तो बड़ा कठोर है। 
सखी १ : राजकुमारी सीता, चिता मत करो ! रघवीर | 
स्वय खड़े होकर उत्तर दे रहे 

राम : 


परशु : 


लक्ष्मण : 


परशु : 


लक्ष्मण : 


परशु Š 


gaa न हरषु विषादु कछु बोले श्रीरघुबीर 
नाथ dyag भंजनिहारा । 

होइहि केउ एक दास तुम्हारा ॥ 

आयसु काह कहिअ किन मोहो । 

मेरा दास oo 

सेवकु सो जो करे सेवकाई। 

अरि करनी करि करिअ लराई ॥ 

सुनहु राम जेहि सिवधनु तोरा । 

सहसबाहु संम सो रिपु मोरा ॥ 

सो बिलगांउ विहाइ समाजा | 

नत मारे जेहहि सब राजा॥ 

(व्यंग-भरे स्वर में ) मुनिवर, 

ag धनुहीं तोरीं लरिकाई। 

कबहुँ न असि रिस कीन्हि गोसाई ॥ 

एहि धनु पर ममता केहि हेतू । 

रे नुपबालक कालबस बोलत तोहि न सँभा 
धनुही सम त्रिपुरारि धनु विदित सकल संसाः 
(हसकर) 

सुनहु देव सब धनुष समाना | 

का छति लाभु जून धनु A | 

देखा राम नयन के भोरें ॥ 

gaa टूट रघुपतिहु न दोसू । 

मुनि दिनु काज करिभ कत रोसू | 

(अपना फरसा दिखाते हुए) eo शठ, तूने मे 

स्वभाव नहीं सुना क्या ? 
asg बोलि बधउँ नहि तोहो । 
केवल मुनि जड़ जानहि मोही ॥ 
बाल ब्रह्मचारी अति कोही। 
बिस्वबिदित छत्रिय कुल द्रोही ॥ 
| भुजबल भूमि भूप बिनु कोन्ही । 
All विपुल बार महिदेवन्ह दीन्ही ॥ 
रे महीपकुमार, देख यह फरसा । 
मातु पितहि जनि सोचवस करसि महीसकिसोर | 
mig के अर्भक दलन परसु मोर अति घोर ॥ 
लक्ष्मण : (yg हंसी, व्यंग्य स्वर) अहो मुनीस महा भटमानी | 
पुनि पुनि मोहि देखाव कुठारू । 
चहत उड़ावन फूंकि पहारू ॥ 
सुनिये महाराज ***** (तेज स्वर) 
इहाँ ares वतिआ कोउ नाहीं । 
जे तरजनी देखि मरि जाही ॥ 
| देखि कुठार सरासन बाना। 
| मैं कछु कहा सहित अभिमाना ॥ 
र ES क को 
अपना = रोककर ता e a 
गे जी ae oa हा हूँ ga 
गाय--इन पर हम ल्प a कत 
| R गग अपनी वीरता नहीं 

परशु : 


aq पाप अपकीरति हारे । 

mag पापरिअ तुम्हारे ।। 

“किन्तु मुनिवर, 

कोटि कुलिस सम बचनु तुम्हारा । 

व्यर्थ धरहु धनु बान कुठारा ॥ 

इन्हें आप उठाकर रख दीजिये और ब्राह्मण 
के नाते 

जो बिलोकि अनुचित Fes ong महामुनि धीर। 
(सरोष) विश्वामित्र, तुम सुन रहे हो ? 
कौसिक सुनहु मंद यहु बालकु | 

कुटिल कालबस निज कुल घालकु | 
भानुबंस राकेस HOA | 

निपट निरंकुस अबुध असंक्‌ ॥ 
कालकवलु होइहि छन Atel | 

wes पुकारि खोरि मोहि नाहीं ॥ 


Ge हटकहु जों aeg उवारा। 


कहि प्रतापु बलु रोषु हमारा |) 


लक्ष्मण : हे मुनि, आपके सुयश का वर्णन आपके रहते 


हुए और कौन कर सकता है ? 


अपने मुँह तुम्ह आपत्ति करनी | 
वार अनेक भाँति बहु बरनी ॥ 
नहि संतोषु त पुनि कछु Teg ~ | 
जनि रिस रोकि दुसह दुख सहहू l 

परशु : 


विश्वा ० 


परशु : 


: क्षमा करें बंधुवर ! इससे अपराध हुआ । 


बीरब्रती तुम्ह धीर अछोभा। 

गारी देत न Tag सोभा ॥ 

सूर समर करनी करहि कहि न जनावहि आपु} 
विद्यमान रन पाइ रिपु कायर कथहि प्रतापु ॥ | 
लेकिन आप मुनिवर ? ‘ 
तुम्ह तो कालु हाँक जनु लावा । 
बार बार मोहि लागि बोलावा ॥ | 
(तिलमिला कर फरसा हाथ में उठा-उठा कर) सुनो | 
विश्वामित्र, 

अब जनि देइ दोसु मोहि लोगू । 

कटुवादी बालकु बध जोगू ॥ 

बाल बिलोकि बहुत मैं बाँचा । 

अब यहु मरनिहार भा साँचा ॥ 


बाल दोष गुन गनहि न साधू । 
विश्वामित्र ! खर कुठार मैं अकरुन कोही | 
आगें अपराधी गुरुद्रोही ॥ यह उद्धत बालक 
उत्तर देता जा रहा है फिर भी बिना मारे इसे | 
छोड़े देता हूँ । | 
उतर देत छोड़उँ बिनु मारे । 
केवळ कौसिक सील तुम्हारे ।। 
न त एहि काटि कुठार कठोरे | 
nR. उरिन होतेउं श्रम थोरे। | 
विश्वामित्र के मुख पर रहस्यभरी मुस्कान | 

तुलसीस्वर : गाधिसूनु कह हृदयं हसि मुनिहि हरिअरइ सुझ। 
अयमय लाड़न ऊखमय अजहु न बूझ अबूझ It 
लक्ष्मण : हे भृगुपति परशुराम, आपके शील का क्या 
कहना ? को नहि जान बिदित संसारा । 
माता पितहि उरिन भए नीके । 
गुरु रिनु रहा सोचु बड़ जीके॥ 
सो जनु हमरेहि माथे काढ़ा | 
दिन चलि गए ब्याज बड़ बाढ़ा ॥ 
अब आनिअ व्यवहरिआ बोली । 
तुरत N मैं थैली खोली ॥ 


परशराम फरसा उठाकर आघात करने 
को ट्टना-सा चाहते हैं । सभा में 
खलबली । _ 


सखी १ : हाय हाय । अब क्या होगा ? 
पुरुष १ : क्या सच ही संहार कर देंगे ये क्रोधी मुनि 
पुरुष २: पर लक्ष्मण भी डटे खड़े हैं निभ॑य | 
लक्ष्मण : भृगुवर परसु देखावहु मोही | 
fas विचारि बचडँ नृपद्रोही ॥ | 
मिले न कबहुँ सुभट रन गाढ़ | i 
द्विजदेवता धरहि के बाढ़े॥ | 
सभा में से अनुचित है' ag अनुचित है! | 
की मंद आवाजें । = लक्ष्मण को संकेत | 
करके रोकते हैं और फिर खडे होते हैं। | 

पुरुष १ : देखो, रामचंद्र ने छोटे भाई को इशारे से रोक 


दिया । 
एक स्त्री : कैसे शांत स्वभाव से खड़े होकर बोल रहे हैं 
रघुपति । 
राम : नाथ करहु बालक पर SEI 
सुध दूधमुख करिअ न कोहू ॥ 
at पे प्रभुप्रभाव कछु जाना | 
at कि बराबरि करत अयाना ॥ 
जों लरिका कछु अचगरि करहीं । 
गुर पितु मातु मोद मने भरहीं ॥ 
करिअ कृपा fag सेवक जानी । 
तुम्ह सम सील धीर मुनि ग्यानी ॥ 
परशु : gS | (लक्ष्मण हलका-सा हंस देते हैं À लेकिन फिर 
हंसा ! फिर gar तेरा यह भाई | 
राम तोर भ्राता बड़ पापी ॥ \ 
गौर सरीर स्याम मन माहीं । 
कालक्‌ट मुख पयमुख नाहीं 1 
हज टेढ़ अनुहरइ न तोही । 
नीछु मीजुसम देख न मोही ॥ 
लक्ष्मण : (हँसते हुए) सुनहु मुनि ! क्रोध पाप कर मूल | 
मैं तुम्हार अनुचर मुनिराया । 
परिहरि कोपु करनि अब दाया || 

टूट चाप नहि जुरिहि रिसाने । 
afa होइहि पाय पिराने ॥ || 
al अति प्रिय at करिअ उपाई । || 
जोरिअ कोउ बड़ गुती बोलाई ॥ 

जनक : (जो भब तक चुपचाप सुन रहे थे, भयभीत-से होकर) 
बहुत हुआ राजकुमार लक्ष्मण । मष्ट करहु, | 
अनुचित भल नाहीं । f 
परशु : (क्रोध से विक्षुब्ध होकर लेकिन एक प्रकार की हीनता | 
का अनुभव करते हुए जो क्रोधी पुरुष के शक्तिक्षय का | 
द्योतक है) राम, मैं तेरे ऊपर यह कम अहसान | | 
नहीं कर रहा हूँ कि बचऊ बिचारि बंधु लघु 

तोरा । इसका तो-- 
~ मन मलीन तनु सुंदर केसे । 
विषरस भरा कनकघटु जैसे ॥ 

लक्ष्मण gaa हैं। किन्तु राम तरेरते 
नयन से उनकी WT देखते हैं। प्रभु 
a विपरीत वाणी को नापसंद कर 
रहे हैं, ऐसा जानकर लक्ष्मण वापस TE 

विश्वामित्र के पास जा बेठते हैं । 
अति विनीत ag सीतर्नं वाणी 


राम : (दोनों हाथ जोड़कर, 
में) 
सुनहु नाथ तुम्ह सहज सुजाना ! 
बालकवचनु करिअ नहि काना ॥ 
'बररै $ बालकु एकु सुभाऊ। 
दशरथनन्दन छ १२% 

eee न संत विदृषहि काऊ ॥ 
वास्तव में मुनिवर 
तेहि नाहीं कछु काज बिगारा । 
अपराधी मैं नाथ तुम्हारा ॥ 
कृपा ay बधु sat MA | 
Ns मो पर करिअ दास की नाई॥ 
| कहिअ वेगि जेहि विधि रिस जाई । 
मुनिनायक सोइ करें VTE ॥ 
परशु : राम मेरा रोष कंसे जा सकता है, देख तो । 
ag अनुज तब चितव are ? (फिर तिल- 
y मिलाकर) मेरा रोष कया वृथा हो जाय? 
|| नहीं । नहीं । 
| एहि कें कंठ कुठारु न दीन्हा । 
तौ मैं काह कोपु करि कीन्हा | 
|| यह भी कोई बात है ?*** 
| | गर्भ स्रवहि अवनिप रवनि सुनि कुठारगति घोर। 
i RY अछत cay जिअत बैरी भूपकिसोर ॥ 
"उफ्‌, यह मुझे हो क्या गया है। कैसी: 
केसी "मजबूरी ने मुझे जकड़ लिया है ? 
बह्‌ न हाथु दहइ रिस छाती । 
भा कुठार कुंठित नपघाती ॥ 
भयउ बाम विधि fats सुभाऊ | 
मोरे get कृपा कसि काडे ? 


a ही २६ ० दशरथनन्दन 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


(कुछ शिथिल पर तप्त-से स्वर में) शायद'"'शायद 
“आज दया दुखु दुसह सतावा | 

लक्ष्मण : ( पुनः मंद हँसी के साथ ) महामुनि, आपकी कृपा- 
रूपी वायु-रोग भी आपकी मूत्त के ATES ही 
है । बोलत जरत बचन जन्‌, फूला । जव कृपा 
करते समय ही आपका शरीर जला जाता है, 
तो क्रोध भएँ तनु राख विधाता | 


परशु : (जनक जी से) 
देखु जनक हठि बालक्‌ एहू । 
कीन्ह चहत जड़ जमपुर ag ॥ 
बेगि करहु किन आँखिन्ह ओटा । 
देखत छोट खोट नूपढोटा N 
, (संद मुस्कान और इतने धीमे स्वर सें मानो स्वगत 
बोलते हों) मूँदे आँख कतहूं कोउ नाहीं । 
परश : (राम से) रामचंद्र 1----“असली दोषी तो तू 
z है और फिर भी संबोधन करता है । 
संभुसरासनु तोरि सठ करसि हमार प्रबोधु । 
मुझे तो ऐसा लगता है = 
बंधु कहइ कट्‌, समत तोरे 1 
तू छल विनय करसि कर जोर्‌ ॥ 
करु परितोषु मोर संग्रामा । 
नाहि त ors कहाउब रामा ॥ 


लक्ष्मण 

og तजि करहि समर सिवद्रोही | 
बंधुसहित न त मारउ Te I 
दर्शकों में कुछ मर्मर ध्वनि 
पुरुष १ : वाह ! यह केसी उलटी बात मुनि कह रहे हैं। 
पुरुष २ : पता नहीं, राम चुपचाप इतनी बकवास क्यों 


सुन रहे हैं? 
पुरुष ३ : उनके भी मन में कुछ तो विचार आता ही 
होगा । 
पुरुष ४ : शायद वे सोचते हों कि--गुनाह लखन कर 
हम पर रोष ! 


पुरुष १ : कहीं-कहीं सीधापन भी दोष हो जाता है । 

ès जानि सब बंदइ काहू । 
वक्र चंद्रमहि ग्रसइ न राहू ॥ 

राम : हे मुनीश्वर, क्रोध तज दें । आपके कूठार के 
आगे यह मेरा सिर है । 
जेहि रिस जाइ करिअ सोइ स्वामी । 
मोहि जानिअ आपन अनुगामी ॥ 
प्रभुहि सेवकहि,समर कस तजहु बिप्रवर रोसु । 
वेष्‌ विलोकें कहेसि ay बालकहू नहि दोसु ॥ 
(कुछ रुककर) बात ऐसी है मुनिवर कि लक्ष्मण 
तो लड़का है ही । 
देखि कुठार बान धनुधारी । 
भे लरिकहि रिस dre विचारी ॥ 

नामु जान पे तुम्हरि न चीन्हा। 

बंससुभाये उतरु तेहि दीन्हा i 

यादि आप अन्य मुनियों की भाँति होते तो हे 
गोसाईं, यही शिशु आपकी पदरज अपने सिर 
पर रखता । 

छमह चूक अनजानत केरी | 

चहिअ विप्र उर कृपा घनेरी ॥ 

हे नाथ हम आपके बराबर होने को कंसे 
धृष्टता कर सकते हैं? कहाँ तो धरती पर 
चलनेवाले चरण, और कहाँ उन्नत मस्तक? 
और फिर 

राममात्र लघु नाम हमारा | 

परसु सहित बड़ नाम तोहारा ॥ 

देखिये, हमारा तो एक ही गुण है--धनुष ! 
और आपके नौ गुण हैं-शम दम तप इत्यादि 
और--सभी परम पुनीत । विप्रवर, 

सब प्रकार हम तुम्ह सन हारे | 

wag विप्र अपराध हमारे ॥ 


सभा में कुछ मंद स्वर 


2 (बह हँसी जो थोड़े-बहुत अविश्वास, थोड़े-बहुत रा 


से उपजती है) तू भी अपने भाई की भाँति ही 
टेढ़ा. जान पड़ता है ।'"'मुझे निपट ब्राह्मण ही 
न जान ! सुन तुझे बताता हूँ कि केसा विप्र 

ह 
चाप स्रुवा सर आहुति जानु । 
कोपु मोर अति घोर FATT ॥ 
समिधि सेन चतुरंग सुहाई । 
महामहीप भए पसु आई॥ 
मैं एहि परसु काटि. बलि दीन्हे | 
समरजन्य जप कोटिन्ह कीन्हे ॥ 
तू ब्राह्मण-मात्र के धोसे से मेरा निरादर कर | 
रहा है । भंजेउ AZ दापु बढ़ बाढ़ा । अह- | 
मिति मनहुँ जिति जगु ठाढ़ा । 

राम : मुनिवर तनिक विचार करें । 
रिस अति बड़ लघु चूक हमारी | 
छुअतहि टूट पिनाक पुराना । 
मैं केहि हेतु करौं अभिमाना ॥ 

| हे भूगुनाथ, यदि हम सचमुच किसी को विभ 

। कहकर विप्र का निरादर करेंगे तो यह सत्य 

| भी सुनिए कि संसार में ऐसा कौन योद्धा है 

जिससे डर कर हम अपना मस्तक नवायें ? 

| देव दनुज भूपति भट नाना | 

| समवल अधिक होउ बलवाना i 

जों रन हमहि पचारे कोऊ। 

छरहि सुखेन कालू किन होऊ ॥ 

छत्रियतनु धरि समर सकाना । 

कुछ कलंक तेहि पावर आना ॥ 


१३० 7 दशरथनन्दन 


CC-0. Gurukul Kangri Collection, Haridwar 


Ce 


कर्‌ | 


Digitized by Arya Samaj Foundation Chennai and eGangotri 


परशु : 


पुरुष १ 


कहउं सुभाउ त कूलहि प्रससी । 
कालहु डरहि न रन रघुवंसी ॥ 


(पुन: संयत शांत स्वर) मुनिवर ऐसी महिमा है 
बराह्मण-वंश की कि जो आप से डरता है वह 
निर्भय हो जाता है । 
बिप्रवंस के असि प्रभुताई। 
अभय होइ जो तुम्हहि डेराई ॥ 
एक देवी शांति सभा को आवृत्त कर 
लेती है । और फिर देवी वाद्यस्वर जो 
परिवर्तेन का द्योतक है ate जो भूगुपति 
परशुराम के अंतःकरण में हो रहा है, 
जिसे एक देवी संगीत ही अभिव्यक्त 
कर सकता है । 
(बिल्कुल भिन्न स्वर) हे राम ! ---क्या कहूं मैं ! 
लगता है मेरी बुद्धि के पटल उधर गये है ॥ 
-र फिर ?--राम रमापति करधनु By | खं चहु 
चाप fae संदेहू 
धनुष पकडते हैं। अलोकिक सरसरा 
हट को घ्वनि। धनुष आप-ही-आप 
परशुराम के पास से राम के हाथों सें 
चला जाता है। दर्शक नर-तारियों में 


आइचयं-ध्वनि । 
. अरे अरे यह कंसा चमत्कार ! 

पुरुष २ : धनुष आप-ही-आप मुनि के हाथों से उड़कर | 
राम के पास पहुंच गया | | 
पुरुष ३ : अद्भुत ! राजकुमार हैं कि देवता ? 
स्त्री १ : देखो ! भूगुपति परशुराम हाथ जोड़ रहे हैं । 
दुसरी : अरे, ये तो राजकुमार राम के आगे विनती 
कर रहे हैं । सुनो, सुनो । 
रशु० : हे राम मैं चमत्कृत हूँ । तन पुलकित है। मेरे । 
हृदय में प्रेम नहीं समाता । आपका अनंत | 
प्रभाव मैं समझ गया । | 
| हाथ जोड़ कर स्तुति करते हैं । 


} 


स्तुति 


जय रघुबंस वनज वन भानू | 

| गहन दनुजकुल दहन कृसानू ॥ 
जय सुर विप्र धेनु हितकारी । 

| जय मद मोह कोह भ्रमहारी ॥ 
| बिनय सील करना गुन सागर । 
जयति वचन रचना अति नागर ॥ 
| सेवक सुखद सुभग सब अंगा | 

| जय सरीर छबि कोटि अनंगा ॥ 
| अनुचित बहुत ees अग्याता । 

| छमहु छमामंदिर दोउ भ्राता ॥ 
| (प्रस्थान करते-करते)जय जय जय रघुक्‌ल केतू। 
जय, जय, जय | 

नरनारी समूह : जय, जय, जय 


परशुराम का प्रस्थान । दुर तक उनको 
श्रावाज सुनाई पडती है, जय रघुनन्दन, 
जय राम रमापति, जय जय जय ! 
क्रमश: मोन | 


उल्लास का वातावरण । सब खड़े हैं 


केवल राम, लक्ष्मण ओर सीता पर 
प्रकाश-पुंज केन्द्रित । 


तुलसी : देवन्ह दीनीं दुंदुभी प्रभ्‌ फर बरषहि फूल। 


वृन्द समेत हरषे पुर नर करि सब मिटी मोहमय सूल ॥ 
जनक : (आगे बढेकर राम के समक्ष, लेकिन कुछ नीचे खडे 


होते हैं । हाथ जोड़ कर) 


हे दशरथनंदन राम, अब आप मेरे जामाता 
हुए और अवधपति दशरथ मेरे समधी । पर 
मेरे नयन-पटल खुल गये हैं। मैं देख रहा हँ--- 


ब्यापक्‌ ब्रह्म अलखु अबिनासी | 
चिदानंदु निरगुन गुनरासी ॥ 
मन समेत जेहि जान न बानी। 
तरकि न सकहि सकल अनुमानी ॥ 
महिमा निगमु नेति कहि कहई | 
जो तिहुँ काल एक रस रहई ॥ 


नयन विषय मो कहुँ भयउ सो समस्त सुख मूल । 
सबइ लाभू जग जीब HE भए ईस अनुकूल ॥ 

मैं कछु कहउँ एकबल मोरें। 

तुम्ह रीझहु सनेह सुठि थोरें ॥ 

बार बार माँगउ कर जोरे। 

मनु परिहरे चरन जनि भोरे ॥ 
क्रमशः अंधकार । चतुर्थ दृश्य समाप्त । 
प्रकाश केवल तुलसीदास और उनकी 
मंडली पर केन्द्रित रह जाता है । 


तुलसी अभु विवाह जस भयउ उछाहूं | 
वृन्द सहित सकहि न बरनि गिरा अहि नाहू॥ 
कबिकुल जीवनु, पावन जानी। 
राम सौय जसु मंगल खानी ॥ 
तेहिते मैं कछु कहा बखानी। 
करन पुनीत हेतु निज बानी ॥ 
निज गिरा पावनि करन कारन राम जसु तुलसी कह्यो । 
रघुबीर चरित अपार बारिधि पारू कबि कोने wat ! 


॥ ससाप्त ॥ 


डॉ० राम स्वरूप आर्य, बिजनौर 
की स्मृति में सादर भेंट- 

>> 
पुस्तक विवरण की तिथि नीचे अंकित है। इस तिथि सहित 
30वें दिन यह पुस्तक पुस्तकालय में वापस आ जानी चाहिए। 
अन्यथा 50 पैसे प्रतिदिन के हिसाब से विलम्ब शुल्क्‌ लगेगा। 

